title: এমা ওয়াটসন

text: বিদ্যালয় ছাড়ার পর ওয়াটসন ২০০৯ এর ফেব্রুয়ারিতে "হ্যারি পটার আন্ড দ্য দেথলি হ্যালোস" এ অভিনয়ের জন্য এক বছরের শিক্ষাবিরতি নেন। কিন্তু তার ইচ্ছা ছিল ঐ সময়েই বিশ্ববিদ্যালয়ে ভর্তি হবার। বিভিন্ন উৎস হতে খবর ছড়িয়ে পড়ে যে, তিনি নিশ্চিতভাবে ট্রিনিটি কলেজ, কেমব্রিজ; কলাম্বিয়া বিশ্ববিদ্যালয়; ব্রাউন বিশ্ববিদ্যালয় বা ইয়েল বিশ্ববিদ্যালয়ে অধ্যয়ন করবেন। তবে ওয়াটসন এ ব্যাপারে জনসমক্ষে কোন মন্তব্য করতে আগ্রহী ছিলেন না। তিনি আরো বলেন যে, চূড়ান্ত সিদ্ধান্ত তিনি তার ওয়েবসাইটে প্রকাশ করবেন। ২০০৯ এর জুলাইয়ে জোনাথন রস এবং ডেভিড লেটারম্যানকে দেয়া এক সাক্ষাৎকারে ওয়াটসন বলেন যে, তিনি যুক্তরাষ্ট্রে লিবার‌েল আর্টস বিষয়ে উচ্চশিক্ষা নেয়ার সিদ্ধান্ত নিয়েছেন। তিনি আরো বলেন, চলচ্চিত্রে অভিনয়ের জন্য তিনি বিদ্যালয়ে খুব বেশি সময় দিতে পারেননি। এছাড়া ব্রিটিশ বিশ্ববিদ্যালয়ের তুলনায় যুক্তরাষ্ট্রের বিশ্ববিদ্যালয়ের পাঠ্যসূচী বৈচিত্র্যময় ও বিস্তৃত হওয়ায় তিনি যুক্তরাষ্ট্রে উচ্চশিক্ষার ব্যাপারে আগ্রহী হয়ে উঠেন। ২০০৯ এর জুলাইয়ে ওয়াটসনকে নিয়ে দ্বিতীয়বারের মত গুজব ছড়ায়। দ্য প্রভিডেন্স জার্নাল খবরে প্রকাশ করে যে, অনিচ্ছাসত্ত্বেও ওয়াটসন রোড আইল্যান্ডের প্রভিডেন্সে অবস্থিত ব্রাউন বিশ্ববিদ্যালয় বেছে নিয়েছেন। কিন্তু সাক্ষাৎকারে ওয়াটসন তার পছন্দের বিশ্ববিদ্যালয় সম্বন্ধে কিছু বলেননি। এদিকে ড্যানিয়েল র‌্যাডক্লিফ এক সাক্ষাৎকারে বলেন যে, ২০০৯ এর সেপ্টেম্বরে বিশ্ববিদ্যালয়ের শিক্ষাবর্ষ শুরুর পরপরই "হ্যারি পটার অ্যান্ড দ্য হাফ-ব্লাড প্রিন্স" মুক্তি পাবে বলে নির্ধারিত হয়েছে। ওয়াটসন বলেন, “আমি স্বাভাবিক থাকতে চাই...শিক্ষা গ্রহণ অন্যান্যদের মতই আমি সঠিকভাবে সম্পন্ন করতে চাই। যতক্ষণ না পর্যন্ত "হ্যারি পটার"-এর পোস্টার সর্বত্র দেখতে পাই, ততক্ষণ পর্যন্ত আমি স্বাভাবিক থাকবো।“


title: এমা ওয়াটসন

text: ২০১১ সালের মার্চে, ব্রাউন বিশ্ববিদ্যালয়ে ১৮ মাস অধ্যয়নের পর ওয়াটসন বলেন যে তিনি একটি বা দুইটি সেমিস্টারের জন্য শিক্ষাগ্রহণ স্থগিত রাখবেন। তিনি অবশ্য এ সময় ২০১১-১২ শিক্ষাবর্ষে অক্সফোর্ড বিশ্ববিদ্যালয়ের ওরচেস্টার কলেজে অস্থায়ী শিক্ষার্থী হিসেবেও অধ্যয়ন করেন। ওয়াটসন পরবর্তীকালে বলেছেন যে, তার চার বছরের পরিবর্তে পাঁচ বছর সময় লেগেছে স্নাতক ডিগ্রী অর্জন করতে, কারণ তিনি দুইটি সেমিস্টারে বিরতি নিয়ে অভিনয়ের জন্য ছুটি নিয়েছিলেন। ২০১৪ সালের ২৫ মে ওয়াটসন ব্রাউন বিশ্ববিদ্যালয় থেকে ইংরেজি সাহিত্যে স্নাতক ডিগ্রী অর্জন করেন। ২০১৩ সালে ওয়াটসন যোগ ও ধ্যান শিক্ষায় সনদ লাভ করেন।


title: এমা ওয়াটসন

text: ১৯৯৯ সালে "হ্যারি পটার অ্যান্ড দ্য ফিলোসফার্স স্টোনের" চিত্রগ্রহণ শুরু হয়। ব্রিটিশ লেখিকা জে কে রাউলিং রচিত জনপ্রিয় উপন্যাস অবলম্বনে এই চলচ্চিত্রটি নির্মিত হয়েছিল। নির্মাতা সংস্থা অক্সফোর্ডের স্টেজকোচ থিয়েটার আর্টসের এক শিক্ষকের মাধ্যমে এমা ওয়াটসনের খোঁজ পায়। তারা ওয়াটসনের আত্মবিশ্বাসে অভিভূত হয়ে যান। আটবার অডিশনের পর চলচ্চিত্রটির প্রযোজক ডেভিড হেম্যান বলেন যে, ওয়াটসন এবং তার সহকর্মী অভিনেতা ড্যানিয়েল র‌্যাডক্লিফ ও রুপার্ট গ্রিন্ট যথাক্রমে হারমায়োনি গ্রেঞ্জার, হ্যারি পটার ও রন উইজলি চরিত্রে অভিনয় করবে। জে কে রাউলিং ওয়াটসনকে তার প্রথম যোগ্যতা পরীক্ষাতেই সমর্থন করেছিলেন।


title: এমা ওয়াটসন

text: ২০০১ সালে মুক্তিপ্রাপ্ত "হ্যারি পটার অ্যান্ড দ্য ফিলোসফার্স স্টোন" ছিল এমা ওয়াটসনের প্রথম অভিনীত চলচ্চিত্র। চলচ্চিত্রটি মুক্তি লাভের প্রথম দিনেই অসাধারণ ব্যবসায়িক সাফল্য অর্জন করে এবং এটি ২০০১ এর সর্বাধিক সফল চলচ্চিত্রে পরিণত হয়। সমালোচকগণ চলচ্চিত্রটির তিন প্রধান অভিনেতা-অভিনেত্রীর উচ্ছসিত প্রশংসা করেন। এছাড়াও তাঁরা এমা ওয়াটসনের অভিনয়ের বিশেষ প্রশংসা করেন। "দ্য ডেইলি টেলিগ্রাফ" তার অভিনয়কে “প্রশংসনীয়” আখ্যায়িত করে এবং আইজিএন উল্লেখ করেছে, “তার অভিনয় ছিল সবচেয়ে নজরকাড়া”। এই চলচ্চিত্রে অভিনয়ের জন্য ওয়াটসন পাঁচটি পুরস্কারের জন্য মনোনীত হন এবং ইয়ং আর্টিস্ট অ্যাওয়ার্ড অর্জন করেন।


title: এমা ওয়াটসন

text: এক বছর পর ওয়াটসন আবার "হ্যারি পটার অ্যান্ড দ্য চেম্বার অব সিক্রেটসে" অভিনয় করেন। এটি হ্যারি পটার ধারাবাহিক চলচ্চিত্রের দ্বিতীয় চলচ্চিত্র। যদিও চলচ্চিত্রটি মিশ্র প্রতিক্রিয়া লাভ করে, পর্যালোচকগণ প্রধান অভিনেতা-অভিনেত্রীর অভিনয়ের ব্যাপারে প্রশংসা করেন। "লস অ্যাঞ্জেলেস টাইমস" ওয়াটসন এবং তার সহকর্মীদের ব্যাপারে বলেছে যে, তারা পূর্বের তুলনায় অধিক পরিপক্কতার পরিচয় দিয়েছেন। এদিকে "দ্য টাইমস", চলচ্চিত্রটির পরিচালক ক্রিস কলম্বাসকে সমালোচনা করে বলেছে, চলচ্চিত্রে ওয়াটসনের জনপ্রিয় চরিত্রকে যথাযোগ্যভাবে মর্যাদা দেওয়া হয়নি। ওয়াটসনের এই চলচ্চিত্রে অভিনয়ের জন্য জার্মান সাময়িকী "ব্র্যাভো" তাকে ‘অটো অ্যাওয়ার্ড’ পুরস্কারে ভূষিত করে।


title: এমা ওয়াটসন

text: ২০০৪ সালে "হ্যারি পটার অ্যান্ড দ্য প্রিজনার অব আজকাবান" মুক্তি পায়। এই চলচ্চিত্রে অভিনয়ের জন্য এমা ওয়াটসনের প্রশংসা করা হয় এবং বলা হয়, তার চরিত্রটি “মনোমুগ্ধকর” এবং “অভিনয়ের জন্য একটি দারুণ চরিত্র”। সমালোচকগণ র‌্যাডক্লিফের অভিনয়কে কদর্য বলে আখ্যায়িত করলেও ওয়াটসনের অভিনয়ের প্রশংসা করেছে। "দ্য নিউ ইয়র্ক টাইমস" ওয়াটসনের অভিনয়ের গুণকীর্তন করে বলেছে, “চলচ্চিত্রটিতে র‌্যাডক্লিফের অভিনয়ের নমনীয়তা ও ওয়াটসনের চাঞ্চল্যকে চমৎকারভাবে সমন্বয় সাধন করা হয়েছে। তবে হারমায়োনি চরিত্রটি সবচেয়ে বেশি সাধুবাদ অর্জন করেছে।“ যদিও প্রিজনার অব আজকাবান হ্যারি পটার ধারাবাহিক চলচ্চিত্রের সবচেয়ে কম ব্যবসায়িক সাফল্য অর্জনকারী চলচ্চিত্র, কিন্তু এতে ওয়াটসনের ব্যক্তিগত অভিনয় তাকে দুইটি পুরস্কার অটো অ্যাওয়ার্ড এবং "টোটাল ফিল্ম" ম্যাগাজিনের চাইল্ড পারফরম্যান্স অব দ্য ইয়ার এনে দিয়েছে।


title: এমা ওয়াটসন

text: ২০০৫ সালে "হ্যারি পটার অ্যান্ড দ্য গবলেট অব ফায়ার" মুক্তি লাভের ফলে এমা ওয়াটসন এবং হ্যারি পটার ধারাবাহিক চলচ্চিত্র - উভয়ই নতুন মাইলফলক অর্জন করে। মুক্তি লাভের প্রথম সপ্তাহেই চলচ্চিত্রটি রেকর্ড ভঙ্গ করে। সমালোচকগণ ওয়াটসন ও তার সহ-অভিনেতাদের ক্রমাগত পরিপক্কতার প্রশংসা করেন। "দ্য নিউ ইয়র্ক টাইমস" ওয়াটসনকে ‘অতি আন্তরিক’ বলে অভিহিত করে। ওয়াটসন ও তার প্রধান দুই সহ-অভিনেতাদের পরিপক্কতা বৃদ্ধির পাশাপাশি মানসিক অবস্থারও পরিবর্তন ঘটতে থাকে। ওয়াটসন বলেছেন, “আমি সমস্ত তর্ক-বিতর্ক পছন্দ করতাম...আমি মনে করি এটা অনেক বেশি বাস্তবধর্মী যে তাঁরা তর্ক করবে এবং এক্ষেত্রে সমস্যার সৃষ্টি হবে।” এই চলচ্চিত্রে অভিনয়ের জন্য ওয়াটসন তিনটি পুরস্কারের জন্য মনোনীত হন এবং ব্রোঞ্জ অটো অ্যাওয়ার্ড অর্জন করেন। পরবর্তীতে ওয়াটসন সবচেয়ে কম বয়সী ব্যক্তি হিসেবে "টিন ভগ" ম্যাগাজিনের প্রচ্ছদে উপস্থিত হন। ২০০৬ সালে ওয়াটসন বাকিংহাম প্রাসাদে রাণী দ্বিতীয় এলিজাবেথের ৮০তম জন্মদিন উপলক্ষে আয়োজিত হ্যারি পটারের একটি ক্ষুদ্র সংস্করণে হারমায়োনির ভূমিকায় অভিনয় করেন।


title: এমা ওয়াটসন

text: হ্যারি পটার ধারাবাহিক চলচ্চিত্রের পঞ্চম চলচ্চিত্র "হ্যারি পটার অ্যান্ড দি অর্ডার অব দ্য ফিনিক্স" ২০০৭ সালে মুক্তি পায়। চলচ্চিত্রটি বহুল পরিমাণে ব্যবসায়িক সাফল্য অর্জন করে। অবমুক্তির প্রথম সপ্তাহেই চলচ্চিত্রটি বিশ্বব্যাপী $৩৩২.৭ মিলিয়ন মার্কিন ডলার আয় করে। এই চলচ্চিত্রে সবচেয়ে উত্তম নারী অভিনেত্রী হিসেবে এমা ওয়াটসন ন্যাশনাল মুভি অ্যাওয়ার্ড অর্জন করেন। ওয়াটসন ও হ্যারি পটার চলচ্চিত্রের খ্যাতি ক্রমশঃই বৃদ্ধি পেতে থাকে। ২০০৭ সালের ৯ জুলাই ওয়াটসন, ড্যানিয়েল র‌্যাডক্লিফ ও রুপার্ট গ্রিন্ট গ্র্যাউম্যান চাইনিজ থিয়েটারে তাদের হাত, পা ও জাদুদণ্ডের ছাপ মুদ্রিত করে।


title: এমা ওয়াটসন

text: "অর্ডার অব দ্য ফিনিক্স" এর সাফল্য সত্ত্বেও হ্যারি পটার ধারাবাহিক চলচ্চিত্রের ভবিষ্যৎ সন্দিহান হয়ে পড়ে। প্রধান তিন অভিনেতা-অভিনেত্রীই ধারাবাহিকের শেষ দুইটি চলচ্চিত্রে অভিনয়ের জন্য চুক্তির ব্যাপারে দ্বিধা-দ্বন্দ্ব অনুভব করতে থাকেন। র‌্যাডক্লিফ অবশেষে ২০০৭ এর ২ মার্চে চুক্তি করেন। কিন্তু ওয়াটসন তুলনামূলকভাবে অধিক দ্বিধাগ্রস্ত ছিলেন। তিনি বলেন যে, সিদ্ধান্তটি অতীব গুরুত্বপূর্ণ; কারণ এই চুক্তির ফলে পরবর্তী চার বছর ধরে তাকে দুইটি চলচ্চিত্রে অভিনয়ের জন্য সময় দিতে হবে। অবশেষে তিনি স্বীকার করেন যে, তিনি বাকি দুইটি চলচ্চিত্রে হারমায়োনির চরিত্রে অভিনয় করবেন। ২৩ মার্চ ২০০৭ তারিখে ওয়াটসন চুক্তি করেন। এই দুইটি চলচ্চিত্রে অভিনয়ের জন্য ওয়াটসনের পারিশ্রমিক দ্বিগুণ করে ২ মিলিয়ন পাউন্ডে উপনীত করা হয়। ধারাবাহিক চলচ্চিত্রের ষষ্ঠ চলচ্চিত্রের চিত্রগ্রহণ ২০০৭ এর শেষের দিকে শুরু হয়। ওয়াটসন ২০০৮ এর ১৮ ডিসেম্বর থেকে ১৭ মে পর্যন্ত এই চলচ্চিত্রের অভিনয়ের কাজ করেন।


title: এমা ওয়াটসন

text: "হ্যারি পটার অ্যান্ড দ্য হাফ-ব্লাড প্রিন্সের" প্রথম অভিনয় শুরু হয় ১৫ জুলাই ২০০৯ তারিখে। তবে এর কার্যক্রম ২০০৮ এর নভেম্বরে শুরু হবার কথা ছিল। এ সময়ে প্রধান তিন অভিনেতা-অভিনেত্রীই তাদের বয়ঃসন্ধিকালের শেষ পর্যায়ে উপনীত হন। সমালোচকগণ চলচ্চিত্রটির পর্যালোচনার জন্য ক্রমেই আগ্রহী হয়ে উঠছিলেন। "লস অ্যাঞ্জেলস টাইমস" এই চলচ্চিত্রকে “যুক্তরাজ্যের সমকালীন অভিনয়ের সর্বাঙ্গীণ নির্দেশিকা” বলে অভিহিত করে। ওয়াটসন তার সবচেয়ে উত্তম অভিনয়শৈলী এতে প্রদর্শন করবেন বলে "দ্য ওয়াশিংটন পোস্ট" আশা প্রকাশ করে। "দ্য ডেইলি টেলিগ্রাফ" প্রধান তিন অভিনেতা-অভিনেত্রীদের সম্পর্কে বলে, “তারা এখন নব-মুক্তির স্বাদপ্রাপ্ত ও উদ্দীপনাসম্পন্ন। তারা তাদের সর্বোত্তম অভিনয় কুশলতা প্রদর্শন করতে আগ্রহী।“


title: এমা ওয়াটসন

text: ওয়াটসনের "হ্যারি পটার" ধারাবাহিক চলচ্চিত্রের সর্বশেষ চলচ্চিত্র "হ্যারি পটার অ্যান্ড দ্য ডেথলি হ্যালোসে" অভিনয়ের কাজ ১৮ ফেব্রুয়ারি ২০০৯-এ শুরু হয়ে ১২ জুন ২০১০-এ শেষ হয়। আর্থিক ও পাণ্ডুলিপিগত কারণে মূল বইটির কাহিনীকে দুই খণ্ডে বিভক্ত করে দুইটি ভিন্ন চলচ্চিত্র নির্মাণের সিদ্ধান্ত গৃহীত হয়। "হ্যারি পটার অ্যান্ড দ্য ডেথলি হ্যালোস" এর প্রথম এবং দ্বিতীয় পর্ব যথাক্রমে নভেম্বর ২০১০ ও জুলাই ২০১১-এ মুক্তি পাবে বলে নির্ধারিত হয়েছিল।


title: এমা ওয়াটসন

text: হ্যারি পটার ব্যতীত এমা ওয়াটসনের অভিনীত প্রথম চলচ্চিত্র হল "ব্যালেট সুজ", যা ২০০৭ সালে মুক্তি পায়। ঔপন্যাসিক নোয়েল স্ট্রিটফিল্ড রচিত একই নামের উপন্যাস অবলম্বনে এই চলচ্চিত্রটি নির্মিত হয়। চলচ্চিত্রটির পরিচালক স্যান্ড্রা গোল্ডব্যাচার মন্তব্য করেছিলেন যে, চলচ্চিত্রের উচ্চাকাঙ্খী অভিনেত্রী পলিন ফিসেলের চরিত্রে অভিনয়ের জন্য ওয়াটসন “অত্যন্ত উপযুক্ত”; “সে তীব্র, সূক্ষ্ম মনোভাবের অধিকারী।“ চলচ্চিত্রটি ২০০৭ সালে যুক্তরাজ্যে প্রচারিত হয়। সমালোচকদের পর্যালোচনায় এটি নিন্দনীয় হওয়া সত্ত্বেও প্রায় ৫.৭ মিলিয়ন দর্শক চলচ্চিত্রটি উপভোগ করেন।


title: এমা ওয়াটসন

text: ওয়াটসন অ্যানিমেটেড চলচ্চিত্র "দ্য টেল অব ডেসপ্যারক্সে" প্রিন্সেস পী-এর চরিত্রে কন্ঠ দিয়েছেন। ম্যাথু ব্রডরিক অভিনীত এই চলচ্চিত্রটি একটি শিশুতোষ চলচ্চিত্র। এটি ২০০৮ এর ডিসেম্বরে মুক্তি পায় এবং বিশ্বব্যাপী প্রায় ৮৭ মিলিয়ন মার্কিন ডলার আয় করে। ২০০৮ এর এপ্রিলে এমা ওয়াটসন "নেপোলিয়ন এন্ড বেটসি" নামক চলচ্চিত্রে “বেটসি” বোনাপার্টের চরিত্রে অভিনয় করেছেন বলে গুজব ছড়ায়। কিন্তু তার ওয়েবসাইটের মাধ্যমে জানানো হয় যে, এ চলচ্চিত্রে অভিনয়ের ব্যাপারে ওয়াটসন কোন আনুষ্ঠানিক চুক্তি করেননি এবং চলচ্চিত্রটি প্রকাশে ব্যর্থ হয়েছে। তবে বাস্তব জীবনে ওয়াটসন চলচ্চিত্রে বা টেলিভিশন নাটকে অভিনয়ের পরিবর্তে পড়ালেখার প্রতি অধিক মনোযোগী হন।


title: এমা ওয়াটসন

text: ২০১০ সালের মে মাসে ওয়াটসন "দ্য পার্কস অব বিয়িং এ ওয়ালফ্লাওয়ার" উপন্যাস অবলম্বনে নির্মিত চলচ্চিত্রে অভিনয় করবেন বলে খবরে প্রকাশিত হয়। ওয়ান নাইট অনলি ব্যান্ডের প্রধান গায়ক জর্জ ক্রেইগের সাথে সাক্ষাতের পর একই মাসে তিনি ঘোষণা দেন যে, ব্যান্ডটির একটি মিউজিক ভিডিওতে তিনি অংশ নেবেন। "হ্যারি পটার" ধারাবাহিক চলচ্চিত্রে জড়িত হবার পর একটি গীতিধর্মী চলচ্চিত্রে অভিনয়েরও ইচ্ছা প্রকাশ করেছিলেন ওয়াটসন। ওয়াটসন অভিনীত “সে ইউ ডোন্ট ওয়ান্ট ইট” শীর্ষক মিউজিক ভিডিওটি ২০১০ এর ২৬ জুনে চ্যানেল ৪-এ প্রথম প্রচারিত হয় এবং ১৬ আগস্টে অবমুক্ত হয়।


title: এমা ওয়াটসন

text: ২০১৩ সালে মুক্তিপ্রাপ্ত চলচ্চিত্র "দ্য ব্লিং রিংয়ে" এমা ওয়াটসন ‘নিকি’ ভূমিকায় অভিনয় করেন। চলচ্চিত্রটি একটি বাস্তব ডাকাতি ঘটনার কাহিনী অবলম্বনে নির্মিত হয়েছে। চলচ্চিত্রটি মিশ্র প্রতিক্রিয়া লাভ করলেও সমালোচকগণ ওয়াটসনের অভিনয়ের ভূয়সী প্রশংসা করেন। ২০১৩ সালে মুক্তিপ্রাপ্ত আরেকটি কমেডি চলচ্চিত্র "দিস ইজ দি ইন্ডে" ওয়াটসন অভিনয় করেন। এখানে ওয়াটসন নিজ ভূমিকায় অবতীর্ণ হন।


title: এমা ওয়াটসন

text: ২০১২ সালের জুনে ড্যারেন আরোনোফস্কি পরিচালিত "নূহ" চলচ্চিত্রে অভিনয়ের ব্যাপারে ওয়াটসন চূড়ান্ত সিদ্ধান্ত নেন। এটি ২০১৪ সালের মার্চে মুক্তি পায়। "বিউটি এন্ড দ্য বিস্ট" চলচ্চিত্রটির গিলের্মো দেল টরো সংস্করণে অভিনয়ের ব্যাপারে ওয়াটসনের কথাবার্তা হয়। ২০১৩ সালের মার্চে ওয়াল্ট ডিজনি পিকচার্সের "সিন্ডারেলা" নামক চলচ্চিত্রের ‘টিটুলার’ নাম ভূমিকায় অভিনয় করবেন বলে ওয়াটসন জানান। কেনেথ ব্র্যানাগ এটি পরিচালনা করবেন বলে জানা যায় এবং কেট ব্ল্যানচেট চলচ্চিত্রটিতে সৎ মায়ের ভূমিকায় অভিনয় করবেন বলে খবরে প্রকাশিত হয়। ওয়াটসনকেও এই ভূমিকায় অভিনয়ের প্রস্তাব দেয়া হয়, কিন্তু তিনি এই প্রস্তাব গ্রহণ করেননি।


title: এমা ওয়াটসন

text: ২০১২ সালের চলচ্চিত্র "ইউর ভয়েস ইন মাই হেড"-এ এমা ওয়াটসন অভিনয় করেন। এটি নির্মাণে হ্যারি পটার ধারাবাহিক চলচ্চিত্রের পরিচালক ডেভিড ইয়েটসও জড়িত ছিলেন। কিন্তু ২০১৩ সালে জানা যায় যে, ওয়াটসন চলচ্চিত্রটির শ্রেষ্ঠাংশে এমা ফরেস্ট ভূমিকায় থাকবেন না। বরং এমিলি ব্লান্ট নামের চরিত্রটিতে অভিনয় করবেন। ২০১৩ সালের সেপ্টেম্বর নাগাদ জানা যায় যে, ওয়াটসন আবার এমা ফরেস্ট ভূমিকায় অভিনয় করছেন এবং চলচ্চিত্রটির কাজ নভেম্বরে শুরু হবে। তবে ঐ সময় পরিচালক ফ্রান্সেসকা গ্রেগরিনি চলচ্চিত্রটির পরিচালনার দায়িত্বভার গ্রহণ করেন।


title: এমা ওয়াটসন

text: ২০১৩ সালের জুনে জানা যায় যে, ওয়াটসন, হ্যারি পটারের নির্মাতা ডেভিড হেয়ম্যানের "কুইন অব দ্য টিয়ার্লিংয়ে" অভিনয় করবেন। এটি একটি বইয়ের কাহিনী অবলম্বনে নির্মিত হবে। ওয়াটসন চলচ্চিত্রটির নির্বাহী প্রযোজক হিসেবে কাজ করবেন এবং এর মূল চরিত্র কেলসি গ্লেন-এর ভূমিকায় অভিনয় করবেন। ওয়ার্নার ব্রস. চলচ্চিত্রটি বাজারজাত করবে।


title: এমা ওয়াটসন

text: ২০১৩ সালের সেপ্টেম্বরে খবরে প্রকাশিত হয় যে, ওয়াটসন "হোয়াইল উই আর ইয়াং" নামের একটি চলচ্চিত্রে অভিনয় করবেন। এটি অ্যাডিনা হেলপার্নের ২০১০ সালে প্রকাশিত একটি উপন্যাস অবলম্বনে নির্মিত হবে। চলচ্চিত্রটির মূল কাহিনীতে দেখা যায় যে, তাতে একজন দাদি তার কন্যার চেয়ে নাতনীর সাথে বেশি সময় কাটাতে ব্যস্ত রয়েছেন। ওয়াটসন অভিনীত "দ্য পার্ক্স অব বিয়িং আ ওয়ালফ্লাওয়ার" চলচ্চিত্রটির পরিচালকই এই চলচ্চিত্রটি পরিচালনা করবেন। "রিগ্রেসন" চলচ্চিত্রে ওয়াটসন এথান হাউকির বিপরীতে অভিনয় করেন। আলেজান্ড্রো অ্যামিনেবার এই চলচ্চিত্রটি লিখেন। তিনিই এটি পরিচালনা করবেন এবং এটি ২০১৫ সালে মুক্তি পাবে।


title: এমা ওয়াটসন

text: মার্কিন সাময়িকী "জিকিউ" ২০১৩ সালের সেপ্টেম্বরে ওয়াটসনকে ওমেন অব দ্য ইয়ার খেতাবে ভূষিত করে। ঐ বছরে প্রায় ৫০০০০ চলচ্চিত্র ভক্তদের ভোটে ওয়াটসন ২০১৩ সালের সর্বাধিক জনপ্রিয় যৌন আবেদনময়ী তারকা হিসেবে নির্বাচিত হন। এই জরিপে ওয়াটসন অভিনেত্রী স্কারলেট জোহানসন ও জেনিফার লরেন্সকে পরাজিত করে এই খেতাব অর্জন করেন।


title: এমা ওয়াটসন

text: ওয়াটসন ২০১৪ সালে লস অ্যাঞ্জেলেসে ব্রিটানিয়া অ্যাওয়ার্ডস লাভ করেন। এ বছরেই ওয়াটসন ব্রিটিশ একাডেমি অব ফিল্ম অ্যান্ড টেলিভিশন আর্টস প্রদত্ত ব্রিটিশ আর্টিস্ট অব দ্য ইয়ার পুরস্কার অর্জন করেন। এই পুরস্কারটি ওয়াটসন তার পোষা ইঁদুর মিলিকে উৎসর্গ করেন। "ফিলসফার্স স্টোন" চলচ্চিত্রের কাহিনীতে ওয়াটসনের এই পোষা ইঁদুরটি মারা যায়।


title: এমা ওয়াটসন

text: ওয়াটসন যতই বয়সে পরিণত হতে থাকেন, ততই তিনি ফ্যাশন অনুরাগী হয়ে ওঠেন। তিনি বলেছেন যে, ফ্যাশনকে তিনি শিল্পসদৃশ মনে করেন এবং এ বিষয়ে তিনি বিদ্যালয়ে পড়ালেখা করেছিলেন। ২০০৮ এর সেপ্টেম্বরে তিনি একটি ব্লগে উল্লেখ করেন যে, আমি শিল্পের প্রতি বেশি মনোযোগ প্রদান করছি এবং তারচেয়েও বেশি মনোযোগ প্রদান করছি ফ্যাশনের দিকে।


title: এমা ওয়াটসন

text: ২০০৮ সালে ব্রিটেনে সংবাদ প্রকাশিত হয় যে, ফ্যাশন হাউস চ্যানেলের বিপণন মডেল হিসেবে কিরা নাইটলি’র পরিবর্তে ওয়াটসন অভিনয় করবেন। পরবর্তীতে ওয়াটসন ও নাইটলি উভয়ই স্পষ্টভাবে এ বিষয়টি অস্বীকার করেন। কয়েক মাসের অবিরত গুজব-গুঞ্জনের পর ২০০৯ এর জুনে ওয়াটসন নিশ্চিত করেন যে, তিনি ফ্যাশন হাউস বারবেরির বিপণন মডেল হবেন এবং তাকে নির্ধারিত পারিশ্রমিকের চেয়ে প্রায় ছয় গুণ বেশি পারিশ্রমিক প্রদান করা হবে। এরপর ২০১০ সালে বারবারি’র বসন্ত/গ্রীষ্মকালীন প্রচারণায় ছোট ভাই অ্যালেক্স, গায়ক জর্জ ক্রেইগ ও ম্যাট গিলমারের সাথে ওয়াটসন উপস্থিত হন।


title: এমা ওয়াটসন

text: ২০০৯ এর সেপ্টেম্বরে ওয়াটসন ‘পিপল ট্রি’ নামক একটি ব্র্যান্ডের সাথে তার সম্পৃক্ততার কথা ঘোষণা দেন। পিপল ট্রি'র বসন্তকালীন পোশাকসম্ভার তৈরীতে ‘সৃজনশীল উপদেষ্টা’ হিসেবে কাজ করেন তিনি। এসব পোশাক ২০১০ এর ফেব্রুয়ারিতে অবমুক্ত করা হয়। এতে ফ্রান্সের দক্ষিণাঞ্চল থেকে সিটি অব লন্ডনের সমকালীন ফ্যাশনের ধারা ব্যবহৃত হয়। দ্য টাইমস এই পোশাকসম্ভারকে “আটপিঠে” অভিহিত করে। এছাড়া ইউ ম্যাগাজিন, হিট, টিন ভগ, কসমোপলিটন, পিপল-সহ বিভিন্ন ট্যাবলয়েডে এসব পোশাক সম্বন্ধে তথ্য প্রচারিত হতে থাকে। তবে এতে কাজ করার জন্য ওয়াটসন কোন পারিশ্রমিক পাননি। তিনি বলেছেন, “মানুষের ক্ষমতায়নে ফ্যাশন একটি দারুণ পন্থা হতে পারে। দরিদ্র মানুষদের অর্থ দান করার চেয়ে তাদেরকে পোশাক তৈরিতে নিযুক্ত করার মাধ্যমে অর্থনৈতিক অবস্থার উন্নয়ন অধিক ফলপ্রসূ।“ তিনি আরো বলেন, “আমি মনে করি, আমার মত তরুণ-তরুণীরা অগ্রসরমান ফ্যাশনকে ঘিরে মানবতাবাদের ব্যাপারে অধিক সচেতন হচ্ছে।“ পরবর্তীতে পিপল ট্রি'র শরৎ/শীতকালীন পোশাকসম্ভারের নকশার জন্যেও ওয়াটসন কাজ করেছেন। ২০১০ সালে তিনি পিপল ট্রি'র মুখপাত্র হিসেবে একবার বাংলাদেশে এসে ন্যায্য বাণিজ্যিক কার্যক্রম সহ গ্রামীণ মহিলা হস্তশিল্পীদের জীবনযাত্রা দেখে গেছেন। রাজশাহীর প্রত্যন্ত গ্রামে স্কুলের বাচ্চাদের সাথে সময় কাটিয়েছেন।


title: এমা ওয়াটসন

text: ২০১৪ ব্রিটিশ ফ্যাশন অ্যাওয়ার্ডস-এ ওয়াটসন বেস্ট ব্রিটিশ স্টাইল পুরস্কার অর্জন করেন। এই প্রতিযোগিতায় ডেভিড বেকহাম, অ্যামাল ক্লুনি এবং কিরা নাইটলি অংশগ্রহণ করেছিলেন।


title: এমা ওয়াটসন

text: জুলাই ২০০৭ নাগাদ, হ্যারি পটার চলচ্চিত্র ধারাবাহিক চলচ্চিত্রে অভিনয়ের মাধ্যমে ওয়াটসন ১০ মিলিয়ন পাউন্ডেরও বেশি অর্থ উপার্জন করেছেন। তিনি স্বীকার করেছেন যে, অর্থের জন্য তাকে কখনোই অভিনয় করতে হবে না। ২০০৯ এর মার্চে ফোর্বস ম্যাগাজিন ওয়াটসনকে বিশ্বের ষষ্ঠ মূল্যবান তরুণ চিত্রতারকার মর্যাদা দেয়। ২০১০ এর ফেব্রুয়ারিতে তিনি হলিউডের সর্বোচ্চ পারিশ্রমিকপ্রাপ্ত নারী চিত্রতারকা বনে যান। ২০০৯ এ তিনি প্রায় ১৯ মিলিয়ন পাউন্ড আয় করেন। কিন্তু পড়ালেখা ছেড়ে পুরোদস্তর অভিনেত্রী হবার ব্যাপারে অনিচ্ছা প্রকাশ করেছেন ওয়াটসন। তিনি এ ব্যাপারে বলেন, “মানুষ বুঝতে পারে না, কেন আমি এটা চাই না...বিদ্যালয় জীবন আমাকে আমার বন্ধুদের সান্নিধ্যে রাখে, বাস্তবতার সান্নিধ্যে রাখতে ভীষণ সহায়তা করে।” শিশু অভিনেত্রী হিসেবে কাজ করার ব্যাপারে ওয়াটসন ইতিবাচক মনোভাব পোষণ করেন। তিনি বলেছেন যে, তার অভিভাবক ও সহকর্মীবৃন্দ তাকে এই ইতিবাচক অভিজ্ঞতা অর্জনে অনেক সহায়তা করেছেন। ওয়াটসনের সাথে তার সহকর্মী "হ্যারি পটার" তারকা ড্যানিয়েল র‌্যাডক্লিফ ও রুপার্ট গ্রিন্টের ঘনিষ্ঠ বন্ধুত্ব রয়েছে। এ ব্যাপারে তিনি বলেন, “অভিনয়ের কাজের চাপে থাকার ফলে এবং তাদের সাথে দশ বছর ধারাবাহিক চলচ্চিত্রে অভিনয়ের কারণে এখন তারা প্রকৃত অর্থেই সহোদর ভাইয়ের মতো।“


title: এমা ওয়াটসন

text: ওয়াটসনের শখের মধ্যে রয়েছে নৃত্য, সঙ্গীত, ফিল্ড হকি, টেনিস, শিল্পকলা এবং তিনি ওয়াইল্ড ট্রাউট ট্রাস্টকে সমর্থন করেন। নিজেকে কিছুটা নারীবাদী মনে করেন ওয়াটসন। ওয়াটসন তার সহকর্মী অভিনেতা জনি ডেপ এবং জুলিয়া রবার্টসের দারুণ ভক্ত।


title: এমা ওয়াটসন

text: ২০১৪ সালে ওয়াটসন অক্সফোর্ডের রাগবি খেলোয়াড় ম্যাট জেনির সাথে প্রেমের সম্পর্কে আবদ্ধ হন। গণমাধ্যমে প্রকাশিত ছবিতে দেখা যায় যে, ওয়াটসন তার লন্ডনের বাসার জিনিসপত্র জেনি’র সহায়তায় সরাচ্ছেন। একই বছরের নভেম্বরে তাদের প্রেমে ভাঙ্গন ধরে। ওয়াটসনের এক মুখপাত্রের উদ্ধৃতি থেকে জানা যায় যে, ওয়াটসন-জেনি জুটি কখনোই একত্রে বসবাস করেননি। তাদের সম্পর্ক ভেঙ্গে যাবার অন্যতম কারণ ছিল ওয়াটসনের ব্যক্তিগত জীবনে কাজের চাপ অত্যন্ত বেশি।


title: এমা ওয়াটসন

text: ওয়াটসন নারী শিক্ষা সম্প্রসারণ ও অধিকার বিষয়ে কাজ করেছেন। এ লক্ষ্যে তিনি বাংলাদেশ এবং জাম্বিয়া ভ্রমণ করেছেন। ২০১৪ সালের জুলাইয়ে ওয়াটসনকে ইউএন ওমেনের শুভেচ্ছা দূত হিসেবে নির্বাচিত করা হয়। ২০১৪ সালের সেপ্টেম্বরে ওয়াটসন নিউ ইয়র্কের জাতিসংঘ সদর দপ্তরে ইউএন ওমেনের হিফরশি প্রচারণার স্বপক্ষে এক বক্তৃতায় পুরুষ সমাজকে লিঙ্গ সমতা আনয়নের লক্ষ্যে কাজ করার আহ্বান জানান। এই বক্তৃতা দেবার সময় ওয়াটসন সাময়িক স্নায়বিক দুর্বলতা অনুভব করেন। বক্তৃতায় ওয়াটসন বলেন, ব্যক্তিগতভাবে তিনি নিজেও শৈশবে এবং শিক্ষাজীবনে লিঙ্গ অসমতাজনিত কিছু সমস্যার সম্মুখীন হয়েছেন। ওয়াটসন তার বক্তৃতায় নারীবাদকে সংজ্ঞায়িত করেন - ‘পুরুষ এবং নারীর সম-অধিকার এবং সুযোগ পাওয়া উচিত বলে যে বিশ্বাস, সেটিই নারীবাদ’। ইউএন শুভেচ্ছা দূত হিসেবে ওয়াটসন প্রথমবারের মতো উরুগুয়ে ভ্রমণে যান। উরুগুয়েতে এক বক্তৃতায় ওয়াটসন রাজনীতিতে নারীর অংশগ্রহণের প্রয়োজনীয়তা ও গুরুত্ব সম্পর্কে বিভিন্ন বিষয় উপস্থাপন করেন।


title: এমা ওয়াটসন

text: ২০১৪ সালে মিস ফাউন্ডেশন ফর ওমেন অনলাইন জরিপের ভিত্তিতে ওয়াটসনকে বর্ষসেরা নারীবাদী তারকা হিসেবে অভিহিত করে। ২০১৫ সালের জানুয়ারিতে ওয়ার্ল্ড ইকোনমিক ফোরামের বার্ষিক শীতকালীন সভায় ওয়াটসন লিঙ্গ সমতা বিষয়ে বক্তৃতা উপস্থাপন করেন। আস্কম্যানের “২০১৫ সালের সেরা ৯৯ বিশিষ্ট নারী”র তালিকায় ওয়াটসন শীর্ষ স্থান অধিকার করেন। ২৫ বছর বয়সে পা রাখার পরের দিনই ওয়াটসন বিশ্বের অন্যতম ক্ষমতাশালী ব্যক্তি হিসেবে টাইম ১০০ তালিকার ২৬তম স্থান অধিকার করেন। এটি ছিল ওয়াটসনের জন্য প্রথমবারের মত এই তালিকায় স্থান প্রাপ্তি। এ সম্পর্কে নিউ ইয়র্ক টাইমস পত্রিকার সাবেক সম্পাদক জিল অ্যাব্রামসন নারীবাদের ব্যাপারে ওয়াটসনের সাহসী ভূমিকা এবং লিঙ্গ সমতা প্রতিষ্ঠায় পুরুষদেরকে সম্পৃক্ত করার আহ্বানকে উদ্দীপনামূলক বলে উল্লেখ করেন।


title: স্পিড মেটাল

text: স্পীড মেটাল হেভি মেটালের একটি উপধারা যার উৎপত্তি হয় ১৯৮০-এর দশকে ও যার শিকড় আছে হার্ডকোর পাঙ্ক ও ব্রিটিশ হেভি মেটালের নতুন স্রোতে। অলমিউজিকের মতে যা খুবই দ্রুতলয়ের ও কারিগরিভাবে চাহিদাসম্পন্ন। মোটরহেড ব্যান্ডকে কৃতিত্ব দেয়া হয় এই ধারার সঙ্গীতের আবিষ্কারক হিসেবে। জুডাস প্রিস্ট ও আয়রন মেইডেন ব্যান্ডেরও প্রভাব আছে এই ধারার সংগীতে। দ্বৈত গিটারের শব্দ এই ধারার সঙ্গীতের সবচেয়ে প্রধান বৈশিষ্ট্য। কুইন ব্যান্ডের স্টোন কোল্ড ক্রেজি গানটি যা তাদের ১৯৭৪ সালের অ্যালবাম শির হার্ট অ্যাটাক অ্যালবামের গান যা পরে থ্রাশ মেটাল ব্যান্ড মেটালিকা কাভার করেছিল ও ডিপ পার্পল ব্যান্ডের মেসিনহেড অ্যালবামের হাইওয়ে স্টার গানটি স্পীড মেটালের জন্য বড় অনুপ্রেরণা। স্পীড মেটাল ঘটনাক্রমে উদ্ভেষিত হয় থ্রাশ মেটালে। যদিও অনেকে এই দুই ধারাকে এক করেই দেখতে চান, কিন্তু তাদের মাঝে পার্থক্যও আছে। ইয়ান ক্রিস্টি তার বই সাউন্ড অব দ্যা বিস্টঃ দ্যা কম্পলিট হেডব্যাঙ্গিং হিস্ট্রি অব হেভি মেটাল-এ বলেনঃ ”থ্রাশ মেটাল লম্বা গানের দিকে, রিদমিক বিরতির দিকে বেশি মনোযোগ দেয় যখন স্পীড মেটাল অনেক পরিষ্কার ও সঙ্গীতের দিক থেকে জটিল একটা উপধারা যা এখনো ক্ল্যাসিক্যাল মেটালের দ্বৈত মেলোডির প্রতি বিশ্বস্ত।


title: স্পিড মেটাল

text: স্পীড মেটালের শব্দের পার্থক্য জায়গাভেদে পরিবর্তিত হয়। ইউরোপিয়ান ব্যান্ডগুলো ভেনম, মোটরহেড ও জুডাস প্রিস্ট ব্যান্ডের গান থেকে শেখে। জাপানি ব্যান্ডগুলো শব্দ আরো সুরেলা যা পাওয়ার মেটালের সাথে তুলনীয়।উত্তর আমেরিকান ব্যান্ডগুলোর শব্দ আরো দ্রুত ও অধিকতর আক্রমণাত্নক যা পরে থ্রাশ মেটাল আন্দোলনে প্রভাব রাখে।


title: পর্নোগ্রিন্ড

text: পর্নোগ্রিন্ড হলো গ্রিন্ডকোর ও ডেথ মেটালের একটি উপধারা, যার গানের কথায় মূলত যৌন বিষয়ই প্রাধান্য পায়। এই ধারা ডেথগ্রিন্ডের মতো গোরগ্রিন্ড উপধারার সাথে জড়িত। জিরো টলারেন্সের মতে “সবচেয়ে নিচের দিকের বিকৃত, প্রায়ঃশই যা অশ্লীল উপখাত যোগ করে ও গলার স্বর যেন নর্দমা থেকে উঠে আসছে। “নাটালি পারসেল তার বই ‘’ডেথ মেটাল মিউজিকঃ দ্যা প্যাশন অ্যান্ড পলিটিক্স অব সাবকালচার’’-এ নির্দেশনা দেন যে পর্নোগ্রিন্ডকে আলাদাভাবে সংজ্ঞায়িত করা যেতে পারে তার গানের কথা ও অভূতপূর্ব দৃশ্যপট পর্নোগ্রাফির ওপর আলোকপাতের জন্য। পারসেল এটাও বলেন যে গাটের মতো ব্যান্ডগুলো সাধারণ, ধীরগতির ও রক সঙ্গীতের মতো গানও করে। পর্নোগ্রিন্ড ব্যান্ডগুলোর শিল্পসজ্জা খুবই আপত্তিকর ও চূড়ান্ত রকমের হয়ে থাকে যা তাদের বেশির ভাগ দোকানের বাইরে রাখে। দ্যা মিট শিটস, কক এ্যান্ড বল টরচার, ডেড, লিভিডিটি ও ওয়াকো জেসাস এই ধারার বলার মতো ব্যান্ড।


title: মারিয়ান ফেইথফুল

text: মারিয়ান ইভলাইন ফেইথফুল একজন ইংলিশ গায়িকা, গান লেখিকা এবং অভিনেত্রী যার ক্যারিয়ার ৪ দশক ধরে চলছে। তিনি ২৯ শে ডিসেম্বর, ১৯৪৬ সালে জন্মগ্রহণ করেন।১৯৭০-এর দশকে তার মাদকাসক্তির সাথে যুদ্ধ তার ১৯৬০-এর দশকের পপ ও রক সংগীত-এ অবদানের কথা ঢেকে দিয়েছে। ঐ দশকের ১ম দুই তৃতীয়াংশের মতো সময় লেগেছ তার মাত্র দু’টি স্টুডিও অ্যালবাম প্রকাশ করতে।দীর্ঘ বাণিজ্যিক বিরতির পর ১৯৭৯ সালের শেষের দিকে তার প্রকাশিত অ্যালবাম ব্রোকেন ইংলিশ একটি সীমারেখা হয়ে আছে। তার পরবর্তী অ্যালবাম সমালোচক মহলে প্রশংসিত হলেও তার ব্যাক্তিগত ইতিহাসের আড়ালে তা ঢেকে গেছে। ১৯৬৬ থেকে ১৯৭০ পর্যন্ত তার প্রেমের সম্পর্ক ছিল রোলিং স্টোন ব্যান্ডের মিক জ্যাগারের সাথে যা মিডিয়ায় বহুল প্রচারিত হয়েছিল। তিনি সিস্টার মরফিন একসাথে লিখেছিলেন যা তাদের স্টিকি ফিঙ্গার অ্যালবামে ছিল।


title: মারিয়ান ফেইথফুল

text: মারিয়ান ইভলাইন ফেইথফুল জন্মগ্রহণ করেন লন্ডনের হাম্পস্টেডে। তার বাবা মেজর ডঃ রবার্ট গ্লাইন ফেইথফুল ছিলেন একজন ব্রিটিশ সামরিক অফিসার ও মনোবিজ্ঞানের কলেজ অধ্যক্ষ। তার মায়ের নাম ছিল ইভা ভন সাচের-মাসচ যার শিকড় ছিল ভিয়েনাতে। তিনি প্রাথমিক জীবনে একজন পেশাদার নর্তকী ছিলেন ম্যাক্স রেইনহার্ডত কোম্পানির ও জার্মান থিয়েটারের নানা প্রযোজনা যেমন বারটোলত ব্রেচত ও কার্ট উইলের সাথে তিনি নাচতেন। তার চাচা লিউপোল্ড ভন সাচের-মাসচ ১৯ শতকের একজন মহৎ অস্ট্রিয়ান লেখক যার স্থূল উপন্যাস ভেনাস ইন ফারস মাসোচিজম শব্দটা আবিষ্কার করে। যখন তার বয়স মাত্র ৬ বছর তখন তার বাবা মায়ের ছাড়াছাড়ি হয়ে যায়।


title: মারিয়ান ফেইথফুল

text: ১৯৬৪ সালে ফেইথফুল তার সঙ্গীত জীবন শুরু করে কফি হাউজের ফোক গায়িকা হিসেবে। ১৯৬৪ সালে শুরুর দিকে তিনি রোলিং স্টোন ব্যান্ডের একটা অ্যালবাম প্রকাশনা উৎসবে যান ও জন ডেনভার, এ্যান্ড্রু লোগ ওল্ডহ্যামের, যিনি তাকে আবিষ্কার করেন দেখা পান। ১৯৬৫ সালের ৬ই মে তিনি জন ডেনভারকে বিয়ে করেন। ১৯৬৫ সালের ১০ই নভেম্বর তার পুত্র সন্তান জন্ম নেয়।তারপর তিনি জন ডেনভারকে ত্যাগ করার সিদ্ধান্ত নেন মিক জ্যাগারের সাথে সম্পর্ক করার জন্য। তিনি বলেনঃ ”আমার প্রথম পদক্ষেপ ছিল একটা রোলিং স্টোনকে ছেলেবন্ধু হিসেবে পাওয়া। আমি তাদের তিন জনের সাথেই ঘুমিয়েছি ও সিদ্ধান্ত নেই তাদের মূল গায়ককে বেছে নিতে।“ ১৯৬৬ সালে তিনি তার ছেলেকে নিয়ে আসেন লন্ডনে আনিতা পলেনবার্গ ও ব্রায়ান জোন্সের সাথে বাস করতে। সে সময় তিনি মারিজুয়ানা নিতে থাকেন ও পলেনবার্গ তার সবচেয়ে ভালো বন্ধু হয়ে ওঠে। পরে তিনি মিক জ্যাগার-এর সাথে ভালোভাবে সম্পর্কে জড়িয়ে পড়েন ।এই জুটিটা সে সময় খুবই দুষ্ট ছিল। তিনি ব্রিটিশ পুলিশের হাতে ড্রাগসহ ধরা পড়েন যা তার ক্যারিয়ারকে সে সময় ধ্বংস করে দেয়।


title: মারিয়ান ফেইথফুল

text: ১৯৬৮ সালে ফেইথফুল কোকেইন নেয়া শুরু করে ও অকালে একটি কন্যা শিশুর জন্ম দেন। ১৯৭১ সালে সঙ্গীত প্রযোজক মাইক লিন্ডার তাকে রাস্তায় দেখতে পান ও চেষ্টা করেন তার ক্যারিয়ারকে টেনে তুলতে। তার রিচ কিড ব্লুজ অ্যালবামের কিছু অংশ তিনি করে দেন। মাদকাসক্তি তার গলার স্বরকে স্থায়ীভাবে ভেঙ্গে দেয়। সমালোচকরা বলতে থাকে তার গলার স্বর হুস্কিতে ভেজা। সাংবাদিক জন জোন্স লন্ডন সানডে টাইমসে লেখেনঃ “তার কণ্ঠ স্থায়ীভাবে জঘন্য।“ তার প্রাথমিক সুরেলা গলা প্রতিস্থাপিত হয় গভীর ভারী গলায় যার জন্য তার বছরের পর বছর ধূমপান, মদ্যপান ও ড্রাগে আসক্তি। ১৯৯৭ সালে মেটালিকা ব্যান্ডের রিলোড অ্যালবামের গান মেমরি রিমেইন্সে তিনি কন্ঠ দেন ও মিউজিক ভিডিওতে অংশ নেন যা ২৮ নম্বরে চলে যায় আমেরিকান টপচার্টে ও ১৩ নাম্বারে চলে যায় ব্রিটেনে।


title: মারিয়ান ফেইথফুল

text: ১৯৯৪ সালে তার আত্নজীবনী ফেইথফুল প্রকাশিত হয় যেখানে তিনি আলোচনা করেন তার প্রাথমিক জীবন, ক্যারিয়ার, মাদকাসক্তি, উভকামিতা বিষয়ে পরীক্ষা এবং তার গুরুত্বপূর্ণ সম্পর্ক মা-বাবার সাথে, রোলিং স্টোনের সাথে ও বব ডিলানের সাথে। ২০০৯ সালের ৫ই মার্চ ফেইথফুল বিশ্ব শিল্প পুরস্কার উইমেন্স ওয়ার্ল্ড এডওয়ার্ড পান সারাজীবনের অর্জনের জন্য। ৮ই মার্চ ২০০৯ সালে বিশ্ব নারী দিবসে অংশ হিসাবে ভিয়েনার ঐ পুরস্কার প্রদান অনুষ্ঠানটি ৪০ টিরও বেশি দেশের টেলিভিশনে দেখানো হয়। ২০০৭ সালের ১১ই অক্টোবরে ইউকে টিভি অনুষ্ঠান দিস মর্নিং-এ তিনি বলেন যে তিনি হেপাটাইটিস সি রোগে ভুগেছিলেন। ২৭ শে মার্চ ২০০৮-এ তার ব্লগে তার ম্যানেজার লেখেন যেঃ “মানসিক, শারীরিক ও নার্ভাস হয়ে নিঃশেষিত হয়ে যাওয়ার কারণে ডাক্তার তাকে সব ধরণের কাজ থামাতে বলেছে ও সুস্থ হওয়ার প্রক্রিয়ায় যেতে বলেছে। চিকিৎসা ও সেরে ওঠার প্রক্রিয়া কমপক্ষে ৬ মাস স্থায়ী হতে পারে।“


title: জেলা পরিষদ (দ্ব্যর্থতা নিরসন)

text: জেলা পরিষদ হল একটি স্থানীয় সরকার ব্যবস্থা। এর দ্বারা যা কিছু বোঝানো হতে পারে -


title: শিলিগুড়ি মহকুমা

text: শিলিগুড়ি মহকুমা হল ভারতের পশ্চিমবঙ্গ রাজ্যের দার্জিলিং জেলার একটি মহকুমা। শিলিগুড়ি পৌরসংস্থা এবং মাটিগাড়া, নকশালবাড়ি, ফাঁসিদেওয়া ও খড়িবাড়ি সমষ্টি উন্নয়ন ব্লক নিয়ে এই মহকুমাটি গঠিত। উক্ত চারটি ব্লক ২২টি গ্রাম পঞ্চায়েত ও দুটি জনগণনা নগরে বিভক্ত। শিলিগুড়ি মহকুমার জনগণনা নগর দু'টি হল: বৈরাটিশাল ও উত্তর বাগডোগরা। শিলিগুড়ি মহানগরীতে এই মহকুমার সদর দফতরটি অবস্থিত।


title: শিলিগুড়ি মহকুমা

text: শিলিগুড়ি এই মহকুমার একমাত্র মহানগর। মহকুমার গ্রামীণ এলাকা ২২টি গ্রাম পঞ্চায়েতে বিভক্ত। এই গ্রাম পঞ্চায়েতগুলি মাটিগাড়া, নকশালবাড়ি, ফাঁসিদেওয়া ও খড়িবাড়ি সমষ্টি উন্নয়ন ব্লকের অন্তর্গত।


title: শিলিগুড়ি মহকুমা

text: মাটিগাড়া সমষ্টি উন্নয়ন ব্লকটি ৫টি গ্রাম পঞ্চায়েত এলাকা (মাটিগাড়া-১, মাটিগাড়া-২, আঠারখাই, পাথরঘাটা ও চম্পাসারি) ও একটি জনগণনা নগর (বৈরাটিশাল) নিয়ে গঠিত। এই ব্লকে দু'টি থানা রয়েছে: শিলিগুড়ি ও মাটিগাড়া। ব্লকের সদর দফতর কদমতলায় অবস্থিত।


title: শিলিগুড়ি মহকুমা

text: নকশালবাড়ি ব্লকটি ৬টি গ্রাম পঞ্চায়েত এলাকা (নকশালবাড়ি, নিম্ন বাগডোগরা, উচ্চ বাগডোগরা, গোঁসাইপুর, হাতিঘিসা ও মণিরাম) নিয়ে গঠিত। এই ব্লকে দু'টি থানা রয়েছে: বাগডোগরা ও নকশালবাড়ি। ব্লকের সদর দফতর নকশালবাড়িতে অবস্থিত।


title: শিলিগুড়ি মহকুমা

text: ফাঁসিদেওয়া ব্লকটি ৭টি গ্রাম পঞ্চায়েত এলাকা (ফাঁসিদেওয়া-বাঁশগাঁও, চটহাট-বাঁশগাঁও, বিধাননগর-১, বিধাননগর-২, ঘোষপুকুর, জলস-নিজামতাড়া ও হেটমুড়ি-সিঙ্ঘীজোড়া) নিয়ে গঠিত। এই ব্লকে একটিমাত্র থানা রয়েছে: ফাঁসিদেওয়া ব্লকের সদর দফতরও ফাঁসিদেওয়ায় অবস্থিত।


title: শিলিগুড়ি মহকুমা

text: খড়িবাড়ি ব্লকটি চারটি গ্রাম পঞ্চায়েত এলাকা (খড়িবাড়ি-পানিশালি), রানিগঞ্জ-পানিশালি, বিন্নাবাড়ি ও বুড়াগঞ্জ) নিয়ে গঠিত। ব্লকে একটিমাত্র থানা রয়েছে: খড়িবাড়ি। ব্লকের সদর দফতরও খড়িবাড়িতে অবস্থিত।


title: শিলিগুড়ি মহকুমা

text: ২০০২ সালে পশ্চিমবঙ্গের সংসদীয় ও বিধানসভা কেন্দ্রগুলির সীমানা পুনর্বিন্যাসের সময় ভারতের সীমানা পুনর্নির্ধারণ কমিশনের নির্দেশ অনুযায়ী, শিলিগুড়ি পৌরসংস্থার ১ থেকে ৩০ নং এবং ৪৫ থেকে ৪৭ নং ওয়ার্ডগুলি নিয়ে শিলিগুড়ি বিধানসভা কেন্দ্র গঠিত হয়। উল্লেখ্য, শিলিগুড়ি পৌরসংস্থার অন্যান্য ওয়ার্ডগুলি জলপাইগুড়ি সদর মহকুমার অন্তর্ভুক্ত। ফাঁসিদেওয়া ও খড়িবাড়ি সমষ্টি উন্নয়ন ব্লক নিয়ে গঠিত হয় ফাঁসিদেওয়া বিধানসভা কেন্দ্র। মাটিগাড়া সমষ্টি উন্নয়ন ব্লকের চম্পাসারি গ্রাম পঞ্চায়েতের অন্তর্গত সিতং বনাঞ্চল, সেবক পার্বত্য বনাঞ্চল ও সেবক বনাঞ্চলের তিনটি গ্রাম কার্শিয়াং বিধানসভা কেন্দ্রের অন্তর্ভুক্ত হয়। মাটিগাড়া সমষ্টি উন্নয়ন ব্লকের অবশিষ্ট অঞ্চল ও নকশালবাড়ি সমষ্টি উন্নয়ন ব্লক নিয়ে গঠিত হয় মাটিগাড়া-নকশালবাড়ি বিধানসভা কেন্দ্র। এই কেন্দ্রটি তফসিলি জাতি প্রার্থীদের জন্য সংরক্ষিত। শিলিগুড়ি মহকুমার এই চারটি বিধানসভা কেন্দ্রই দার্জিলিং লোকসভা কেন্দ্রের অন্তর্গত।


title: কাসিস্কি পরীক্ষা

text: ক্রিপ্ট্যানালাইসিসে কাসিস্কি পরীক্ষা হল বহু-বর্ণমালা ভিত্তিক প্রতিস্থাপন সাইফার (যেমন ভিগেনের সাইফার) আক্রমণের পদ্ধতি। এই পদ্ধতি ১৮৬৩ সালে ফ্রেডরিখ কাসিস্কি প্রকাশ করেন। কিন্ত এটা আগেই চার্লস ব্যাবেজ ১৮৪৬ সালে আবিষ্কার করেছিলেন বলে ধারণা করা হয়।


title: কাসিস্কি পরীক্ষা

text: কাসিস্কি পরীক্ষা ক্রিপ্ট্যানালিস্টকে বহু-বর্ণমালা ভিত্তিক প্রতিস্থাপন সাইফারের শব্দচাবির দৈর্ঘ্য কমিয়ে আনতে সাহায্য করে। এক বার শব্দচাবির দৈর্ঘ্য পেয়ে গেলে ক্রিপ্ট্যানালিস্ট সাইফার টেক্সটকে 'ক' কলামে সাজান যেখানে 'ক' হল শব্দচাবির দৈর্ঘ্য। এখন প্রতি কলামকে বহু-বর্ণমালা ভিত্তিক প্রতিস্থাপন সাইফার বিবেচনা করা যায়, এবং প্রতি কলামে পৌনঃপূন্যঃ বিশ্লেষন চালানো যায়।


title: কাসিস্কি পরীক্ষা

text: প্রথমে সাইফার টেক্সটে বার বার ঘটিত বর্ণ-সমষ্টি খুজে বের করতে হয়। বর্ণ-সমষ্টির দৈর্ঘ্য ৩ বা তার বেশি হতে হবে। বার বার ঘটিত বর্ণ-সমষ্টির দূরত্ব শব্দচাবির দৈর্ঘ্যের গুনিতক। সাধারনত দূরত্ব গুলোর গরিষ্ঠ সাধারণ গুণনিয়ককে শব্দচাবির দৈর্ঘ্য হিসেবে ধরা হয়।


title: বাষ্পীয় টার্বাইন

text: বাষ্পীয় টার্বাইন (ইংরাজি ভাষায়: Steam turbine) এক ধরণের যন্ত্র যা উচ্চ চাপবিশিষ্ট জলীয় বাষ্প থেকে তাপশক্তি শুষে নিয়ে সেটিকে ঘূর্ণন গতিশক্তিতে রূপান্তরিত করে। আধুনিককালে বাষ্পীয় টার্বাইন বলতে যে যন্ত্রটিকে বোঝায়, ইংরেজ বিজ্ঞানী স্যার চার্লস পার্সন্স ১৮৮৪ সালে সেটি উদ্ভাবন করেন।


title: বাষ্পীয় টার্বাইন

text: ঘূর্ণন গতিশক্তি উৎপাদন করে বলে বাষ্পীয় টার্বাইন বৈদ্যুতিক জেনারেটর চালনার জন্য খুবই উপযোগী। সারা বিশ্বের প্রায় ৮০% বৈদ্যুতিক জেনারেটরে তাই বাষ্পীয় টার্বাইন ব্যবহার করা হয়।


title: বাষ্পীয় টার্বাইন

text: বাষ্পীয় টার্বাইন হল এক ধরণের তাপ ইঞ্জিন, যাতে ধাপে ধাপে জলীয় বাষ্পের সম্প্রসারণ ঘটিয়ে যন্ত্রটির তাপগতিভিত্তিক দক্ষতা (thermodynamic efficiency) অত্যন্ত উচ্চমানে নিয়ে যাওয়া হয়েছে।


title: গ্রুভ মেটাল

text: গ্রুভ মেটাল হলো হেভি মেটাল-এর একটি উপধারা। এটা ব্যবহার করা হত পেন্টেরা ও এক্সহোরডার ব্যান্ডকে বর্ণনা করতে।


title: গ্রুভ মেটাল

text: পেন্টেরা ব্যান্ডের ১৯৯০ সালে প্রকাশিত কাউবয়েজ ফ্রম হেল অ্যালবামটিকে গ্রুভ মেটালের সংজ্ঞা নির্ধারণকারী অ্যালবাম বলা যেতে পারে। ব্যাড ব্রেইনস ব্যান্ডের থেকে গ্রুভ মেটালের আবির্ভাব হয়েছে বলে মনে করেন প্রং ব্যান্ডের টমি ভিক্টর। ১৯৯৮ সালে দ্যা ওয়াশিংটন পোস্টের জেফরি হিমস গ্রুভ মেটাল সম্পর্কে বলেন। “হার্ডরকের বিয়ে ডান্স সংগীত ও হিপহপের সাথে”। অন্যান্য গ্রুভ মেটাল ব্যান্ডগুলো মিলিত হয়েছে থ্রাশ মেটাল, হার্ডকোর পাঙ্ক ও ইন্ডাস্ট্রিয়াল সংগীতের সাথে।ই য়ান ক্রিস্টি মনে করেন সেপালচুরা ব্যান্ডের চাওস এডি অ্যালবাম ও পেন্টেরা ব্যান্ড ডেথ মেটাল থেকে আসা গ্রুভ মেটালের সৃষ্টিকর্তা ও ১৯৯০ দশকের সব দলগুলো ও সঙ্গীতধারাকে কমবেশী প্রভাবিত করেছে।


title: গ্রুভ মেটাল

text: যেসব ব্যান্ড এ রকম গানের ধারায় কাজ করেছে তাদের মধ্যে স্পিরিচুয়াল বেগারস, সোলফ্লাই,গোজিরা, থ্রোডাউন , ট্রিভিয়াম, ল্যাম্ব অব গড, মেসিন হেড ও বাইজানটাইন অন্যতম। কিছু কিছু ব্যান্ড গ্রুভ মেটাল হিসেবে পরিচিত হতে চায় না। ১৯৯৩ সালে থ্রাশ মেটাল ব্যান্ড এ্যানিহিলেটর রোডরানার রেকর্ডস ত্যাগ করেন গ্রুভ মেটাল ব্যান্ড হিসেবে পরিচিত না হতে। পরবর্তীতে এই কানাডিয়ান ব্যান্ডটি আর কখনোই উত্তর আমেরিকায় সঙ্গীত পরিবেশন করে নাই।


title: গ্রুভ মেটাল

text: যেমন প্যান্থার (মূলত একটি গ্ল্যাম ধাতু এবং গতি 1980 সালে মেটাল ব্যান্ড) এবং Sepultura যেমন অগ্রগামীর খাঁজ মেটাল ব্যান্ড (মূলত খেলার ছেঁচা ধাতু এবং মৃত্যুর ধাতু) 1990 সালে Nu ধাতু এবং 2000s. Nu মধ্যে মেটালকোর কিছু উন্নয়নের জন্য ভিত্তি স্থাপন ধাতু একটি বিকল্প ধাতু উপবর্গ যা downtuned riffs সদ্ব্যবহার, একটি আরো হিপ হপ প্রভাবিত rapping এবং টার্নট্যাবলিজম এবং খাঁজ ধাতু ছন্দ অ্যাক্সেসযোগ্য বীট, যখন ঘন ঘন উদাসীন গিটার solos এবং জটিল picking. Metalcore উপর জোর দেয় যা ধীর হয় সাধারণ ভারী ধাতু বৈশিষ্ট্য সেইসাথে breakdowns, হয় , তীব্র প্যাসেজ যে moshing সহায়ক হয়.


title: ইয়ারাচি রেকর্ডস

text: ইয়ারাচি রেকর্ডস হেভি মেটাল অ্যালবাম ভিত্তিক একটি রেকর্ড লেবেল যা অফিস ইংল্যান্ডের নটিংহামে ও আমেরিকার নিউইয়র্ক শহরে অবস্থিত। ১৯৮৮ থেকে ১৯৯৪ সাল পর্যন্ত এই লেবেল অনেক অগ্রবর্তী এক্সট্রিম মেটাল ব্যান্ডকে সাহায্য করে অ্যালবাম প্রকাশের জন্য ও প্রাথমিক গ্রিন্ডকোর ও ডেথ মেটাল ব্যান্ডদের প্রকাশ করে। ১৯৮০-এর দশকের শেষের দিকে ডিগবি ডিগ পিয়ারসন এই লেবেল প্রতিষ্ঠা করেন। ১৯৮৫ সালে ইয়ারাচি রেকর্ডস নাম হওয়ার আগে পিয়ারসন বের করেন অ্যাংলিকান স্কাপ এ্যাটিক নামের প্রাথমিক হার্ডকোর পাঙ্ক ও ক্রসওভার ব্যান্ডদের মিশ্র অ্যালবাম যাতে গান করেন হিরাক্স, লিপক্রিম, কনক্রিট সক্স ইত্যাদি ব্যান্ডরা। ১৯৮৭ সালে ভিনাইল হলো ইয়ারাচি রেকর্ডসের প্রথম প্রকাশনা অফিসিয়ালি। প্রথম বড় মাপের প্রকাশনা হলো নাপালম ডেথ ব্যান্ডের স্কুম। ইয়ারাচি রেকর্ডসের অনেক ছোট ছোট রেকর্ড লেবেলও আছে, যেমন-উইকিড ওয়ার্ল্ড রেকর্ডস, ইলিটিস্ট রেকর্ডস ও স্বল্প আয়ুর নেক্রোসিস রেকর্ডস। পরের দিকের প্রকাশনা হলো ক্যালফোর্নিয়ার ব্যান্ড আডেমা অ্যালবাম ও ডিসাইড ব্যান্ডের কাজ যা ২০০৫ সালে এপ্রিলে আমেরিকান টপ চার্টে চলে আসে। কারকাস ব্যান্ডের বেজিস্ট ও গায়ক জেফরি ওয়াকার ইয়ারাচি রেকর্ডসের লোগোর ডিজাইন করেন। ২০০৭ সালে ইয়ারাচি রেকর্ডস ক্যারোলাইন ডিস্ট্রিবিউশন নামের কোম্পানির সাথে বণ্টন চুক্তি স্বাক্ষর করে। ইয়ারাচি রেকর্ডসের প্রকাশনার ডিজিটাল ও পাইকারী বণ্টন করবে কোম্পানিটি। ২০১০ সালে ইয়ারাচি ঘোষণা করে তারা সিঙ্গাপুরের গ্রিন্ডকোর ব্যান্ড ওয়ার্মরটের সাথে চুক্তি করবে যার ফলে তারা তাদের জনপ্রিয় ডেব্যু অ্যালবাম প্রকাশ করবে যা এতদিন শুধুমাত্র ব্যান্ডের সদস্যদের মাধ্যমেই সহজলভ্য ছিল।


title: ডেথ এন রোল

text: ডেথ 'এন' রোল () শব্দটি ব্যবহার করা হয় সেসব ডেথ মেটাল ব্যান্ডদের শব্দকে বর্ণনা করতে যারা রক এন্ড রোলের অনুপ্রেরণায় নানা উপাদান গানে নিয়ে আসে। ডেথ মেটাল ও রক এন্ড রোলের জন্য এটা একটি চামড়ার তৈরি বড় বাক্সের মতো কাজ করে। নেয়া প্রভাবটা হচ্ছে ডেথ মেটালের ট্রেড মার্ক গম্ভীর গলার সাথে ও উচ্চমাত্রার ডিস্টোর্টেড গিটার রিফের যোগাযোগ যা ১৯৭০-এর দশকের হার্ডরক ও হেভি মেটালের স্মৃতি জাগায়। উল্লেখ করার মতো ব্যান্ড হচ্ছে গোরফেস্ট ও এনটোম্বড।


title: ডেথ এন রোল

text: এনটোম্বড ব্যান্ড প্রথম ডেথ এন রোল ধারার গান করে। এনটোম্বড ব্যান্ডের স্বরণীয় উলভেরাইন ব্লুজ অ্যালবাম প্রকাশনার পরে মিডিয়া একে নতুন শব্দ ডেথ এন রোল বলে অভিহিত করে। ১৯৯৬ সালে গোরফেস্ট ব্যান্ডের সোল সারভাইভর হচ্ছে আরেকটি বলার মতো এ জাতের অ্যালবাম। এতে ক্ল্যাসিক রকের প্রভাব ও লক্ষ্যনীয়। যার প্রমাণ পাওয়া যায় ঐ বছরেই দ্যা ক্লাব ট্যুরে ব্ল্যাক সাবাথ, ডিপ পার্পল ওএসি ডিসি ব্যান্ডের গান গাওয়াতে। ১৯৯০ দশকের শেষের দিকে তাদের অ্যালবাম চ্যাপ্টার ১৩ বের হয় যা তাদের আগের অ্যালবামের ধারা বজায় রাখে। তারপর গোরফেস্ট ব্যান্ড ভেঙ্গে যায়। (গোরফেস্ট ব্যান্ড ৭ বছর পরে আবার একত্রিত হয়)। তাদের দুইজন সদস্য বর্তমানে লাইভ এ্যান্ড ডেঞ্জারাস নামের ব্যান্ডে; যা হল্যান্ডের থিন লেজি ব্যান্ডের প্রতি উৎসর্গকৃত, কাজ করছে।


title: ডেথ এন রোল

text: ডেথ মেটাল ব্যান্ডগুলো সাক্ষাৎকারের সম্মুখীন হলে তারা ডেথ এন রোল জাতের আচরণ সম্পর্কে মিশ্র প্রতিক্রিয়া ব্যক্ত করে। এনটোম্বড ব্যান্ডের এল জি পেত্রোভ বলেনঃ “আমরা এটাকে এনটোম্বড সঙ্গীত হিসেবেই দেখি, যদি লোকজন মনে করে এটা ডেথ এন রোল তাহলে এটা তাই। আমরা খালি হাসি, ডেথ এন রোল, কেন নয়? যখন আমরা গান বানাই, তখন ভাবি না যে এটা কোন নির্দিষ্ট ধরনের। “ডেথ মেটাল ও রক এন্ড রোলের মিশ্রণ সম্পর্কে গোরফেস্ট ব্যান্ডের ফ্রাঙ্ক হারথোরন বলেনঃ”আজব ব্যাপার! সবাই বলছে এটা ডেথ এন রোল জাতের হয়েছে। আমার কাছে এটা শুধুই মেটাল, সহজ ও সরল।আমি মনে করি না আমাদের অনুপ্রেরণা অন্য ব্যান্ডগুলো থেকে ভিন্ন।


title: গ্লাম মেটাল

text:
গ্লাম মেটাল যা হেয়ার মেটাল নামেও পরিচিত ও পপ মেটালের প্রতিশব্দ হিসেবেও ব্যবহৃত হয় হলো হার্ডরক ও হেভি মেটাল-এর একটি উপধারা। ১৯৭০-এর দশকে শেষের দিকে ও ১৯৮০-এর দশকের প্রথমদিকে আমেরিকায় বিশেষ করে লস এ্যাঞ্জেলসে বিকশিত হয়। ১৯৮০-এর দশকে পুরোটা জুড়ে ও ১৯৯০-এর দশকের প্রথমদিকে জমকালো ভাবে গ্লাম মেটালকে দেখা যায় ও পাওয়ার কর্ড ভিত্তিক হেভি মেটাল সঙ্গীত ধারার প্রভাব লক্ষ্য করা যায়। পাঙ্ক রক-এর উপাদানের সাথে ঐতিহ্যবাহী হার্ডরক ও হেভি মেটাল গানের ব্যবহার গ্লাম মেটালে লক্ষ্য করা যায়। সঙ্গীত টেলিভিশনের প্রযোজকরা এই ধারার গানের প্রতি আকৃষ্ট হয় ও এমটিভি-এর উত্তানও এই ধারার সঙ্গীতের একই সাথে। শেষ রাতের পার্টি গুলোতে গ্লাম মেটাল পরিবেশনকারীদের লজ্জাজনক লাম্পট্য তাদের অখ্যাতি এনে দেয়, যা ট্যাবলয়েড মিডিয়া খুবই বিশদভাবে পরিবেশন করে। স্টিভেন ডেভিস বলেন যে এই ধারার স্টাইলটা অনুসরণ করেছে এরোস্মিথ,কিস, বোস্টন,চিপ ট্রিক ও দ্যা নিউ ইয়র্ক ডলসকে। বিশেষ করে কিস ব্যান্ডকে , তবে শক রক ধরনের অ্যালিস কুপারকেও এই ধারার সঙ্গীত অনুসরণ করে। ফিনিশ ব্যান্ড হানই রকসকে কৃতিত্ব দেয়া হয় হেয়ার মেটাল ধারা সঙ্গীতের ভিত্তি রচনার জন্য। ভ্যান হেলেন ব্যান্ডকে কৃতিত্ব দেয়া যায় এই ধারার আন্দোলনকে গতিশীল করার জন্য। লিড গিটারিস্ট ইডি ভ্যান হেলেন-এর গিটার বাজনা বাজানোর নতুন কৌশল ট্যাপিংকে জনপ্রিয় করতে মূল ভূমিকা পালন করেন। লিড গায়ক ডেভিড লি রথ-এর মঞ্চ পরিবেশনা গ্লাম মেটালের মাধ্যমে প্রভাবিত, যদিও তারা কখনোই গ্লাম সৌন্দর্যতত্ত্ব মঞ্চে উপস্থাপন করেনি।
১৯৮০-এর দশকে অনেকগুলো আমেরিকান ব্যান্ড গ্লাম মেটালের দিকে ঝুঁকে পড়ে, এদের মধ্যে ওয়েস্টার্ন মেরিল্যান্ডের কিক্স ব্যান্ডটি অন্যতম যারা ১৯৮১ সালে ইপনিমাস ডেব্যু অ্যালবামটি প্রকাশ করে। সান ফ্রানসিস্কোর নাইট র‌্যাঞ্জারস ব্যান্ডের ১ম অ্যালবাম ডন পেট্রোল (১৯৮২) আমেরিকায় টপ ৪০ গানের তালিকায় চলে আসে, কিন্তু তাদের ১৯৮৩ সালের অ্যালবাম মিডনাইট ম্যাডনেস আগের রেকর্ড ভেঙ্গে দেয়। ১৯৮২ সালে টুইস্টেড সিস্টার যা আসলে একটি গ্লাম রক ব্যান্ড ১৯৭২ সালে প্রতিষ্ঠিত আন্ডার দ্যা ব্লেড অ্যালবাম প্রকাশ করে। নিউ জার্সির ব্যান্ড বন জোভি হার্ড রকের সাথে পপ মিশিয়ে ১৯৮৬ সালে স্লিপারি হোয়েন ওয়েট প্রকাশ করে, যা টপ চার্টে টানা ৮ সপ্তাহ শীর্ষে থাকে ১২ মিলিয়ন কপি বিক্রি হয়ে। এই অ্যালবাম এই ধারার গানের শ্রোতার সংখ্যা আরো বাড়িয়ে দেয়, বিশেষ করে মেয়েদের কাছে তার আবেদনের জন্য। ১৯৮০-এর দশকের মধ্য থেকে শেষ দিক পর্যন্ত গ্লাম মেটাল এমটিভিতে প্রচারিত হতে থাকে প্রায় প্রতিদিনই। সমালোচকদের অনেক নেতিবাচক মন্তব্য সত্ত্বেও এই ধারার গান ঐ দশকের শেষের দিকে বাণিজ্যিকভাবে সবচেয়ে ভরসা করার মতো হয়ে ওঠে। রেড হট চিলি পিপারস ও জেনিস এ্যাডিকশন এই ধারার গানের জনপ্রিয়তা বাড়াতে সাহায্য করে।


title: সঙ্গীত ধারা

text:
সঙ্গীতের ধারা (ইংরেজি: Music genre) বলতে বোঝায় সঙ্গীতের বৈশিষ্ট্যসূচক প্রকৃতির দিকে থেকে একটি ধরণ বা প্রকার। এক এক ধরণের সঙ্গীতের শাখা একেক রকম এবং এরা প্রত্যেককেই পৃথকীকরণযোগ্য।
সঙ্গীতকে বিভিন্নভাগে বিভক্ত করা যায়। শ্রেণীকরণের উদ্দেশ্য ও বিভিন্ন দৃষ্টিকোণের পার্থক্যের কারণে অনেক ক্ষেত্রেই শ্রেণীকরণ নিয়মবহির্ভূত বা স্বেচ্ছাচারপ্রসূত হয়ে পড়ে। আবার কোন কোন ক্ষেত্রে তা বিতর্কেরও সৃষ্টী করতে পারে। অনেকেই বিশ্বাস করেন যা, যুক্তিমূলক উপায়ে সঙ্গীতের শ্রেণীকরণ সম্ভব নয় এবং শ্রেণীকরণের ফলে সঙ্গীটের সমৃদ্ধির পথ বাধাগ্রস্ত হয়।


title: সঙ্গীত ধারা

text: সঙ্গীতের শ্রেণীকরণের উদ্দেশ্যে কয়েকটি শিক্ষাগত উপায় আবিষ্কৃত হয়েছে। ডগলাস এম. গ্রিন তাঁর "ফর্ম ইন টোনাল মিউজিক" বইয়ে ম্যাড্রিগাল, মোটেট, ক্যানজোনা, রিয়ারকার এবং দ্যান্সকে সঙ্গীতের কয়েকটি শাখা হিসেবে উল্লেখ করেছেন। অনেক সঙ্গীতজ্ঞ সঙ্গীতের ধারা এবং শৈলীকে একই বিষয় হিসেবে অভিহিত করেছে, তবে ধারা সেসব ক্ষেত্রে প্রযোজ্য যেখানে কতকগুলো সঙ্গীতে একই ‘মৌলিক সঙ্গীত ভাষ্য’ ব্যবহৃত হয়। আবার অনেক সঙ্গীতজ্ঞ ধারা এবং শৈলীকে পৃথক বলে অভিহিত করেছেন। তাঁরা মনে করেন যে, ধারা এবং শৈলীর মধ্যে অন্যতম পার্থক্য হল সঙ্গীতের বিষয়বস্তু। একটি বিশেষ সঙ্গীতের ধারা গানের পদ্ধতি, শৈলী, বিষয়, প্রসঙ্গ বা মূলভাব দ্বারা সংজ্ঞায়িত করা সম্ভব। এছাড়া ভৌগোলিক সূত্রপাতও সঙ্গীতের ধারা নির্ণয়ে অনেক ক্ষেত্রে ব্যবহৃত হয়ে থাকে, যদিও একটি নির্দিষ্ট ভৌগোলিক ধারা সাধারণত বিভিন্ন উপধারার সমষ্টি হতে পারে।


title: সঙ্গীত ধারা

text:
কেমব্রিউ ম্যাকলিউড তাঁর "জেনারস, সাবজেনারস, সাব-সাবজেনারস এন্ড মোর" শীর্ষক নিবন্ধে উল্লেখ করেছে, সঙ্গীতের নতুন উপধারাসমূহের নামকরণ বিভিন্ন প্রভাবের সাথে সংশ্লিষ্ট; যেমন- সঙ্গীতের দ্রুত বিকাশমান প্রকৃতি যা সাংস্কৃতিক কারণ, রেকর্ড কোম্পানিগুলোর ব্যবসায়িক কৌশল কিংবা সঙ্গীত সম্পর্কিত ম্যাগাজিনগুলোর প্রতারণা।
সঙ্গীতের ধারা শ্রেণীকরণের ক্ষেত্রে নিম্নোক্ত মানদন্ডসমূহ ব্যবহৃত হয়ে থাকেঃ


title: গোর্খা জনমুক্তি মোর্চা

text: গোর্খা জনমুক্তি মোর্চা (জিজেএম) ভারতের একটি নথিবদ্ধ রাজনৈতিক দল। এই দল পশ্চিমবঙ্গের দার্জিলিং পার্বত্য অঞ্চল ও ডুয়ার্স নিয়ে পৃথক গোর্খাল্যান্ড রাজ্য গঠনের দাবি জানাচ্ছে। ২০০৭ সালের ৭ অক্টোবর এই দল প্রতিষ্ঠিত হয়।


title: গোর্খা জনমুক্তি মোর্চা

text: দার্জিলিং পার্বত্য অঞ্চলের অন্যতম গুরুত্বপূর্ণ নেতা বিমল গুরুং দার্জিলিংকে ষষ্ঠ তফসিলভুক্ত করার বিরোধিতা করে গোর্খা ন্যাশানাল লিবারেশন ফ্রন্ট নেতা সুবাস ঘিসিঙের সঙ্গে বিবাদে জড়িয়ে পড়েন। এই বিবাদের ফলে তিনি দল ভেঙে ২০০৭ সালের ৭ অক্টোবর পৃথক গোর্খাল্যান্ড রাজ্যের দাবিতে জিজেএম প্রতিষ্ঠা করেন।


title: গোর্খা জনমুক্তি মোর্চা

text: গোর্খাল্যান্ড রাজ্যের দাবিতে ১৯৮০-এর দশকে দার্জিলিং পার্বত্য অঞ্চলে হিংসাত্মক আন্দোলন হয়। কিন্তু জিজেএম অহিংস আন্দোলন চালানোর সিদ্ধান্ত নেয়। প্রথম দিকে তারা বনধ, অনশন ধর্মঘট ও পরিষেবা বিল না দিয়ে আন্দোলন চালাতে থাকে। রাজ্য সরকার এরপর তাঁদের আলোচনার জন্য ডাকেন। কিন্তু রাজ্য সরকার গোর্খাল্যান্ডের দাবি মেনে না নেওয়ায়, আলোচনা ভেস্তে যায়। পরে ভারত সরকার, রাজ্য সরকার ও জিজেএম-এর মধ্যে ত্রিপাক্ষিক বৈঠক শুরু হয়। এখনও এই বিষয়ে কোনো মীমাংসাসূত্র পাওয়া যায়নি।


title: দার্জিলিং সদর মহকুমা

text: দার্জিলিং সদর মহকুমা পশ্চিমবঙ্গের দার্জিলিং জেলার একটি মহকুমা। এই মহকুমাটি দার্জিলিং পুরসভা এবং দার্জিলিং-পুলবাজার, রংলি রংলিয়ট ও জোরবাংলো-সুকিয়াপোখরি ব্লক তিনটি নিয়ে গঠিত। এই ব্লকে পাট্টাবং চা বাগান নামে একটি সেন্সাস টাউন ও ৫০টি গ্রাম পঞ্চায়েত রয়েছে। দার্জিলিং এই মহকুমার সদর শহর।


title: দার্জিলিং সদর মহকুমা

text: দার্জিলিং পুরসভা ছাড়াও এই মহকুমা ৫০ গ্রাম পঞ্চায়েত অবস্থিত। গ্রাম পঞ্চায়েতগুলি দার্জিলিং-পুলবাজার, রংলি রংলিয়ট ও জোড়বাংলো-সুকিয়াপোখরি ব্লকের অধীনস্থ।


title: দার্জিলিং সদর মহকুমা

text: দার্জিলিং-পুলবাজার ব্লক পাট্টাবং চা বাগান নামক সেন্সাস টাউন এবং ২৩টি গ্রাম পঞ্চায়েত নিয়ে গঠিত। এগুলি হল: বিজনবাড়ি-পুলবাজার, গোক-২, কাইজালিয়া, নায়ানোর, দার্জিলিং-১, সিংটাম সুম, লোধোমা-১, রেলিং, দার্জিলিং-২, চুংটং, লোধোমা-২, রিমবিক, ঋষিরহাট ব্লুমফিল্ড, রঙ্গিত-১, লেবং ভ্যালি-১, দাবাইপানি, বাদামতাম, রঙ্গিত-২, লেবং ভ্যালি-২, সিরিখোলা-দারাগাঁও, গোক-১, ঝেপি ও মাজুয়া। এই ব্লকে তিনটি থানা রয়েছে। যথা, দার্জিলিং (সদর), পুলবাজার ও লোধামা। ব্লকের সদর বিজনবাড়ি।


title: দার্জিলিং সদর মহকুমা

text:
জোড়বাংলো-সুকিয়াপোখরি ব্লক ১৬টি গ্রাম পঞ্চায়েত নিয়ে গঠিত। এগুলি হল: নিম্ন সোনাদা-১, রংবুল, লিঙ্গিয়া মারায়েবং, উচ্চ সোনাদা, নিম্ন সোনাদা-২, ধুতরিয়া কালেজ ভ্যালি, মুন্ডা কোঠি, রংভাং গোপালধারা, পোখরিয়াবং-১, পেরমাগুড়ি, তমসং, পোখরিয়াবং-২, গোরাবাড়ি মার্গারেট'স হোপ, প্লাংডাং, ঘুম খাসমহল, পোখারিয়াবং-৩ ও সুখিয়া-সিমানা। এই ব্লকে দুটি থানা রয়েছে। যথা, জোড়বাংলো ও সুকিয়াপোখরি। ব্লকের সদর সুকিয়াপোখরি।
রংলি রংলিয়ট ব্লক ১১টি গ্রাম পঞ্চায়েত নিয়ে গঠিত। এগুলি হল: লাবদাহ, মানেইদারা, ট্যাকলিং-১, তাকদাহ, লামাহাট্টা, পুবাং-রামপুরিয়া, ট্যাকলিং-২, সিনগ্রিমটাম, রংলি, রেসেপ ও রংচং। ব্লকের একমাত্র থানাটি হল রংলি রংলিয়ট। ব্লকের সদর তাকদাহ।


title: দার্জিলিং সদর মহকুমা

text: সমুদ্রপৃষ্ঠ থেকে ৬০০০ ফুট উচ্চতায় অবস্থিত সোনাদা এই মহকুমার একটি মনোরম পর্যটন কেন্দ্র। শিলিগুড়ি থেকে ৬৫ কিলোমিটার ও দার্জিলিং থেকে ১৭ কিলোমিটার দূরে অবস্থিত এই শহর চা বাগানের জন্য বিখ্যাত। এখানকার উল্লেখযোগ্য চা বাগানগুলি হল ওকস চা বাগান, রাংমুক, মুন্ডা, রিংটং, মার্গারেট'স হোপ ইত্যাদি। শান্ত্রীরানি, সোনাদা হাই স্কুল, হোলি ক্রস হাই স্কুল প্রভৃতি এই শহরে বিখ্যাত শিক্ষা প্রতিষ্ঠান।


title: দার্জিলিং সদর মহকুমা

text: সীমানা পুনর্নির্ধারণ কমিশনের সুপারিশ অনুসারে পশ্চিমবঙ্গের বিধানসভা কেন্দ্রগুলি যে সীমানা পুনর্নির্ধারিত হয়েছে, তার ফলে দার্জিলিং পুরসভা এলাকা, দার্জিলিং-পুলবাজার ব্লক ও জোড়বাংলো-সুকিয়াপোখরি ব্লকের ধুতরিয়া কালেজ ভ্যালি, ঘুম খাসমহল, সুখিয়া-সিমানা, রংভাং গোপালধারা, পোখারিবং-১, পোখারিবং-২, পোখারিবং-৩, লিঙ্গিয়া মারায়েবং, পেরমাগুড়ি তামসাং, প্লাংডাং ও রংবুল - এই ১১টি গ্রাম পঞ্চায়েত নিয়ে দার্জিলিং বিধানসভা কেন্দ্র গঠিত হয়েছে। জোড়বাংলো-সুকিয়াপোখরি ব্লকের অপর পাঁচটি গ্রাম পঞ্চায়েত ও রংলি রংলিয়ট ব্লকটি কার্সিয়ং বিধানসভা কেন্দ্রের অন্তর্গত হয়েছে। উভয় বিধানসভা কেন্দ্রই দার্জিলিং লোকসভা কেন্দ্রের অন্তর্গত।


title: কালিম্পং মহকুমা

text: কালিম্পং মহকুমা পশ্চিমবঙ্গের কালিম্পং জেলার একটি মহকুমা। এই মহকুমাটি কালিম্পং পুরসভা এবং কালিম্পং-১, কালিম্পং-২ ও গোরুবাথান ব্লক তিনটি নিয়ে গঠিত। এই ব্লকে ৪২টি গ্রাম পঞ্চায়েত রয়েছে। কালিম্পং এই মহকুমার সদর শহর।


title: কালিম্পং মহকুমা

text: কালিম্পং পুরসভা ছাড়াও এই মহকুমা ৪২টি গ্রাম পঞ্চায়েত অবস্থিত। গ্রাম পঞ্চায়েতগুলি কালিম্পং-১, কালিম্পং-২ ও গোরুবাথান ব্লকের অধীনস্থ।


title: কালিম্পং মহকুমা

text:
কালিম্পং-১ ব্লক ১৮টি গ্রাম পঞ্চায়েত নিয়ে গঠিত। এগুলি হল: বং, কালিম্পং, সামালবং, তিস্তা, ড. গ্রাহামস হোমস, নিম্ন এছায়, সামথার, নিমবং, ডুংরা, উচ্চ এছায়, সেওকবির, ভালুকহোপ, ইয়াংমাকুম, পাবরিংটার, সিনডেপং, কাফের কানকে বং, পুডুং ও তাশিডিং। কালিম্পং এই ব্লকের একমাত্র থানা। ব্লকের সদর কালিম্পং।
কালিম্পং-২ ব্লক ১৩টি গ্রাম পঞ্চায়েত নিয়ে গঠিত। এগুলি হল: দালাপচন্দ, কাশিয়ং, লোলে, লিংসেইখা, গিতাব্লিং, লাআ-গিতাবেয়ং, পেয়ং, কাগে, লিংসে, শাংসে, পেডং স্যাকিয়ং ও শান্তুক। এই ব্লকে কোনো থানা নেই। ব্লকের সদর আলগোরা।


title: কালিম্পং মহকুমা

text:
গোরুবাথান ব্লক ১১টি গ্রাম পঞ্চায়েত নিয়ে গঠিত। এগুলি হল: দালিম, গোরুবাথান-২, পাটেংগোডাক, টোডেটাংটা, গোরুবাথান-১, কুমাই, পোখরেবং, স্যামসিং, আহালে, নিম ও রোঙ্গো। এই ব্লকে দুটি থানা রয়েছে। যথা, গোরুবাথান ও জলঢাকা। ব্লকের সদর ফাগু।
সীমানা পুনর্নির্ধারণ কমিশনের সুপারিশ অনুসারে পশ্চিমবঙ্গের বিধানসভা কেন্দ্রগুলি যে সীমানা পুনর্নির্ধারিত হয়েছে, সমগ্র মহকুমাটি নিয়ে কালিম্পং বিধানসভা কেন্দ্র গঠিত হয়েছে। এই বিধানসভা দার্জিলিং লোকসভা কেন্দ্রের অন্তর্গত।


title: বিধাননগর মহকুমা

text: বিধাননগর মহকুমা পশ্চিমবঙ্গের উত্তর চব্বিশ পরগনা একটি মহকুমা। এই মহকুমা কেবলমাত্র বিধাননগর পুরসভা নিয়ে গঠিত। মহকুমার সদরও বিধাননগর।


title: বিধাননগর মহকুমা

text: বিধাননগর পুরসভা এই মহকুমার একমাত্র শহরাঞ্চল। এই মহকুমায় কোনো গ্রামাঞ্চল নেই। এই মহকুমার থানাগুলি হল পূর্ব বিধাননগর, উত্তর বিধাননগর, দক্ষিণ বিধাননগর ও ভাঙড়।


title: বিধাননগর মহকুমা

text: সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে বিধাননগর মহকুমা বিধাননগর বিধানসভা কেন্দ্রের অংশ। এই কেন্দ্রটি বারাসত লোকসভা কেন্দ্রের অন্তর্গত।


title: কার্শিয়াং মহকুমা

text: কার্শিয়ং মহকুমা পশ্চিমবঙ্গের দার্জিলিং জেলার একটি মহকুমা। এই মহকুমা কার্শিয়ং ও মিরিক পুরসভা এবং মিরিক ও কার্শিয়ং ব্লক নিয়ে গঠিত। উক্ত ব্লকদুটিতে মোট ২০টি গ্রাম পঞ্চায়েত রয়েছে। মহকুমার সদর কার্শিয়ং।


title: কার্শিয়াং মহকুমা

text: মূল লেপচা শব্দ 'করসন রিপ' (Kurson-rip) থেকে কার্শিয়ং কথাটির উৎপত্তি হয়েছে বলে মনে করা হয়। 'করসন' শব্দের অর্থ সাদা অর্কিড এবং রিপ কথাটির অর্থ স্থান। সুতরাং কার্শিয়ং হল সাদা অর্কিডের স্থান। জনশ্রুতি আছে, এখানে কোন একটা সময়ে প্রচুর সাদা অর্কিডের বাগান ছিল। অন্য মতে লেপচা শব্দ 'কুর' এবং 'সেয়ং' থেকে কার্শিয়ং হয়েছে। 'কুর' মানে স্থানীয় বেত এবং 'সেয়ং' অর্থে ছড় অথবা ঝাড় কে বোঝান হত । বিংশ শতাব্দীর গোড়ার দিকে এই অঞ্চলে স্থানীয় বেত গাছের প্রচুর ঝাড় দেখা যেত।


title: কার্শিয়াং মহকুমা

text: এই অঞ্চলটি আগে ছিল সিকিম রাজ্যের অন্তর্ভুক্ত। উনবিংশ শতাব্দীর প্রথমদিকে এটি নেপাল রাজের হস্তগত হয়। ১৮১৭ সালে গোর্খা যুদ্ধের পর ব্রিটিশ সরকার এই অঞ্চলটিকে পুনরুদ্ধার করে এবং সিকিমের রাজাকে ফেরত দেয়। ১৮৩৫ সালের এক সন্ধি চুক্তি অনুসারে সিকিমের রাজা এই অঞ্চলটিকে ইংরেজদের হাতে তুলে দেন। তখন থেকে কার্শিয়ং সহ সমগ্র পাঙ্খাবাড়ি অঞ্চল ইংরেজ সরকারের অধীনস্থ দার্জিলিং জেলার অন্তর্ভুক্ত হয়।


title: কার্শিয়াং মহকুমা

text: কালিম্পং ও মিরিক পুরসভা এলাকা ছাড়াও এই মহকুমায় কালিম্পং ও মিরিক ব্লকের অধীনস্থ মোট ২০টি গ্রাম পঞ্চায়েত রয়েছে।


title: কার্শিয়াং মহকুমা

text: মিরিক ব্লক ছয়টি গ্রাম পঞ্চায়েত নিয়ে গঠিত। এগুলি হল: চেঙ্গা পানিঘাটা, পহেলিগাঁও স্কুল দারা-১, পহেলিগাঁও স্কুল দারা-২, সৌরেনি-১, দুপটিন ও সৌরেনি-২। মিরিক এই ব্লকের একমাত্র থানা। ব্লকের সদর মিরিক।


title: কার্শিয়াং মহকুমা

text: কার্শিয়ং ব্লক ১১টি গ্রাম পঞ্চায়েত নিয়ে গঠিত। এগুলি হল: গয়াবাড়ি-১, শিবখোলা, সেন্ট মেরিজ-৩, সীতং-১, সুকনা, গয়াবাড়ি-৩, সেন্ট মেরিজ-২, সীতং-২, চিমনি-দেওরালি ও মহানন্দা। ব্লকের একমাত্র থানা কার্শিয়ং। ব্লকের সদর কার্শিয়ং।


title: কার্শিয়াং মহকুমা

text: সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে কার্শিয়ং মহকুমার সমগ্র অঞ্চলটি কার্শিয়ং বিধানসভা কেন্দ্রের অন্তর্গত হয়েছে। এই বিধানসভা কেন্দ্র দার্জিলিং লোকসভা কেন্দ্রের অন্তর্গত।


title: ব্যারাকপুর মহকুমা

text: ব্যারাকপুর মহকুমা পশ্চিমবঙ্গের উত্তর চব্বিশ পরগনা জেলার একটি মহকুমা। এই মহকুমা ষোলোটি পুরসভা (কাঁচরাপাড়া, হালিশহর, নৈহাটি, ভাটপাড়া, গারুলিয়া, ব্যারাকপুর, উত্তর ব্যারাকপুর, নিউ ব্যারাকপুর, টিটাগড়, খড়দহ, পানিহাটি, কামারহাটি, বরানগর, দমদম, উত্তর দমদম ও দক্ষিণ দমদম), একটি ক্যান্টনমেট বোর্ড (ব্যারাকপুর ক্যান্টনমেন্ট), একটি সেন্সাস টাউন (ইছাপুর প্রতিরক্ষা এস্টেট) এবং ব্যারাকপুর-১ ও ব্যারাকপুর-২ ব্লক নিয়ে গঠিত। উক্ত ব্লকদুটিতে আবার নয়টি সেন্সাস টাউন এবং ১৪টি গ্রাম পঞ্চায়েত রয়েছে। মহকুমার সদর ব্যারাকপুর।


title: ব্যারাকপুর মহকুমা

text: কাঁচরাপাড়া, হালিশহর, নৈহাটি, ভাটপাড়া,কেউটিয়া গারুলিয়া, ব্যারাকপুর, উত্তর ব্যারাকপুর, নিউ ব্যারাকপুর, টিটাগড়, খড়দহ, পানিহাটি, কামারহাটি, বরানগর, দমদম, উত্তর দমদম ও দক্ষিণ দমদম পুরসভা এলাকা, ব্যারাকপুর ক্যান্টনমেন্ট ও ইছাপুর প্রতিরক্ষা এস্টেট সেন্সাস টাউন ছাড়াও এই মহকুমায় ব্যারাকপুর-১ ও ব্যারাকপুর-২ ব্লকের অধীনে নয়টি সেন্সাস টাউন এবং ১৪টি গ্রাম পঞ্চায়েত রয়েছে। মহকুমার মোট দশটি সেন্সাস টাউনের নাম হল: ইছাপুর প্রতিরক্ষা এস্টেট, জেটিয়া, গড়শ্যামনগর, কৌগাছি, জাফরপুর, তালবাঁধা, মুড়াগাছা, পাটুলিয়া, রুইয়া ও চাঁদপুর। মহকুমার একমাত্র ক্যান্টনমেন্ট বোর্ডটি হল ব্যারাকপুর ক্যান্টনমেন্ট।


title: ব্যারাকপুর মহকুমা

text: ব্যারাকপুর-১ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: জেটিয়া, কৌগাছি-১, মাঝিপাড়া-পলাশি, পানপুর-কেউটিয়া, কাঁপা-চাকলা, কৌগাছি-২, মামুদপুর, শিবদাসপুর। এই ব্লকের অন্তর্গত তিনটি সেন্সাস টাউন হল জেটিয়া, গড়শ্যামনগর ও কৌগাছি। ব্লকের চারটি থানা হল বীজপুর, নৈহাটি, জগদ্দল ও নোয়াপাড়া। ব্লকের সদর নারায়ণপুর।


title: ব্যারাকপুর মহকুমা

text: ব্যারাকপুর-২ ব্লকের গ্রামাঞ্চল ছয়টি গ্রাম পঞ্চায়েত নিয়ে গঠিত। এগুলি হল: বন্দীপুর, বিলকান্দা-২, পাটুলিয়া, বিলকান্দা-১, মোহনপুর ও সেউলি। এই ব্লকে ছয়টি সেন্সাস টাউন রয়েছে। যথা, জাফরপুর, তালবাঁধা, মুড়াগাছা, পাটুলিয়া, রুইয়া ও চাঁদপুর। ব্লকের তিনটি থানা হল টিটাগড়, খড়দহ ও ঘোলা। ব্লকের সদর কর্ণমাধবপুর।


title: ব্যারাকপুর মহকুমা

text: সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে কাঁচড়াপাড়া ও হালিশহর পুরসভা দুটি নিয়ে বীজপুর বিধানসভা কেন্দ্র গঠিত হয়েছে। নৈহাটি পুরসভা এবং ব্যারাকপুর-১ ব্লকের জেটিয়া, কাঁপা-চাকলা, মাঝিপাড়া-পলাশি ও শিবদাসপুর নিয়ে নৈহাটি বিধানসভা কেন্দ্র গঠিত। ভাটপাড়া পুরসভার ১ থেকে ১৭ নং ওয়ার্ডগুলি নিয়ে ভাটপাড়া বিধানসভা কেন্দ্র গঠিত। ভাটপাড়া পুরসভার ১৮ থেকে ৩৫ নং ওয়ার্ড, ব্যারাকপুর-১ ব্লকের কৌগাছি-১, পানপুর-কেউটিয়া, কৌগাছি-২ ও মামুদপুর গ্রাম পঞ্চায়েত চারটি নিয়ে জগদ্দল বিধানসভা কেন্দ্র গঠিত। উত্তর ব্যারাকপুর ও গারুলিয়া পুরসভা, ইছাপুর প্রতিরক্ষা এস্টেট সেন্সাস টাউন, ব্যারাকপুর ক্যান্টনমেন্ট এবং ব্যারাকপুর-২ ব্লকের মোহনপুর ও সেউলি গ্রাম পঞ্চায়েত নিয়ে নোয়াপাড়া বিধানসভা কেন্দ্র গঠিত। ব্যারাকপুর ও টিটাগড় পুরসভা নিয়ে ব্যারাকপুর বিধানসভা কেন্দ্র গঠিত। খড়দহ পুরসভা, পানিহাটি পুরসভার ১৫, ১৮ থেকে ২১ ও ৩৫ নং ওয়ার্ড এবং ব্যারাকপুর-২ ব্লকের বন্দীপুর, বিলকান্দা-১, বিলকান্দা-২ ও পাটুলিয়া গ্রাম পঞ্চায়েত চারটি নিয়ে খড়দহ বিধানসভা কেন্দ্র গঠিত। উত্তর দমদম ও নিউ ব্যারাকপুর নিয়ে দমদম উত্তর বিধানসভা কেন্দ্র গটিত। পানিহাটি পুরসভার ১ থেকে ১৪, ১৬, ১৭, ২২ থেকে ৩৪ নং ওয়ার্ডগুলি নিয়ে পানিহাটি বিধানসভা কেন্দ্র গঠিত। কামারহাটি পুরসভার ১ থেকে ১৬ ও ২১ থেকে ৩৫ নম্বর ওয়ার্ডগুলি নিয়ে কামারহাটি বিধানসভা কেন্দ্র গঠিত। কামারহাটি পুরসভার ১৭ থেকে ২০ নং ওয়ার্ডগুলি এবং সমগ্র বরানগর পুরসভা নিয়ে বরানগর বিধানসভা কেন্দ্র অবস্থিত। দক্ষিণ দমদম পুরসভার ১ থেকে ১৭ নং ওয়ার্ড ও সমগ্র দমদম পুরসভা নিয়ে দমদম বিধানসভা কেন্দ্র গঠিত। দক্ষিণ দমদম পুরসভার ১৯, ২০, ২৮ থেকে ৩৫ নং ওয়ার্ডগুলি বিধাননগর বিধানসভা কেন্দ্রের অন্তর্গত। অন্যদিকে এই পুরসভার ১৮, ২১ থেকে ২৭ নং ওয়ার্ডগুলি রাজারহাট গোপালপুর বিধানসভা কেন্দ্রের অন্তর্গত। বীজপুর, নৈহাটি, ভাটপাড়া, জগদ্দল, নোয়াপাড়া ও ব্যারাকপুর বিধানসভা কেন্দ্রগুলি ব্যারাকপুর লোকসভা কেন্দ্রের অন্তর্গত। অন্যদিকে খড়দহ, পানিহাটি, কামারহাটি, বরানগর,উত্তরদমদম,দমদম ও রাজারহাট গোপালপুর দমদম লোকসভা কেন্দ্রের অন্তর্গত।


title: ব্যারাকপুর মহকুমা

text: ব্যারাকপুর এয়ার ফোর্স স্টেশন একটি ভারতীয় বিমানবাহিনীর ঘাঁটি | এটি প্রাচীনতম ঘাঁটিগুলির একটি । এখানে একটি মিল এমআই-১৭ স্কোয়াড্রনের ভিত্তি অবস্থিত ।


title: আলুর চিপস

text: আলুর চিপস (), এছাড়াও ব্রিটিশ ও আয়ারল্যান্ডীয় ইংরজিতে Potato crisps) হচ্ছে আলু দ্বারা প্রস্তুতকৃত এক প্রকার তৈরি খাবার। আলু খুব পাতলা স্লাইস করে কাটার পর তা মসলা যোগে ডুবো তেলে ভাজার মাধ্যমে মচমচে এই খাবারটি প্রস্তুত করা হয়। এটি মূল খাবার হিসেবে নয়, বরং মূল খাবারের পার্শ্ববর্তী একটি পরিবেশনা হিসবে পরিবেশিত হয়। এছাড়া নাস্তা বা স্ন্যাক্স ধরনের খাবার হিসেবেও এর প্রচলন রয়েছে।


title: আলুর চিপস

text: সাদামাটা ধরনের মূল আলুর চিপস আলুর সাথে লবণ মিশিয়ে তৈরি করা হয়। তবে বিভিন্ন রকমের উপাদান ব্যবহার ও পদ্ধতি প্রয়োগের মাধ্যমে এটির বিভিন্ন প্রকরণ তৈরি হয়েছে। উদাহরণস্বরূপ, পনির, মাংস, মাছ, মশলা, চকোলেট, টমেটো ইত্যাদি বহু স্বাদযুক্ত করে আলুর চিপস তৈরি করা যেতে পারে। নামে আলুর চিপস হলেও যুক্তরাজ্য ও আয়ারল্যান্ডে অনেক ক্ষেত্রে আলুর পাশাপাশি, ভুট্টা, যব, ও টাপিওকা সহযোগেও এ ধরনের চিপস তৈরি করা হয়।


title: ক্যানিং মহকুমা

text: ক্যানিং মহকুমা পশ্চিমবঙ্গের দক্ষিণ চব্বিশ পরগনা জেলার একটি মহকুমা। এই মহকুমা বাসন্তী, ক্যানিং-১, ক্যানিং-২ ও গোসাবা ব্লক চারটি নিয়ে গঠিত। ক্যানিং মহকুমায় মোট ৪৬টি গ্রাম পঞ্চায়েত রয়েছে। মহকুমার সদর ক্যানিং।


title: ক্যানিং মহকুমা

text: ক্যানিং মহকুমার মূল স্থান ক্যানিং একটি সুপ্রাচীন জনপদ যা গড়ে উঠেছিল বড়লাট লর্ড ক্যানিং এর নামানুসারে। মাতলা নদীর তীরে এই জায়গাটি বর্তমানে সুন্দরবনের প্রবেশদ্বার নামে খ্যাত। ভারতবর্ষের তৃতীয় শহর হিসেবে ক্যানিং এ রেলপথ স্থাপন হয় তৎকালীন ক্যানিং বন্দরের সুবিধার্থে ১৮৬২-৬৩ সালে। উল্লেখ্য এ রাজ্যের ইতিহাসে ক্যানিংই ছিল প্রথম পুরশহর। পরে সেই তকমা মুছে যায়। স্বাধীনতার পরে মহকুমা শহর হিসাবে গড়ে উঠলেও পুরসভার তকমা এখনও ফিরে পায়নি এই শহর। লর্ড ক্যানিং এর একটি বাড়ি ক্যানিং শহরে এখোনো বর্তমান। এই বাড়িটি সে যুগের প্রশাসনিক ভবন হিসেবে ব্যবহৃত হতো।


title: ক্যানিং মহকুমা

text: ক্যানিং মহকুমায় চারটি ব্লক রয়েছে। এগুলি হল: বাসন্তী, ক্যানিং-১, ক্যানিং-২ ও গোসাবা। এই ব্লকগুলির অধীনে মোট ৪৬টি গ্রাম পঞ্চায়েত রয়েছে। এই চারটি ব্লকে কোনো শহরাঞ্চল নেই।


title: ক্যানিং মহকুমা

text: বাসন্তী ব্লক ১৩টি গ্রাম পঞ্চায়েত নিয়ে গঠিত। এগুলি হল: আমঝরা, চুনাখালি, কাঁঠালবেড়িয়া, উত্তর মোকামবেড়িয়া, বাসন্তী, ফুলমালঞ্চ, মসজিদবাটী, ভারতগড়, ঝড়খালি, নফরগঞ্জ, চারাবিদ্যা, জ্যোতিষপুর ও রামচন্দ্রখালি। বাসন্তী ব্লকের একমাত্র থানা। ব্লকের সদর সোনাখালি।


title: ক্যানিং মহকুমা

text: ক্যানিং-১ ব্লক দশটি গ্রাম পঞ্চায়েত নিয়ে গঠিত। এগুলি হল: বাঁশরা, গোপালপুর, মাতলা-১, তালদি, দরিয়া, হাতপুকুরিয়া, মাতলা-২, দিঘিরপাড়, ইটখোলা ও নিকারিঘাটা। ব্লকটি ক্যানিং থানার অন্তর্গত। ক্যানিং টাউন ব্লকের সদর।


title: ক্যানিং মহকুমা

text:
ক্যানিং-২ ব্লক নয়টি গ্রাম পঞ্চায়েত নিয়ে গঠিত। এগুলি হল: আঠারোবাঁকি, কালিকাতলা, সারেঙ্গাবাদ, দেউলি-১, মাঠেরদিঘি, তাম্বুলদহ-১, দেউলি-২, নারায়ণপুর ও তাম্বুলদহ-২। ব্লকটি ক্যানিং থানার অন্তর্গত। ক্যানিং টাউন ব্লকের সদর।
গোসাবা ব্লক ১৪টি গ্রাম পঞ্চায়েত নিয়ে গঠিত। এগুলি হল: আমতলি, ছোটো মোল্লাখালি, লাহিড়ীপুর, রাঙাবেলিয়া, বালি-১, গোসাবা, পাঠানখালি, সাতজেলিয়া, বালি-২, কচুখালি, রাধানগর-তারানগর, শম্ভুনগর, বিপ্রদাসপুর ও কুমিরমারি। ব্লকটি গোসাবা থানার অন্তর্গত। গোসাবা ব্লকের সদর। বর্তমানে গোসাবা ব্লকটি গোসাবা এবং সুন্দরবন কোষ্টাল এই দুটি থানার অন্তর্গত।


title: ক্যানিং মহকুমা

text: সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে গোসাবা ব্লক ও বাসন্তী ব্লকের চুনাখালি ও মসজিদবাটী গ্রাম পঞ্চায়েতদুটি নিয়ে গোসাবা বিধানসভা কেন্দ্র গঠিত। বাসন্তী ব্লকের অবশিষ্ট গ্রাম পঞ্চায়েত এবং ক্যানিং-২ ব্লকের আঠারোবাঁকি গ্রাম পঞ্চায়েত নিয়ে বাসন্তী বিধানসভা কেন্দ্র গঠিত। ক্যানিং-১ ব্লক এবং ক্যানিং-২ ব্লকের নারায়ণপুর গ্রাম পঞ্চায়েত নিয়ে ক্যানিং পশ্চিম বিধানসভা কেন্দ্র গঠিত। ক্যানিং-২ ব্লকের অবশিষ্ট সাতটি গ্রাম পঞ্চায়েত নিয়ে ক্যানিং পূর্ব বিধানসভা কেন্দ্র গঠিত। গোসাবা, বাসন্তী ও ক্যানিং পশ্চিম বিধানসভা কেন্দ্রগুলি তফসিলি জাতি প্রার্থীদের জন্য সংরক্ষিত। মহকুমার চারটি বিধানসভা কেন্দ্রই জয়নগর লোকসভা কেন্দ্রের অন্তর্গত। উল্লেখ্য, এই লোকসভা কেন্দ্রটিও তফসিলি জাতি প্রার্থীদের জন্য সংরক্ষিত।


title: ক্যানিং মহকুমা

text: সুন্দরবনের প্রবেশদ্বার ক্যানিং কলকাতার সাথে ট্রেনপথে ও সড়কপথ দ্বারা সুসংযুক্ত। শিয়ালদহ দক্ষিণ শাখা হতে ক্যানিং লোকালে ক্যানিং আসা যায়। বর্তমানে মাতলা নদীর ওপর ক্যানিং - ঝড়খালি রাস্তায় সেতু তৈরীর ফলে সুন্দরবনে যাত্রী পরিষেবা ভাল হয়েছে।


title: ক্যানিং মহকুমা

text: ১। ক্যানিং মহকুমা হাসপাতাল


title: ক্যানিং মহকুমা

text: 2। Canning Rotary Club (Netralaya)


title: কাকদ্বীপ মহকুমা

text:
কাকদ্বীপ মহকুমা পশ্চিমবঙ্গের দক্ষিণ চব্বিশ পরগনা জেলার একটি মহকুমা। এই মহকুমা কাকদ্বীপ, নামখানা, পাথরপ্রতিমা ও সাগর ব্লক নিয়ে গঠিত। এই চারটি ব্লকে মোট ৪২টি গ্রাম পঞ্চায়েত রয়েছে। কাকদ্বীপ ব্লকের সদর।
কাকদ্বীপ মহকুমা চারটি ব্লক নিয়ে গঠিত। এগুলি হল: কাকদ্বীপ, নামখানা, পাথরপ্রতিমা ও সাগর। এই ব্লকগুলির অধীনে মোট ৪২টি গ্রাম পঞ্চায়েত রয়েছে। এই চারটি ব্লকে কোনো শহরাঞ্চল নেই।
কাকদ্বীপ মহকুমার অধিকাংশ জনগোষ্ঠী উৎকল এবং মেদিনীপুর জাত। এঁরা অধিকাংশই মেদিনীপুরী বাংলা ভাষার অন্তর্গত কাঁথি বাংলায় কথোপকথন করেন। উক্ত অঞ্চলের সংস্কৃতিতে বঙ্গ সংস্কৃতির পাশাপাশি উৎকল সংস্কৃতির প্রভাব বিশেষ ভাবে লক্ষণীয়।


title: কাকদ্বীপ মহকুমা

text:
কাকদ্বীপ ব্লক ১১টি গ্রাম পঞ্চায়েত নিয়ে গঠিত। এগুলি হল: বাপুজি, রবীন্দ্র, শ্রীশ্রীরামকৃষ্ণ, স্বামী বিবেকানন্দ, মধুসূদনপুর, রামগোপালপুর, শ্রীনগর, নেতাজি, ঋষি বঙ্কিমচন্দ্র, সূর্যনগর ও প্রতাপাদিত্যনগর। ব্লকটি কাকদ্বীপ থানার অন্তর্গত। ব্লকের সদর পাকুরবেড়িয়া।
নামখানা ব্লক সাতটি গ্রাম পঞ্চায়েত নিয়ে গঠিত। এগুলি হল: বুধাখালি, হরিপুর, নামখানা, শিবরামপুর, ফ্রেজারগঞ্জ, মৌসিনি ও নারায়ণপুর। ব্লকটি নামখানা ও কাকদ্বীপ থানার অন্তর্গত। ব্লকের সদর নামখানা।
পাথরপ্রতিমা ব্লক ১৫টি গ্রাম পঞ্চায়েত নিয়ে গঠিত। এগুলি হল: অচিন্ত্যনগর, দক্ষিণ রায়পুর, গোপালনগর, রামগঙ্গা, বনশ্যামপুর, দিগম্বরপুর, হেরম্বগোপালপুরম শ্রীধরনগর, ব্রজবল্লভপুর, দূর্বাচটি, লক্ষ্মীজনার্দনপুর, শ্রীনারায়ণপুর, পূর্ণচন্দ্রপুর, দক্ষিণ গঙ্গাধরপুর, জি প্লট ও পাথরপ্রতিমা। ব্লকটি পাথরপ্রতিমা থানার অন্তর্গত। ব্লকের সদর রামগঙ্গা।
সাগর ব্লক নয়টি গ্রাম পঞ্চায়েত নিয়ে গঠিত। এগুলি হল: ধবলাট, ধসপাড়া সুমতিনগর-২, ঘোড়ামারা, রামকারচর, ধসপাড়া সুমতিনগর-২, মুড়িগঙ্গা-১, রুদ্রনগর, গঙ্গাসাগর ও মুড়িগঙ্গা-২। ব্লকটি সাগর থানার অন্তর্গত। ব্লকের সদর রুদ্রনগর।
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে পাথরপ্রতিমা ব্লকটি পাথরপ্রতিমা বিধানসভা কেন্দ্র গঠন করেছে। কাকদ্বীপ ব্লক ও নামখানা ব্লকের বুধাখালি ও নারায়ণপুর গ্রাম পঞ্চায়েত নিয়ে কাকদ্বীপ বিধানসভা কেন্দ্র গঠিত। নামখানা ব্লকের অন্য পাঁচটি গ্রাম পঞ্চায়েত ও সাগর ব্লক নিয়ে সাগর বিধানসভা কেন্দ্র গঠিত। এই তিনটি বিধানসভা কেন্দ্রই মথুরাপুর লোকসভা কেন্দ্রের অন্তর্গত, যা তফসিলি জাতি প্রার্থীদের জন্য সংরক্ষিত।


title: আবদুল জব্বার খান

text: বিচারপতি আবদুল জব্বার খান (১ জানুয়ারি ১৯০২ – ২৩ এপ্রিল ১৯৮৪) ছিলেন পাকিস্তান জাতীয় পরিষদের ষষ্ঠ স্পিকার। ফজলুল কাদের চৌধুরীর পর তিনি স্পিকারের দায়িত্ব পালন করেছেন।


title: আবদুল জব্বার খান

text: আবদুল জব্বার খান ১৯০২ সালের ১ জানুয়ারি তৎকালীন ব্রিটিশ ভারতের অন্তর্গত অবিভক্ত বাংলার বরিশাল জেলার বাহেরচর গ্রামে জন্মগ্রহণ করেন। তিনি বরিশাল জিলা স্কুল থেকে ১৯১৯ সালে প্রবেশিকা এবং বরিশাল ব্রজমোহন কলেজ থেকে ১৯২১ সালে আই.এ পরীক্ষায় উত্তীর্ণ হন। ঢাকা বিশ্ববিদ্যালয় থেকে তিনি যথাক্রমে ১৯২৪ ও ১৯২৫ সালে আরবিতে বি.এ. ও এম.এ. ডিগ্রি অর্জন করেন। তিনি ১৯২৭ সালে বি.এল. ডিগ্রি অর্জন করেন।


title: আবদুল জব্বার খান

text: ১৯২৯ সালে আবদুল জব্বার খান সরকারি কর্মকর্তা হিসেবে বিচারবিভাগে যোগ দেন। এসময় তিনি সাব জজ, অতিরিক্ত জেলা জজ ও জেলা জজ হিসেবে দায়িত্বপালন করেছেন। এরপর ১৯৫৬ সালে তিনি ঢাকা উচ্চ আদালতের বিচারপতি হিসেবে নিয়োগ পান।


title: আবদুল জব্বার খান

text: আবদুল জব্বার খান ১৯৬২ সালে অবসর গ্রহণ করেন। এরপর তিনি পাকিস্তান মুসলিম লীগে যোগদান করেন। এর দুই বছর পর ১৯৬৪ সালে পূর্ব পাকিস্তান মুসলিম লীগ (কনভেনশন) এর সভাপতি নির্বাচিত হন। ১৯৬৫ সালে তিনি পাকিস্তান জাতীয় পরিষদে বরিশাল থেকে সদস্য নির্বাচিত হয়েছিলেন এবং একই বছরের ১০ জুন তাকে স্পিকার নির্বাচিত করা হয়।


title: আবদুল জব্বার খান

text: কর্মজীবনের পাশাপাশি তিনি শিক্ষাপ্রতিষ্ঠান ও কল্যাণমূলক প্রতিষ্ঠান গঠন করেছেন।


title: আবদুল জব্বার খান

text: আবদুল জব্বার খান ১৯৮৪ সালের ২৩ এপ্রিল ঢাকায় মৃত্যুবরণ করেন।


title: উবুন্টু প্রকাশের তালিকা

text: উবুন্টু একটি ডেবিয়ান গ্নু/লিনাক্স ভিত্তিক একটি অপারেটিং সিস্টেম। প্রতি বছর উবুন্টুর দুটি করে সংস্করণ প্রকাশিত হয়। প্রকাশের সাল এবং মাসের নামের উপর ভিত্তি করে সফটওয়্যারটির সংস্করণ নম্বর নির্ধারণ করা হয়। উদাহারণ স্বরূপ প্রথম সংস্করণটি উবুন্টু ৪.১০ এর কথা বলা যেতে পারে, এটি প্রকাশিত হয়েছিল ২০ অক্টোবর ২০১০ তারিখে। পরবর্তী সংস্করণ সমূহ প্রকাশের ক্ষেত্রেও একটি পদ্ধতি অবলম্বন করা হয়। কোন কারণে যদি নির্ধারিত মাসে প্রকাশ করা সম্ভব না হয় তবে এই সংস্করণ নম্বরও একইভাবে পরিবর্তন করা হবে।


title: উবুন্টু প্রকাশের তালিকা

text: উবুন্টুর প্রকাশের তারিখ নির্ধারণ করা হয় গনোম প্রকাশের আনুমানিক এক মাস পর এবং সাধারণভাবে গনোম, X.Org প্রকাশের একমাস পর প্রকাশিত হয়। এর ফলে উবুন্টুর প্রতিটি সংস্করণে গনোম এবং X.Org এর নতুন সংস্করণ যুক্ত করা হয়। প্রতি চতুর্থ সংস্করণটি লং টার্ম সাপোর্ট বা এলটিএস (LTS) সংস্করণ নামে পরিচিত। এই ধরনের সংস্করণের ক্ষেত্রে ডেক্সটপ ভার্সন পরবর্তী তিন বছর এবং সার্ভার ভার্সন ব্যবহারে পরবর্তী পাঁচ বছর সহায়তা করা হয়। একই সাথে ক্যানোনিকাল লিমিটেড এর পরিচালিত টাকার বিনিময়ে সহায়তা পাবার সুযোগ রয়েছে। লং টার্ম রিলিজ সংস্করণ গুলি হল ৬.০৬, ৮.০৪, ১০.০৪।


title: উবুন্টু প্রকাশের তালিকা

text: উবুন্টুর প্রতিটি সংস্করণের একটি কোড নাম থাকে। একটি বিশেষণ এবং একটি প্রাণীর নামের সমন্বয়ে এই বিশেষ নামটি তৈরী করা হয়ে থাকে(যেমন: হার্ডি হ্যারন)। সংস্করণের নাম সমূহ বর্ণ ক্রমিক হয়ে থাকে, ফলে নতুন সংস্করণ সমূহ সহজেই চিহ্নিত করা যায়। যদিও প্রথম দুটি সংস্করণ এর থেকে ব্যতিক্রম। সাধারণ ভাবে উবুন্টুর কোড নাম এর শুধুমাত্র বিশেষণ অংশের মাধ্যমে বর্ণনা করা হয়(যেমন: হার্ডি)।


title: উবুন্টু প্রকাশের তালিকা

text: উবুন্টু ৪.১০ (ওয়ার্টি ওয়ার্টহগ) প্রকাশিত হয় ২০ অক্টোবর ২০০৪ সালে। এটি ছিল ক্যানোনিকাল থেকে প্রকাশিত উবুন্টুর প্রথম সংস্করণ, এটি ডেবিয়ানের উপর ভিত্তিক করে তৈরী করা হয়েছিল এবং প্রতি ছয় মাস অন্তর একটি নতুন সংস্করণ প্রকাশের পরিকল্পনা করা হয় যা ব্যবহারে পরবর্তী ১৮ মাস সহায়তা করা হবে। উবুন্টু ৪.১০ ব্যবহারে সহায়তা করা হয় ৩০ এপ্রিল ২০০৬ সাল পর্যন্ত। উবুন্টু ৪.১০ হল উবুন্টুর প্রথম সংস্করণ যেখানে শিপইট সেবা প্রথম ব্যবহার শুরু হয়, এর মাধ্যমে ব্যবহারকারীরা বিনামূল্যে উবুন্টু সিডির জন্য অনুরোধ করতে পারেন।


title: উবুন্টু প্রকাশের তালিকা

text: উবুন্টু ৫.০৪ (হোয়ারি হেজহগ), প্রকাশিত হয়েছে ৮ এপ্রিল ২০০৫ তারিখে, ক্যানোনিকাল থেকে উবুন্টুর এটি দ্বিতীয় প্রকাশনা। উবুন্টু ৫.০৪ ব্যবহারে সহায়তা করা হয় ৩১ অক্টোবর ২০০৬ তারিখে। উবুন্টু ৫.০৪ সংস্করণটিতে নতুন অনেক বৈশিষ্ট সংযোজন করা হয়, যেমন আপডেট ম্যানেজার, হালনাগাদ নোটিফায়ার, রিডাহেড এবং গ্রিপম্যাপ, সাসপেন্ড, হাইবারনেট এবং স্ট্যান্ডবাই এর সুবিধা, প্রসেসরের জন্য ডাইনামিক ফ্রিকোয়েন্সি স্কেলার , উবুন্টু হার্ডওয়্যার ডাটাবেজ, কিকস্টার্ট ইনস্টলেশন এবং এপিটি অথেনটিকেশন উবুন্টু ৫.০৪ উইএসবি ডিভাইস থেকে ইনস্টল সমর্থন করে। উবুন্টু ৫.০৪ এ ডিফল্ট হিসাবে UTF-8 ব্যবহার করা হয়।


title: উবুন্টু প্রকাশের তালিকা

text: উবুন্টু ৫.১০ (ব্রিজি ব্যাজার), প্রকাশিত হয়েছে ১২ অক্টোবর ২০০৫। এটি ক্যানোনিকাল থেকে এটি উবুন্টুর তৃতীয় প্রকাশনা। উবুন্টু ৫.১০ ব্যবহারে সহায়তা করা হয় ১৩ এপ্রিল ২০০৭ তারিখ পর্যন্ত। উবুন্টু ৫.১০ এ যে বৈশিষ্টসমূহ অন্তর্ভুক্ত করা হয় সেগুলি হল গ্রাফিকাল বুটলোডার (ইউস্প্যাল্শ), অ্যাড/রিমুভ অ্যাপলিকেশন টুল, মেনু এডিটর, একটি সহজ ভাষা নির্বাচক, লজিকাল শব্দ ব্যবস্থাপনা, হিউলেট প্যাকার্ড প্রিন্টারসমূহের পূর্ণাঙ্গ সমর্থন, ওএমই ইনস্টলেশন ব্যবস্থাপনা, বাগ রিপোর্ট এবং ব্যবস্থাপনার জন্য লঞ্চপ্যাডের সমন্বয়।


title: উবুন্টু প্রকাশের তালিকা

text: উবুন্টু ৬.০৬ এলটিএস (ড্যাপার ড্রেক), প্রকাশিত হয়েছে ১ জুন ২০০৬। এটি ক্যানোনিকাল থেকে এটি উবুন্টুর চতুর্থ প্রকাশনা এবং এটি উবুন্টুর প্রথম লং টার্ম সাপোর্ট সংস্করণ। উবুন্টু ৬.০৬, প্রকাশের নির্ধারিত তারিখ থেকে কিছুদিন দেরিতে প্রকাশিত হয়। এপ্রিল ২০০৬ তারিখে প্রকাশের জন্য নির্ধারিত এই সংস্করণের ভার্সন নম্বর ৬.০৪ নির্ধারণ করার কথা ছিল। কিন্তু এই সময়ের মধ্যে ডেভলপের কাজ সম্পন না হওয়ায় মার্ক শাটলওয়ার্থ এর সম্মতিতে জুন মাসে এটি প্রকাশের তারিখ নির্ধারণ করা হয়।


title: উবুন্টু প্রকাশের তালিকা

text: উবুন্টু ৬.০৬ এর ডেক্সটপ সংস্করণটি ব্যবহারে সহায়তা করা হয় ১৪ জুলাই ২০০৯ তারিখ পর্যন্ত এবং সার্ভার সংস্করণটি আগামী ১ জুলাই ২০১১ সাল পর্যন্ত সহযোগিতা করা হবে। এই সংস্করণের প্রথম লাইভ সিডি এবং ইনস্টলেশন সিডি একটি মাত্র ডিস্কে সমন্বয় করা হয়। এছাড়া নতুন অন্তর্ভুক্ত করা বৈশিষ্ট সমূহের মধ্যে রয়েছে লাইভ সিডিতে ইউবিকুইটি) গ্রাফিকাল ইনস্টলার অন্তর্ভুক্ত করা , চালু এবং বন্ধ হওয়ার সময় উইস্প্যাল্শ ব্যবহার করা, বিভিন্ন ধরনের ইন্টারনেট সংযোগ ব্যবস্থাপনার জন্য নেটওয়ার্ক ম্যানেজার ব্যবহার, ট্যাঙ্গো নামের একটি প্রকল্পের মাধ্যমে হিউম্যান লুক নামের নতুন একটু থিম তৈরী করা হয় এছাড়া ক্লিয়ার লুক থিম এবং বর্তমান রং পরিবর্তন করে নতুন করে কমলা রং এর ব্যবহার শুরু করা হয়। একই সাথে প্যাকেজ ফাইল ইনস্টল করা জন্য জিডেবি নামের একটি গ্রাফিকাল ইনস্টলার ব্যবহার শুরু করা হয়।. উবুন্টু ৬.০৬ এ ইউএসবি ডিভাইস থেকে ইনস্টল করার সুযোগ দেয়া হয় যদিও এই সময় সরসরি কোন ইউএসবি ডিভাইসে ইনস্টল করার সুযোগ ছিল না।


title: উবুন্টু প্রকাশের তালিকা

text: উবুন্টু ৬.১০ (এজি এফ্ট), ২৬ অক্টোবর ২০০৬ তারিখে, এটি ক্যানোনিকাল থেকে প্রকাশিত উবুন্টুর পঞ্চম সংস্করণ। উবুন্টু ৬.১০ সাপোর্ট করা হয় ২৫ এপ্রিল ২০০৮ তারিখ পর্যন্ত। উবুন্টু ৬.১০ সংস্করণে হিউম্যান থিম প্রথম ব্যবহার করা হয়, এছাড়া নতুন যে অ্যাপলিকেশন সমূহ অন্তর্ভুক্ত করা হয়েছে সেগুলি হল স্বয়ংক্রিয়ভাবে ক্র্যাশ রিপোর্ট পাঠানো(Apport), Tomboy নামের নোট সংরক্ষণ করার টুল, এফ-স্পট ছবি ব্যবস্থাপক, তৃতীয় কোন প্রতিষ্ঠানের তৈরী করা অ্যাপলিকেশন সমূহ উবুন্টুতে সহজে ব্যবহারের ব্যবস্থা করা হয়, উবুন্টু ৬.১০ এ মেটা প্যাকেজের মাধ্যমে এই কাজটি করা হয়েছে।


title: উবুন্টু প্রকাশের তালিকা

text: উবুন্টু ৭.০৪ (ফাইস্টি ফাউন), ১৯ এপ্রিল ২০০৭ তারিখে প্রকাশিত এই সংস্করণটি ক্যানোনিকালের উবুন্টুর ষষ্ঠ প্রকাশনা। এটি ব্যবহারে সহায়তা করা হয় ১৯ অক্টোবর ২০০৮ তারিখ পর্যন্ত। উবুন্টু ৭.০ এ নতুন যে সফটওয়্যার ও বৈশিষ্ট সমূহ অন্তর্ভুক্ত করা হয় সেগুলি হল মাইগ্রেশন সহকারী এটি মাইক্রোসফট উইন্ডোজ ব্যবহারকারীদের সকল সেটিংস সহজে উবুন্টুতে সংযোজনের সুযোগ করে দেয়। অ্যাডবি ফ্ল্যাশ, জাভা, MP3 এর মত কোডেক ব্যবহারের সহজতর পদ্ধতি অন্তর্ভুক্ত করা হয়। এনভিডিয়া এবং এটিআই এর ড্রাইবার ইনস্টল ব্যবস্থা, কম্পিজ ডেক্সটপ এফেক্ট ব্যবহার, সুডকু এবং দাবা খেলা , গনোম নিয়ন্ত্রণ স্থান এবং বেশ কিছু নতুন ড্রাইভার অন্তর্ভুক্ত করা হয়। পাওয়ার পিসি ব্যবহারে সমর্থন বন্ধ করে দেয়া হয় এই সংস্করণ থেকে।


title: উবুন্টু প্রকাশের তালিকা

text: উবুন্টু ৭.১০ (গাটসি গিবন), প্রকাশ করা হয় ১৮ অক্টোবর ২০০৭ তারিখে, এটি উবুন্টুর সপ্তম প্রকাশনা। সহায়তা করা হয় ১৮ এপ্রিল ২০০৯ তারিখ পর্যন্ত। নতুন সংযোজিত বৈশিষ্ট সমূহের মধ্যে রয়েছে AppArmor নামের নিরাপত্তা ফ্রেমওয়ার্ক, ডেক্সটপ অনুসন্ধানের দ্রুততর পদ্ধতি, ফায়ারফক্স প্লাগইন ব্যবস্থাপক, X.Org এর একটি গ্রাফিকাল কনফিগারেশন টুল, NTFS-3G এর মাধ্যমে এনটিএফএস ড্রাইভ থেকে পড়া ও লেখার সুবিধা, ডিফল্টভাবে পিডিএফ হিসাবে প্রিন্ট করা সুবিধা, কম্পিজ ফিউশন ডিফল্ট হিসাবে ব্যবহার, দ্রুত ব্যবহারকারী পরিবর্তনের নতুন একটি পদ্ধতি সংযোজন করা হয়।


title: উবুন্টু প্রকাশের তালিকা

text:
উবুন্টু ৮.০৪ এলটিএস (হার্ডি হ্যারন) প্রকাশিত হয় ২৪ এপ্রিল ২০০৮ তারিখ, এটি ক্যানোনিকাল থেকে উবুন্টুর অষ্টম প্রকাশনা। এটি দ্বিতীয় লং টার্ম সাপোর্ট সংস্করণ। ডেক্সটপ সংস্করণ ব্যবহারকারীদের সহায়তা করা হবে এপ্রিল ২০১১ সাল পর্যন্ত এবং সার্ভার সংস্করণ ব্যবহারকারীদের সহায়তা করা হবে এপ্রিল ২০১৩ পর্যন্ত। উবুন্টু ৮.০৪ সংস্করণটিতে নতুন বেশ কিচু বৈশিষ্ট সংযোজন করা হয়েছে যার মধ্যে রয়েছে ট্র্যাকার ডেক্সটপ সার্চ Brasero disk burner, ব্রাসেডো ডিস্ক বার্ণার,
ট্রান্সমিশন বিটটরেন্ট ক্লায়েন্ট, ভিনগার ভিএনসি ক্লায়েন্ট, পালস অডিও পদ্ধতিতে শব্দ নিয়ন্ত্রণ ইত্যাদি অন্তর্ভুক্ত করা। উবুন্টু ৮.০৪ ছিল প্রথম সংস্করণ যেখানে লাইভ সিডিতে ইউবি ইনস্টলার নামের নতুন একটি প্রোগ্রাম যুক্ত করা হয়। এটি এমন একটি সফটওয়্যার যেটি ব্যবহার করে উইন্ডোজ অপারেটিং সিস্টেমের মধ্যে একটি সাধারণ সফটওয়্যারের মত ইনস্টল করা যায়। এবং এই পদ্ধতিতে ইনস্টলের সময় হার্ডডিস্ক পার্টিশনের কোন প্রয়োজন হয় না।


title: উবুন্টু প্রকাশের তালিকা

text: উবুন্টু ৮.১০ (ইন্ট্রাপিড আইবেক্স), প্রকাশের তারিখ ৩০ অক্টোবর ২০০৮, উবুন্টুর নবম প্রকাশনা এটি, ব্যবহারে সহায়তা করা হয় ৩০ এপ্রিল ২০১০ পর্যন্ত। উবুন্টু ৮.১০ (ইন্ট্রাপিড আইবেক্স) এ নতুন বেশ কিছু বৈশিষ্ট সংযোজন করা হয়। যেমন মোবাইল কম্পিউটিং, ডেক্সটপ স্কেলেবিলিটি, সহজতর ইন্টারনেট কানেকটিভিটি, উবুন্টু লাইভ ইউএসবি ক্রিয়েটর এবং একটি অতিথি অ্যাকাউন্ট। এই অতিথি অ্যাকাউন্টের মাধ্যমে ব্যবহারকারীরা সল্প পরিসরে বিশেষ কিছু সফটওয়্যার ব্যবহার করার সুবিধা পেতেন, যেমন ইন্টারনেট ব্যবহার, ইমেল করা। এই অতিথি অ্যাকাউন্টের একটি ব্যাক্তিগত ফোল্ডার রয়েছে এমন সেখানে রাখা হয়েছে এমন সকল তথ্য স্থায়ীভাবে কম্পিউটারে সংরক্ষণ করা হয়। ইন্ট্রাপিড আইবেক্সে ব্যবহারকারীদের একটি এনক্রিপ্টেড ডিরেক্টরী ব্যবহারের সুযোগ হয়েছিল, Dynamic Kernel Module Support নামের সফটওয়্যারটি নতুন কার্নেল হালনাগাদ করার সাথে সাথে স্বয়ংক্রিয়ভাবে কার্নেল ড্রাইভার সমূহ নতুন করে বিল্ড করে, যা ইউএসবি ফ্ল্যাশ ড্রাইভ-এ ইনস্টলের ব্যাপারে বিশেষ সহায়ক।


title: উবুন্টু প্রকাশের তালিকা

text: উবুন্টু ৯.০৪ (জন্টি জ্যাকলপ), প্রকাশিত হয়েছে ২৩ এপ্রিল ২০০৯ তারিখে, এটি ক্যানোনিকাল থেকে উবুন্টুর দশম প্রকাশনা। এই সংস্করণটি ব্যবহারে সহায়তা করা হয় ২৩ অক্টোবর ২০১০ পর্যন্ত। এই সংস্করণে নতুন যে বৈশিষ্ট সমূহ অন্তর্ভুক্ত করা হয়েছে সেগুলি হল, দ্রুততর বুট টাইম, ওয়েব ভিত্তিক সেবাসমূহের সাথে সমন্বয় এবং ডেক্সটপ অ্যাপলিকেশনের মাধ্যমে ব্যবহারের সুবিধা, নতুন ইউস্প্যালশ স্ক্রীন, নতুন লগইন স্ক্রীন । একই সাথে এখানে "নোটিফাই ওএসডি" নামের নতুন একটি নোটিফিকেশন সিস্টেম অন্তর্ভুক্ত করা হয়, এবং থিম। এই সংস্করণেরই সর্ব প্রথম উবুন্টু সকল কোড ডেভলপমেন্ট বাজার ডিস্ট্রিবিউশন রিভিশন পদ্ধতির মাধ্যমে নিয়ন্ত্রণ করা হয়


title: উবুন্টু প্রকাশের তালিকা

text: জুন ২০১০ এ ক্যানোনিকাল থেকে উবুন্টু নেটবুক সংস্করণ এর একটি সংস্করণ প্রকাশ করা হয়। এআরএম ভিত্তিক ডিভাইস সমূহ তে ব্যবহার উপযোগী এটি সংস্করণটি প্রকাশিত হয় জুন ২০১০ এ। উবুন্টু ১০.০৪ ভিত্তিক এই সংস্করণটি "উবুন্টু নেটবুক সংস্করণ ১০.০৭" নামে পরিচিত।


title: উবুন্টু প্রকাশের তালিকা

text: উবুন্টু ১০.১০ এর নাম প্রকাশ করা হয় ২ এপ্রিল ২০১০ তারিখে। মার্ক শাটলওয়ার্থ এই সংস্করণটির লক্ষ বর্ণনা প্রকাশের সময় বলেছেন যে এখানে নেটবুক সমূহ আরও কার্যকরীভাবে ব্যবহার করা যাবে, এবং সার্ভার সমূহ হাইব্রিড ক্লাউড কম্পিউটিং এর উপযোগী করে তৈরী করা হবে। উবুন্টু ১০.১০ প্রকাশ করা হবে ১০ অক্টোবর ২০১০ (১০.১০.১০) তারিখে।


title: উবুন্টু প্রকাশের তালিকা

text:
উবুন্টু ১১.০৪ সংস্করণের নাম ঘোষণা করা হয় ১৭ এপ্রিল ২০১০ তারিখে। মার্ক শাটলওয়ার্থ তার ব্যাক্তিগত ওয়েবসাইটে এটি প্রকাশ করেন। ২৮ এপ্রিল ২০১১ এই সংস্করণটি প্রকাশের সম্ভাব্য তারিখ ঠিক করা হয়েছে।
ডেক্সটপ এনভায়রনমেন্ট হিসাবে এখানে GNOME Shell এর পরিবর্তে ইউনিটি ব্যবহার করা হবে। কিছু গনোম ডেভলপার এই পদক্ষেপটি কমিউনিটির জন্য ক্ষতিকারক হতে পারে বলেছেন। কারণ এর মাধ্যমে কমিউনিটি বিভক্ত হয়ে যেতে পারে।


title: উবুন্টু প্রকাশের তালিকা

text: উবুন্টু ১১.০৪ এ ডিফল্ট মিউজিক প্লেয়ার হিসাবে বানসি ব্যবহার করা হবে, এতদিন এখানে রিদমবক্স ব্যবহার করা হত। অন্যান্য অ্যাপলিকেশন গুলোর মধ্যে রয়েছে মোজিলা ফায়ারফক্স ৪ এবং লিব্রেঅফিস যা OpenOffice.org এর বিকল্প হিসাবে ব্যবহার করা হবে।


title: উবুন্টু প্রকাশের তালিকা

text: উবুন্টু ১১.০৪ থেকে উবুন্টু নেটবুক সংস্করণটি ডেক্সটপ সংস্করণের সাথে সমন্বিতভাবে প্রকাশ করা হবে।


title: উবুন্টু প্রকাশের তালিকা

text: উবুন্টু ১১..১০ এর নাম ঘোষনা করেন মার্ক শাটলওয়ার্থ ৭ মার্চ, ২০১১ তারিখে।


title: উবুন্টু প্রকাশের তালিকা

text: এপ্রিল ২০১১ তে মার্ক শাটলওয়ার্থ ঘোষনা করেছিলেন উবুন্টু ১১.১০তে সাধারণ গনোম এর পরিবর্তে ইউনিটি ব্যবহার করা হবে। ১১.১০-এ ইউনিটি এর একটি 2D সংস্করণ অন্তর্ভুক্ত করা হবে কারণ বর্তমানে হার্ডওয়্যারসমূহ কম্পিজ- ভিত্তিক 3D এর উপযোগী নয়।


title: উবুন্টু প্রকাশের তালিকা

text: ১৭ অক্টোবর ২০১৬ সালে মার্ক শাটলওয়ার্থ ১৭.০৪ এর কোড নেম ঘোষণা করেন।


title: উবুন্টু প্রকাশের তালিকা

text: প্রতিটি সংস্করণের ব্যবহার পরবর্তী সহায়তার সময়সীমা উত্তীর্ণ হওয়ার পর এর রিপোজিটরী সমূহ উবুন্টুর মূল সার্ভার থেকে সরিয়ে ফেল হয়। একই কাজ করা হয় এর প্রতিটি মিররের ক্ষেত্রেও। যদিও উবুন্টুর পুরাতন সংস্করণের রিপোজিটরী গুলি পাওয়া যাবে old-releases.ubuntu.com ঠিকানায়।


title: রিয়াংগাং

text: রিয়াংগাং (কোরীয় ভাষায়: （량강도），; ) হচ্ছে উত্তর কোরিয়ার উত্তর-পূর্বাংশে অবস্থিত একটি প্রদেশ।


title: অ্যানথ্রাক্স (দ্ব্যর্থতা নিরসন)

text: অ্যানথ্রাক্স বলতে যা বোঝায়ঃ


title: বাজার মূলধন

text: বাজার মূলধন হল কোন ব্যবসা প্রতিষ্ঠান বা পাবলিক লিমিটেড কোম্পানি বা কর্পোরেশনের আকার পরিমাপের একটি পদ্ধতি। কোন ব্যবসা প্রতিষ্ঠানের মোট শেয়ারের পরিমাণ (যা বিনিয়োগকারী কর্তৃক ক্রয় করা হয়েছে) দ্বারা উক্ত প্রতিষ্ঠানের বাজার মূলধন নির্ণয় করা হয়। শেয়ার বাজারের তালিকাভুক্ত কোম্পানিসমূহের মোট মূল্ধনের পরিমাণ তথা শেয়ার বাজারের আকার এবং অর্থনৈতিক অঞ্চলের নির্ধারণেও বাজার মূলধনের ধারণা ব্যবহৃত হয়। ২০০৭ সালের জানুয়ারীতে পৃথিবীর সকল পাবলিক লিমিটেড কোম্পানির মোট বাজার মূলধনের পরিমাণ ছিল ৫১.২ ট্রিলিয়ন মার্কিন ডলার, যা ২০০৮ এর মে মাসে বৃদ্ধি পেয়ে ৫৭.৫ ট্রিলিয়নে দাঁড়ায়। তবে ২০০৮ এর অগাস্টে এবং সেপ্টেম্বরে বৈশ্বিক অর্থনৈতিক মন্দার দরুন যথাক্রমে ৫০ ট্রিলিয়ন ও প্রায় ৪০ ট্রিলিয়ন ডলার হ্রাস পায়।


title: তেহট্ট মহকুমা

text: তেহট্ট মহকুমা পশ্চিমবঙ্গের নদিয়া জেলার একটি মহকুমা। এই মহকুমা করিমপুর-১, করিমপুর-২, তেহট্ট-১ ও তেহট্ট-২ নামে চারটি ব্লক নিয়ে গঠিত। এই চারটি ব্লকের অধীনে ৩৬টি গ্রাম পঞ্চায়েত ও একটি সেন্সাস টাউন বর্তমান। মহকুমার সদর তেহট্ট।


title: তেহট্ট মহকুমা

text: মহকুমা করিমপুর-১, করিমপুর-২, তেহট্ট-১ ও তেহট্ট-২ নামে চারটি ব্লকের অধীনে এই মহকুমায় ৩৬টি গ্রাম পঞ্চায়েত ও একটি সেন্সাস টাউন অবস্থিত। মহকুমার একমাত্র সেন্সাস টাউনটি হল করিমপুর।


title: তেহট্ট মহকুমা

text: করিমপুর-১ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল হরেকৃষ্ণপুর, জামশেরপুর, করিমপুর-২, পিপুলবেড়িয়া, হোগলবেড়িয়া, করিপুর-১, মধুগড়ি ও শিকারপুর। ব্লকের একমাত্র নগরাঞ্চলটি হল করিমপুর সেন্সাস টাউন। ব্লকটি হোগলবেড়িয়া, করিমপুর ও মুরুটিয়া থানার অধীনস্থ। ব্লকের সদর শিকারপুর।


title: তেহট্ট মহকুমা

text: করিমপুর-২ ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল ঢোরাদহ-১, মারুতিয়া, নারায়ণপুর-২, রহমতপুর, ঢোরাদহ-২, নন্দনপুর, নটিডাঙা-১, দিঘল কান্দি, নারায়ণপুর-১ ও নটিডাঙা-২। এই ব্লকে কোনো নগরাঞ্চল নেই। ব্লকটি থানারপাড়া, করিমপুর ও মুরুতিয়া থানার অধীনস্থ। ব্লকের সদর রহমতপুর।


title: তেহট্ট মহকুমা

text: তেহট্ট-১ ব্লকের গ্রামীণ এলাকা ১১টি গ্রাম পঞ্চায়েত নিয়ে গঠিত। এগুলি হল বেতাই-১, ছিটকা, পাথরঘাটা-১, শ্যামনগর, বেতাই-২, কানাইনগর, পাথরঘাটা-২, তেহট্ট, চাঁদেরঘাট, নাতনা, রঘুনাথপুর। এই ব্লকে কোনো নগরাঞ্চল নেই। ব্লকটি তেহট্ট থানার অধীনস্থ। ব্লকের সদর তেহট্ট।


title: তেহট্ট মহকুমা

text: তেহট্ট-২ ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল বার্নিয়া(নতুন বার্নিয়া), হাঁসপুকুরিয়া, পলসুন্ডা-১, সাহেবনগর-২, গোপীনাথপুর, পলাশীপাড়া ও পলসুন্ডা-২। এই ব্লকে কোনো নগরাঞ্চল নেই। ব্লকটি তেহট্ট ও পলাশীপাড়া থানার অধীনস্থ। ব্লকের সদর পলাশীপাড়া।


title: তেহট্ট মহকুমা

text: সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে করিমপুর-২ ব্লকের ঢোরাদহ-১, ঢোরাদহ-২, মুরুটিয়া, নতিডাঙা-১, নতিডাঙা-২ ও রহমতপুর গ্রাম পঞ্চায়েত ছয়টি নিয়ে করিমপুর বিধানসভা কেন্দ্র গঠিত। করিমপুর-২ ব্লকের অপর গ্রাম চারটি গ্রাম পঞ্চায়েত এবং তেহট্ট-১ ব্লকের বেতাই-১, বেতাই-২, ছিটকা, কানাইনগর, নাটনা, পাথরঘাটা-১, রঘুনাথপুর, শ্যামনগর ও তেহট্ট নিয়ে তেহট্ট বিধানসভা কেন্দ্র গঠিত। তেহট্ট-১ ব্লকের অন্য গ্রাম পঞ্চায়েতগুলি এবং তেহট্ট-২ ব্লক নিয়ে গঠিত হয়েছে পলাশীপাড়া বিধানসভা কেন্দ্র। করিমপুর বিধানসভা কেন্দ্র মুর্শিদাবাদ লোকসভা কেন্দ্রের অন্তর্গত। অন্যদিকে তেহট্ট ও পলাশীপাড়া কৃষ্ণনগর লোকসভা কেন্দ্রের অন্তর্গত।


title: বিগ্‌ল প্রণালী

text: বিগ্‌ল প্রণালী () দক্ষিণ আমেরিকার দক্ষিণতম প্রান্তে তিয়ের্‌রা দেল ফুয়েগো দ্বীপপুঞ্জে অবস্থিত একটি সমুদ্র প্রণালী। প্রণালীটি পূর্ব-পশ্চিমে প্রায় ২৪০ কিলোমিটার ধরে প্রসারিত এবং সংকীর্ণতম অংশে এর প্রস্থ প্রায় ৫ কিলোমিটার। এটির উত্তরে তিয়ের্‌রা দেল ফুয়েগো দ্বীপপুঞ্জের মূল দ্বীপ ইসলা গ্রান্দে দে তিয়ের্‌রা দেল ফুয়েগো এবং দক্ষিণে নাবারিনো, পিক্তন, ওস্তে ও অন্যান্য ক্ষুদ্রাকার দ্বীপগুলি অবস্থিত। পশ্চিম প্রান্তে গিয়ে প্রণালীটি দুইটি শাখায় বিভক্ত হয়ে ইসলা গর্দন নামের দ্বীপের দুই পাশ দিয়ে প্রবাহিত হয়েছে এবং ডারউইন সাউন্ড নামের জলরাশির মাধ্যমে প্রশান্ত মহাসাগরের সাথে মিলিত হয়েছে। প্রণালীর পূর্ব অংশ চিলি ও আর্জেন্টিনার মধ্যে সীমান্ত নির্ধারণ করেছে। প্রণালীর পশ্চিম অংশ সম্পূর্ণ চিলির সীমানার অভ্যন্তরে অবস্থিত।


title: বিগ্‌ল প্রণালী

text: প্রণালীর পূর্ব প্রান্তে অবস্থিত তিনটি দ্বীপের (পিক্তন, নুয়েবা এবং লেনক্স) নিয়ন্ত্রণ নিয়ে ১৮৪০ সাল থেকে চিলি ও আর্জেন্টিনার মধ্যে বিবাদ শুরু হয় এবং ১৯৭৮ সালে এ নিয়ে দুই দেশের মধ্যে যুদ্ধের সম্ভাবনা তৈরি হয়। শেষ পর্যন্ত ১৯৮৫ সালের ২রা মে তারিখে এর মীমাংসা হয় এবং দ্বীপ তিনটির নিয়ন্ত্রণ চিলিকে দিয়ে দেওয়া হয়।


title: বিগ্‌ল প্রণালী

text: চার্লস ডারউইন যা জাহাজে করে ১৮৩৩-১৮৩৪ খ্রিস্টাব্দে অঞ্চলটিতে অভিযান চালান, তার নাম ছিল “বিগ্‌ল”। এই জাহাজের নামেই প্রণালীটির নামকরণ করা হয়েছে।


title: বিগ্‌ল প্রণালী

text: আর্জেন্টিনার উশুয়াইয়া শহর এবং চিলির পুয়ের্তো উইলিয়াম্‌স শহর এই প্রণালীর উপর অবস্থিত বৃহত্তম লোকালয়। এই দুইটি গোটা পৃথিবীর দক্ষিণতম মনুষ্য লোকালয়গুলির মধ্যেও অন্যতম।


title: ডোমকল মহকুমা

text: ডোমকল মহকুমা পশ্চিমবঙ্গের মুর্শিদাবাদ জেলার একটি মহকুমা। এই মহকুমা ডোমকল পুরসভা এবং ডোমকল, রানিনগর-১, রানিনগর-২ ও জলঙ্গি ব্লক চারটি নিয়ে গঠিত। এই চারটি ব্লকে ৩৮টি গ্রাম পঞ্চায়েত এবং দুটি সেন্সাস টাউন রয়েছে। মহকুমার সদর ডোমকল।


title: ডোমকল মহকুমা

text: ধুলিয়ান পুরসভা ছাড়াও এই মহকুমায় চারটি ব্লক রয়েছে। এগুলি হল: ডোমকল, রানিনগর-১, রানিনগর-২ ও জলঙ্গি। এই চারটি ব্লকে মোট ৩৮টি গ্রাম পঞ্চায়েত ও দুটি সেন্সাস টাউন বিদ্যমান। মহকুমার সেন্সাস টাউন দুটি হল হরহরিয়া চক ও ইসলামপুর।


title: ডোমকল মহকুমা

text: ডোমকল ব্লকের গ্রামীণ এলাকা ১৩টি গ্রাম পঞ্চায়েত নিয়ে গঠিত। এগুলি হল: আজিমগঞ্জগোলা, গড়াইমারি, জুগিন্দা, সারঙ্গপুর, ভগীরথপুর, গরিবপুর, জুরানপুর, ধুলাউড়ি, ঘোড়ামারা, মধুরকুল, ডোমকল, জিতপুর ও রাইপুর। ব্লকে কোনো নগরাঞ্চল নেই। ব্লকটি ডোমকল থানার অধীনস্থ। ব্লকের সদর ডোমকল।


title: ডোমকল মহকুমা

text: রানিনগর-১ ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। এগুলি হল: হেরমপুর, ইসলামপুরচক, পাহাড়পুর, হুরশি, লোচনপুর, ও তেনকরাইপুর বালুমাটি। এই ব্লকে দুটি সেন্সাস টাউন আছে। এগুলি হল হরহরিয়া চক ও ইসলামপুর। ব্লকটি ইসলামপুর থানার অধীনস্থ। ব্লকের সদর গোয়াস।


title: ডোমকল মহকুমা

text: রানিনগর-২ ব্লকের গ্রামীণ এলাকা নয়টি গ্রাম পঞ্চায়েত নিয়ে গঠিত। এগুলি হল: কালীনগর-১, কাৎলামারি-২, রাজাপুর, কালীনগর-২, মালীবাড়ি-১, রানিনগর-১, কাৎলামারি-১, মালীবাড়ি-২ ও রানিনগর-২। এই ব্লকে কোনো শহরাঞ্চল নেই। ব্লকটি রানিনগর থানার অধীনস্থ। ব্লকের সদর রানিনগর।


title: ডোমকল মহকুমা

text: জলঙ্গি ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল: চোয়াপাড়া, ঘোষপাড়া, খয়রামারি, সাহেবনগর, দেবীপুর, জলঙ্গি, সদিখণ্ডেড়া, ফরিদপুর, কাটাবাড়ি ও সাগরপাড়া। এই ব্লকে কোনো শহরাঞ্চল নেই। ব্লকটি জলঙ্গি থানার অধীনস্থ। ব্লকের সদর সাহেবরামপুর।


title: ডোমকল মহকুমা

text: সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে ধুলিয়ান পুরসভা "সমশেরগঞ্জ বিধানসভা কেন্দ্রের অংশ। রানিনগর-১ ব্লক, ডোমকল ব্লকের ধুলিয়ান গ্রাম পঞ্চায়েত ও রানিনগর-২ ব্লকের কালীনগর-১, কালীনগর-২, মালীবাড়ি-১, মালীবাড়ি-২ ও রানিনগর-১ গ্রাম পঞ্চায়েত নিয়ে রানিনগর বিধানসভা কেন্দ্র গঠিত। ডোমকল ব্লকের অপর বারোটি গ্রাম পঞ্চায়েত নিয়ে ডোমকল বিধানসভা কেন্দ্র গঠিত। জলঙ্গি ব্লক ও রানিনগর-২ ব্লকের কাৎলামারি-২, রাজাপুর, কাৎলামারি-১ ও রানিনগর-২ গ্রাম পঞ্চায়েত নিয়ে জলঙ্গি বিধানসভা কেন্দ্র গঠিত। সমশেরগঞ্জ বিধানসভা কেন্দ্রটি মালদহ দক্ষিণ বিধানসভা কেন্দ্রের অন্তর্গত। অন্যদিকে ডোমকল, জলঙ্গি ও রানিনগর বিধানসভা কেন্দ্রগুলি মুর্শিদাবাদ লোকসভা কেন্দ্রের"' অংশ।


title: মালবাজার মহকুমা

text: মালবাজার মহকুমা পশ্চিমবঙ্গের জলপাইগুড়ি জেলার একটি মহকুমা। এই মহকুমা মাল পুরসভা এবং মাল, মেটেলি ও নাগরাকাটা নামে তিনটি ব্লক নিয়ে গঠিত। উক্ত ব্লক তিনটিতে মোট ২২টি গ্রাম পঞ্চায়েত রয়েছে। এই মহকুমার সদর মালবাজার। ১৯৯০-এর দশকে জলপাইগুড়ি জেলার জলপাইগুড়ি সদর মহকুমা দ্বিখণ্ডিত করে এই মহকুমাটি গঠন করা হয়। মালবাজার মহকুমা চা বাগান ও আর্দ্র পর্ণমোচী অরণ্যাঞ্চলের জন্য বিখ্যাত। মালবাজার ছাড়া এই মহকুমার অন্যান্য গুরুত্বপূর্ণ শহর হল লাটাগুড়ি (মহকুমার মধ্যে অবস্থিত গোরুমারা জাতীয় উদ্যানের প্রবেশপথ), চালসা, ডামডিম ও মেটেলি।


title: মালবাজার মহকুমা

text: মালবাজার পুরসভা ছাড়া এই মহকুমায় তিনটি ব্লক রয়েছে। এগুলি হল: মালবাজার, মেটেলি ও নাগরাকাটা। এই তিনটি ব্লকের অধীনে আবার ২২টি গ্রাম পঞ্চায়েত রয়েছে। এই ব্লকগুলিতে কোনো শহরাঞ্চল নেই।


title: মালবাজার মহকুমা

text: মালবাজার ব্লকের গ্রামীণ এলাকা ১২টি গ্রাম পঞ্চায়েত নিয়ে গঠিত। এগুলি হল: বাগরাকোট, ডামডিম, লাটাগুড়ি, রাজাডাঙা, চ্যাংমারি, ক্রান্তি, মৌলানি, রাঙামাটি, চাঁপাডাঙা, কুমলাই, ওদলাবাড়ি ও তেসিমালা। এই ব্লকটি মাল থানার অধীনস্থ। ব্লকের সদর মালবাজার।


title: মালবাজার মহকুমা

text: মেটেলি ব্লকের গ্রামীণ এলাকা পাঁচটি গ্রাম পঞ্চায়েত নিয়ে গঠিত। এগুলি হল: বিধাননগর, মাটিয়ালি হাট, মাটিয়ালি-বাটাবাড়ি-২, ইনডং-মাটিয়ালি ও মাটিয়ালি-বাটাবাড়ি-১। এই ব্লকটি মেটেলি থানার অধীনস্থ। ব্লকের সদর চালসা।


title: মালবাজার মহকুমা

text: নাগরাকাটা ব্লকের গ্রামীণ এলাকা পাঁচটি গ্রাম পঞ্চায়েত নিয়ে গঠিত। এগুলি হল: আঙড়াভাসা-১, চম্পাগুড়ি, সুলকাপাড়া, আঙড়াভাসা-২ ও লুকসান। এই ব্লকটি নাগরাকাটা ও বানারহাট থানার অধীনস্থ। ব্লকের সদর নাগরাকাটা।


title: মালবাজার মহকুমা

text: সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে মালবাজার পুরসভা ও মালবাজার ব্লক নিয়ে মাল বিধানসভা কেন্দ্র গঠিত। মেটেলি ও নাগরাকাটা ব্লকদুটি নাগরাকাটা বিধানসভা কেন্দ্রের অন্তর্গত। দুটি বিধানসভা কেন্দ্রই তফসিলি উপজাতি প্রার্থীদের জন্য সংরক্ষিত। মাল বিধানসভা কেন্দ্রটি তফসিলি জাতি প্রার্থীদের জন্য সংরক্ষিত জলপাইগুড়ি লোকসভা কেন্দ্রের অন্তর্গত। নাগরাকাটা বিধানসভা কেন্দ্রটি তফসিলি উপজাতি প্রার্থীদের জন্য সংরক্ষিত আলিপুরদুয়ার লোকসভা কেন্দ্রের অন্তর্গত।


title: রঘুনাথপুর মহকুমা

text: রঘুনাথপুর মহকুমা পশ্চিমবঙ্গের পুরুলিয়া জেলার একটি মহকুমা। এই মহকুমা রঘুনাথপুর পুরসভা এবং পাড়া, রঘুনাথপুর-১, রঘুনাথপুর-২, নেতুরিয়া, সান্তুরি ও কাশীপুর নামে ছয়টি ব্লক নিয়ে গঠিত। এই ছয়টি ব্লকে ৪৯টি গ্রাম পঞ্চায়েত ও সাতটি সেন্সাস টাউন আছে। মহকুমার সদর রঘুনাথপুরে অবস্থিত।


title: রঘুনাথপুর মহকুমা

text: রঘুনাথপুর পুরসভা ছাড়া এই মহকুমায় ছয়টি ব্লক রয়েছে। এগুলি হল: পাড়া, রঘুনাথপুর-১, রঘুনাথপুর-২, নেতুরিয়া, সান্তুরি ও কাশীপুর। এই ব্লকগুলির অধীনে রয়েছে ৪৯টি গ্রাম পঞ্চায়েত ও সাতটি সেন্সাস টাউন। ব্লকের সাতটি সেন্সাস টাউন হল: সাঁওতালডিহি, চাপড়াই, আড়া, নবগ্রাম, হিজুলি ও পাড় বেলিয়া, আর্দ্রা।


title: রঘুনাথপুর মহকুমা

text: পাড়া ব্লকের গ্রামীণ এলাকা দশটি গ্রাম পঞ্চায়েত নিগে গঠিত। এগুলি হল: আনাড়া, দেওলি, জাবাড়া-ঝাপড়া-২, উদয়পুর-জয়নগর, বাহারা, দুবরা, নাদিহা সুরুলিয়া, ভাউরিডি, জাবাড়া-ঝাপড়া-১ ও পাড়া। ব্লকের শহরাঞ্চল সাঁওতালডিহি ও চাপারি সেন্সাস টাউন নিয়ে গঠিত। ব্লকটি পাড়া ও সাঁওতালডিহি থানার অধীনস্থ। ব্লকের সদর পাড়া।


title: রঘুনাথপুর মহকুমা

text: রঘুনাথপুর-১ ব্লকের গ্রামীণ এলাকা সাতটি গ্রাম পঞ্চায়েত নিগে গঠিত। এগুলি হল: আড়া, বেরো, খাজুরা, সাঁকা, বাবুগ্রাম, চোরপাহাড়ি ও নুতনদি। ব্লকের শহরাঞ্চল আড়া সেন্সাস টাউনটি নিয়ে গঠিত। ব্লকটি রঘুনাথপুর থানার অধীনস্থ। ব্লকের সদর রঘুনাথপুর।


title: রঘুনাথপুর মহকুমা

text: রঘুনাথপুর-২ ব্লকের গ্রামীণ এলাকা ছয়টি গ্রাম পঞ্চায়েত নিগে গঠিত। এগুলি হল: বাড়া, জোড়াডিহ, নিলডিহ, চেলিয়ামা, মঙ্গলদা-মৌতোড় ও নুতনডিহ। ব্লকের শহরাঞ্চল নবগ্রাম সেন্সাস টাউনটি নিয়ে গঠিত। ব্লকটি রঘুনাথপুর ও সাঁওতালডিহি থানার অধীনস্থ। ব্লকের সদর চেলিয়ামা।


title: রঘুনাথপুর মহকুমা

text: নেতুরিয়া ব্লকের গ্রামীণ এলাকা সাতটি গ্রাম পঞ্চায়েত নিগে গঠিত। এগুলি হল: ভামুরিয়া, গুনিয়ারা, রায়বাঁধ, শর্বরী, দিঘা, জনার্দনডিহ ও শালতোড়। ব্লকের শহরাঞ্চল হিজুলি ও পার বেলিয়া সেন্সাস টাউন দুটি নিয়ে গঠিত। ব্লকটি নেতুরিয়া থানার অধীনস্থ। ব্লকের সদর রামকানালি।


title: রঘুনাথপুর মহকুমা

text: সান্তুরি ব্লকের গ্রামীণ এলাকা ছয়টি গ্রাম পঞ্চায়েত নিগে গঠিত। এগুলি হল: বালিতোড়া, রামচন্দ্রপুর-কোটালডি, তারাবাড়ি, গরসিকা, মুরাদি ও সান্তুরি। ব্লকের কোনো শহরাঞ্চল নেই। ব্লকটি সান্তুরি থানার অধীনস্থ। ব্লকের সদর মুরারডি।


title: রঘুনাথপুর মহকুমা

text: কাশীপুর ব্লকের গ্রামীণ এলাকা ১৩টি গ্রাম পঞ্চায়েত নিগে গঠিত। এগুলি হল: য়াগারদি-চিত্রা, গোরানডিহ, মনিহারা, সোনাথালি, বাড়া, হাদালদা-উপাড়া, রাঙামাটি-রঞ্জনডিহ, বেকো, কালীদহ, সিমলা-ধনারা, গগনাবাদ, কাশীপুর ও সোনাইঝুরি। ব্লকের শহরাঞ্চল আর্দ্রা সেন্সাস টাউনটি নিয়ে গঠিত। ব্লকটি কাশীপুর থানার অধীনস্থ। ব্লকের সদর পঞ্চকোটরাজ।


title: রঘুনাথপুর মহকুমা

text: সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:


title: ক্যাটি পেরি

text:
ক্যাটি এলিজাবেথ হাডসন (ইংরেজীতে:Katy Elizabeth Hudson) (জন্ম ১৫ অক্টোবর, ১৯৮৪) একজন আমেরিকান সঙ্গীত-শিল্পী, গীতিকার। ক্যালিফোর্নিয়ার সান্টা বারবারা শহরে পেরির জন্ম হয়। শৈশবে তিনি খ্রীস্টান যাজক অভিভাবক দ্বারা পালিত হন। তিনি শৈশবে গোস্পেল সঙ্গীত শুনতেন এবং শিশু হিসেবেই চার্চে গান করতেন। মাধ্যমিক বিদ্যালয় থেকে জিইডি পরীক্ষা দেয়ার পর তিনি সঙ্গীতকে পেশা হিসেবে বেছে নেয়ার সিদ্ধান্ত নেন। ২০০১ সালে তিনি নিজের নামে প্রথম সঙ্গীত অ্যালবাম প্রকাশ করেন। অ্যালবামটিতে পেরি প্রধানত গোস্পেল ধারার গান করেছেন। পরবর্তিতে ২০০৪ থেকে ২০০৫ পর্যন্ত তিনি তাঁর দ্বিতীয় অ্যালবাম ও টিম ম্যাট্রিক্সের সাথে একটি মিশ্র অ্যালবামের কাজ করেন, তবে অ্যালবাম দুটি শেষ পর্যন্ত প্রকাশিত হয়নি।
২০০৭ সালে পেরি ক্যাপিটল মিউজিক গ্রুপের সাথে চুক্তি করেন এবং তাঁর নাম পরিবর্তন করে ক্যাটি পেরি রাখেন। এসময় তিনি ইন্টারনেটে তার প্রথম একক সঙ্গীত “ইউ'র সো গে” প্রকাশ করেন। এই গান তাকে কিছুটা খ্যাতি এনে দিলেও গানটি চার্টে অন্তর্ভুক্ত হয়নি। ২০০৮ সালে তিনি সর্বাধিক খ্যাতি অর্জন করেন তাঁর দ্বিতীয় একক সঙ্গীত প্রকাশের মাধ্যমে। গানটির নাম "আই কিসড এ গার্ল", এটি আন্তর্জাতিক খ্যাতি অর্জন করে এবং বিভিন্ন দেশের টপ চার্টে স্থান করে নেয়। পেরির প্রথম প্রধান অ্যালবাম ওয়ান অফ দ্য বয়েস একই সালে প্রকাশিত হয়। অ্যালবামটি ঐ বছরের বিশ্বের তেত্রিশতম সর্বোচ্চ বিক্রীত অ্যালাবামে পরিণত হয়। রেকর্ডিং ইন্ডাস্ট্রি অ্যাসোসিয়েশন অফ অ্যামেরিকা অ্যালবামটিকে প্লাটিনাম সনদ দেয়। বিলবোর্ড কর্তৃক প্রকাশিত ২০০০-১০ দশকের সেরা ১০০ শিল্পীর তালিকায় পেরি ৯৭তম স্থান দখল করে। তিনি অদ্ভুত ধরনের পোশাক পরিধানের মাধ্যমে পরিচিতি লাভ করেন। তাঁর পরবর্তি অ্যালবাম "টিনএজ ড্রিম" ২৪ আগস্ট ২০১০ সালে যুক্তরাষ্ট্র ও কানাডায় প্রকাশিত হয়। অ্যালবামটি ৩০ আগস্ট বিশ্বব্যাপী প্রকাশিত হয়। বিলবোর্ড ২০০ তালিকায় অ্যালবামটি শীর্ষস্থান দখল করে।


title: ক্যাটি পেরি

text: ট্র্যাভিস ম্যাককয়ের সাথে পেরির দীর্ঘদিনের প্রণয়-ঘটিত সম্পর্ক ছিল, তবে বর্তমানে তিনি রাসেল ব্র্যান্ডের সাথে চুক্তিবদ্ধ।


title: স্নানাগার

text: গোসলখানা বা স্নানাগার (ইং: বাথরুম) বাড়ীর সেই প্রকোষ্ঠ যা গোসল বা স্নানের জন্য ব্যবহৃত হয়। তবে এতে মলত্যাগের ব্যবস্থাও থাকতে পারে। আধুনিক ধারণা অনুসারে গোসলখানা বা স্নানাগার বলতে বোঝায় “গোসলখানা সহ ঘর" বা “যেখানে গোসল বা স্নান করা হয়”। শহরের আধুনিক গোসলখানায় বাথটাব বা শাওয়ার থাকে বা উভয়ই থাকতে পারে। এছাড়া গোসলখানায় সাধারণত বেসিন বা সিঙ্ক, শৌচাগারও থাকে। অত্যাধুনিক গোসলখানায় জাকুজি-ও থাকে। আধুনিককালে গোসলখানার বা স্নানাগারের অবস্থান অ্যাপার্টমেন্ট, ফ্ল্যাট বা বাড়ির অভ্যন্তরে। অত্যাধুনিক বাথরুমে গরম ও ঠান্ডা পানির পৃথক ব্যবস্থা, চুল বা দাড়ি শেভ করার যন্ত্র, ওয়াশিং মেশিন বা কাপড় ধোয়ার যন্ত্র ইত্যাদি থাকে।


title: হোভানিজ ড্যানিয়েলিয়ান

text: হোভানিজ ড্যানিয়েলিয়ান (; জন্ম ১১ই এপ্রিল, ১৯৮৭) একজন আর্মেনীয় লাইট ফ্লাইওয়েট অপেশাদার মুষ্টিযোদ্ধা। তিনি ২০০৮ বেইজিং অলিম্পিকে খেলার যোগ্যতা অর্জন করেছিলেন এবং ইংল্যান্ডের লিভারপুলে অনুষ্ঠিত ২০০৮ ইউরোপীয় অপেশাদার মুষ্টিযুদ্ধ চ্যাম্পিয়নশিপে নিজের বিভাগে সোনা জেতেন।


title: হোভানিজ ড্যানিয়েলিয়ান

text: বুলগেরিয়ার প্লোভদিভে অনুষ্ঠিত 2006 European Championships-->২০০৬ ইউরোপীয় অপেশাদার মুষ্টিযুদ্ধ চ্যাম্পিয়নশিপ|২০০৬ ইউরোপীয় চ্যাম্পিয়নশিপে তিনি সেমিফাইনালে Russian-->রাশিয়ান মুষ্টিযোদ্ধা দাভিদ আইরাপেটিয়ানের কাছে পরাস্ত হয়ে ব্রোঞ্জ পদক লাভ করেন।


title: হোভানিজ ড্যানিয়েলিয়ান

text: ২০০৭ বিশ্ব চ্যাম্পিয়েনশিপে কোয়ার্টার ফাইনালে থাই মুষ্টিযোদ্ধা আমনাত রুয়েনরোয়েং-এর কাছে তিনি পরাস্ত হন। তবে তাঁর এই সাফল্যের জন্য তিনি বেইজিং অলিম্পিকে অংশগ্রহণের যোগ্যতা অর্জন করেন।


title: হোভানিজ ড্যানিয়েলিয়ান

text: ২০০৮ অলিম্পিকে, ড্যানিয়েলিয়ান থমাস এসোম্বাকে প্রথম রাউন্ডে পরাস্ত করার পর পরের রাউন্ডে বির্ঝান ঝাকিপভের কাছে ১৩:৭ ফলে পরাজিত হন।


title: হোভানিজ ড্যানিয়েলিয়ান

text: ইংল্যান্ডের লিভারপুলে অনুষ্ঠিত ২০০৮ ইউরোপীয় অপেশাদার মুষ্টিযুদ্ধ চ্যাম্পিয়নশিপে ড্যানিয়েলিয়ান স্পেনীয় মুষ্টিযোদ্ধা হোসে ডে লা নিয়েভ লিনারেসকে ফাইনালে হারিয়ে স্বর্ণ পদক লাভ করেন।


title: হোভানিজ ড্যানিয়েলিয়ান

text: রাশিয়ার মস্কোতে অনুষ্ঠিত ২০১০ ইউরোপীয় অপেশাদার মুষ্টিযুদ্ধ চ্যাম্পিয়নশিপের সেমিফাইনালে তিনি আজারবাইজানের এলভিন মামিশজাদেকে পরাজিত করে ব্রোঞ্জ পদক জয় করেন।


title: নোয়েল স্ট্রিটফিল্ড

text: মেরি নোয়েল স্ট্রিটফিল্ড (ইংরেজী ভাষায়: Mary Noel Streatfeild) (২৪ ডিসেম্বর ১৮৯৫ – ১১ সেপ্টেম্বর ১৯৮৬) ছিলেন একজন ইংরেজ লেখক, ঔপন্যাসিক। তিনি সর্বাধিক পরিচিত ব্যালে সুজ ("Ballet Shoes") শীর্ষক উপন্যাস রচনার জন্য। তাঁর বেশ কিছু উপন্যাস অবলম্বনে চলচ্চিত্র ও টেলিভিশন নাটক নির্মিত হয়েছে।


title: নোয়েল স্ট্রিটফিল্ড

text: স্ট্রিটফিল্ড ১৮৯৫ সালের ২৪ ডিসেম্বর ইংল্যান্ডের সাসেক্সে জন্মগ্রহণ করেন। তিনি ছিলেন তাঁর বাবা-মায়ের পাঁচ সন্তানের মধ্যে দ্বিতীয়। স্ট্রিটফিল্ডের জীবনী তাঁর তিনটি উপন্যাসে বর্ণিত হয়েছে: "এ ভিকারেজ অফ ফ্যামিলি", "অ্যাওয়ে ফ্রম দ্য ভিকারেজ" এবং "বেয়ন্ড দ্য ভিকারেজ"। নাট্যচর্চা তিনি পেশা হিসেবে বেছে নিয়েছেন। স্ট্রিটফিল্ডের দশ বছর অভিনয়ের অভিজ্ঞতা ছিল। বেশ কিছু খ্যাতনামা নাট্য-প্রতিষ্ঠানের সঙ্গে তাঁর সম্পর্ক ছিল, যার ছিল তাঁর রচিত কয়েকটি বিখ্যাত শিশু উপন্যাসের ভিত্তি। এসব উপন্যাসে মূলত সাংস্কৃতিক কর্মকান্ডে জড়িত শিশুদের সমস্যা, সংকট, সম্ভাবনা ইত্যাদি চিত্রিত হয়েছে।


title: নোয়েল স্ট্রিটফিল্ড

text: স্ট্রিটফিল্ডের প্রথম শিশু-গ্রন্থ "ব্যালে সুজ"। এই গ্রন্থের মাধ্যমে তাঁর সফল সাহিত্য কর্মসমূহের সূচনা ঘটে। তাঁর তৃতীয় গ্রন্থ "দ্য সার্কাস ইজ কামিং" ১৯৩৯ সালে কার্নেগি মেডেল জিতেছিল।


title: নোয়েল স্ট্রিটফিল্ড

text: ১৯৮৩ সালে স্ট্রিটফিল্ড ব্রিটিশ সরকারের অফিসার অফ দ্য অর্ডার অফ দ্য ব্রিটিশ এম্পায়ার হিসেবে নিযুক্ত হন।


title: ব্যালেট সুজ (চলচ্চিত্র)

text: ব্যালেট সুজ (ইংরেজী ভাষায়: Ballet Shoes) ২০০৭ সালে প্রকাশিত একটি ইংরেজ টেলিভিশন চলচিত্র। চলচ্চিত্রটি শিশু ঔপণ্যাসিক নোয়েল স্ট্রিটফিল্ড কর্তৃক ১৯৩৬ সালে রচিত একই নামের উপন্যাস অবলম্বনে নির্মাণ করা হয়। গ্রানাডা প্রোডাকশন এটি নির্মাণ করে এবং বিবিসি ওয়ানে ২৬ ডিসেম্বর ২০০৭ সালে এটি প্রথম প্রচারিত হয়। স্যান্ড্রা গোল্ডব্যাচার ছিলেন এই চলচ্চিত্রের পরিচালক। এমা ওয়াটসন, রিচার্ড গ্রিফথস, লুসি বইনটন, ভিক্টোরিয়া উড, ইয়াসমিন পেইজ ও এমিলা ফক্স এতে প্রধান চরিত্রসমূহে অভিনয় করেন।


title: বারৈয়ারহাট পৌরসভা

text: বারৈয়ারহাট পৌরসভা বাংলাদেশের চট্টগ্রাম জেলার মীরসরাই উপজেলার অন্তর্গত একটি পৌরসভা।


title: বারৈয়ারহাট পৌরসভা

text:
চট্টগ্রাম জেলা সদর থেকে ৭৩ কিলোমিটার উত্তরে মীরসরাই উপজেলার উত্তরাংশে বারৈয়ারহাট পৌরসভার অবস্থান। এর মোট আয়তন ২.১২ বর্গ কিলোমিটার।
এ পৌরসভার উত্তরে হিঙ্গুলী ইউনিয়ন ও ধুম ইউনিয়ন, পশ্চিমে ওসমানপুর ইউনিয়ন এবং দক্ষিণে ও পূর্বে জোরারগঞ্জ ইউনিয়ন অবস্থিত।


title: বারৈয়ারহাট পৌরসভা

text: গণপ্রজাতন্ত্রী বাংলাদেশের স্থানীয় সরকার পল্লী উন্নয়ন ও সমবায় মন্ত্রণালয়ের সরকার বিভাগ, পৌর শাখা-৩, পৌরসভা ঘোষণার প্রজ্ঞাপন এস.আর.ও নং- ৬৬-আইন-৯৯, তাং- ২৫/০৩/১৯৯৯ইং অনুযায়ী মীরসরাই উপজেলার বারৈয়ারহাটকে “বারৈয়ারহাট মিউনিসিপ্যালিটি” (বারৈয়ারহাট পৌরসভা বা শহর এলাকা) ঘোষণা করেছে। এটি 'ক' শ্রেণীর পৌরসভা। এই পৌরসভার কার্যক্রম ২৭ এপ্রিল, ২০০০ সাল তারিখ থেকে শুরু হয়েছে। স্থানীয় সরকার পল্লী উন্নয়ন ও সমবায় দপ্তরের তৎকালীন মন্ত্রী জনাব জিল্লুর রহমান ১৮ নভেম্বর, ২০০০ ইংরেজী রোজ বুধবার এ পৌরসভা উদ্বোধন করেন। এটি বাংলাদেশের ২১৫ তম পৌরসভা।


title: বারৈয়ারহাট পৌরসভা

text: হিঙ্গুলী, জোরারগঞ্জ ও ধুম এই তিনটি ইউনিয়ন এর জামালপুর, পূর্ব হিঙ্গুলী, পশ্চিম হিঙ্গুলী, আজমনগর, সোনাপাহাড়, ইমামপুর ও ধুম-এই সাতটি মৌজার সর্ব মোট ২.১২ বর্গ কিলোমিটার এলাকা নিয়ে বারৈয়ারহাট পৌরসভার প্রশাসনিক এলাকা গঠিত হয়।


title: বারৈয়ারহাট পৌরসভা

text:
বারৈয়ারহাট পৌরসভা জাতীয় সংসদের ২৭৮নং নির্বাচনী এলাকা চট্টগ্রাম-১ এর অংশ। এ পৌরসভার প্রশাসনিক কার্যক্রম জোরারগঞ্জ থানার আওতাধীন।
মোট নয়টি ওয়ার্ড নিয়ে এই পৌরসভাটি গঠিত হয়েছে। ওয়ার্ডভিত্তিক এ পৌরসভার এলাকাসমূহ হল:


title: বারৈয়ারহাট পৌরসভা

text: বারৈয়ারহাট পৌরসভার সীমানা: উত্তরে ধুমঘাট ব্রীজ এর দক্ষিণ পাশ, পূর্বে মেহেদীনগর কালা মিয়া মসজিদ, দক্ষিণে মঈন উদ্দিন চৌধুরী ফিলিং স্টেশন ও সিপি বাংলাদেশ লিমিটেড এবং পশ্চিমে শান্তিরহাট।


title: বারৈয়ারহাট পৌরসভা

text: বারইয়ারহাট পৌরসভার মোট জনসংখ্যা ১১,৩২৭ জন; যার মধ্যে পুরুষ ৬,৬৬৭ জন এবং মহিলা ৪,৬৬০ জন। বাৎসরিক জনসংখ্যা বৃদ্ধির হার ১.৩০%। এখানে মোট পরিবারের সংখ্যা ২,৩৬০ টি। লোক সংখ্যার ঘনত্ব ৫,৩৪৩ জন (প্রতি বর্গ কিলোমিটারে)। পৌরসভার ভোটার সংখ্যা সর্ব মোট ৬,৬২৯ জন; যার মধ্যে ৩,৩৪০ জন পুরুষ ও ৩,২৮৯ জন মহিলা।


title: বারৈয়ারহাট পৌরসভা

text: বারইয়ারহাট পৌরসভার স্বাক্ষরতার হার ৭০%। এখানে মোট শিক্ষা প্রতিষ্ঠানের মধ্যে ১টি ইঞ্জিনিয়ারিং কলেজ, ১টি ডিগ্রী কলেজ, ১টি ফাজিল মাদ্রাসা, ১টি উচ্চ মাধ্যমিক কলেজ, ২টি মাধ্যমিক বিদ্যালয়, ১টি দাখিল মাদ্রাসা, ১টি এবতেদায়ী মাদ্রাসা ও ৩টি প্রাথমিক বিদ্যালয় রয়েছে।বারৈয়ারহাট পৌরসভায় ২টি বেসরকারী হাসপাতাল, ১টি পরিবার পরিকল্পনা ক্লিনিক ও ১১টি ডায়াগনস্টিক সেন্টার রয়েছে।


title: বারৈয়ারহাট পৌরসভা

text: বারৈয়ারহাট পৌরসভায় ১৫টি কল-কারখানা রয়েছে।


title: বারৈয়ারহাট পৌরসভা

text: বারৈয়ারহাট পৌরসভায় যোগাযোগের প্রধান সড়ক ঢাকা-চট্টগ্রাম মহাসড়ক। এছাড়া পৌরসভার অভ্যন্তরে ৬ কিলেমিটার পাকা রাস্তা, ১৪ কিলোমিটার আধা-পাকা রাস্তা ও ৮ কিলোমিটার কাঁচা রাস্তা রয়েছে।


title: বারৈয়ারহাট পৌরসভা

text: বারৈয়ারহাট পৌরসভায় ১১টি মসজিদ ও ৬টি মন্দির রয়েছে।


title: বারৈয়ারহাট পৌরসভা

text: বারৈয়ারহাট ইউনিয়নের প্রধান ২টি হাট/বাজার হল বারৈয়ারহাট বাজার এবং শান্তিরহাট বাজার।


title: কেট ডিক্যামিলো

text: কেট ডিক্যামিলো (ইংরেজী ভাষায়: KateDiCamillo) (জন্ম মার্চ ২৫, ১৯৬৪) একজন আমেরিকান শিশু সাহিত্যিক। তিনি সর্বাধিক পরিচিত তাঁর "দ্য টেল অফ ডেসপ্যারক্স", "বিকজ অফ উইন ডিক্সি" এবং "মার্সি ওয়াটসন" গ্রন্থের জন্য। "দ্য টেল অফ ডেসপ্যারক্স" ও "বিকজ অফ উইন ডিক্সি" গ্রিন্থ দুইটি নিউবেরি মেডেল পুরস্কার লাভ করে। এছাড়া ডিক্যামিলো বহু গ্রন্থ, উপন্যাস রচনা করেছেন যার মধ্যে অনেকগুলো পুরস্কারপ্রাপ্ত।


title: কেট ডিক্যামিলো

text: কেট ডিক্যামিলো ১৯৬৪ সালে ফিলাডেলফিয়ায় জন্মগ্রহণ করেন। শৈশবে তিনি দীর্ঘকাল নিউমোনিয়া রোগে ভুগেছিলেন। পাঁচ বছর বয়সে তিনি স্বাস্থ্যগত কারণে (অধিক উষ্ণ আবহাওয়া) তাঁর মা ও বড় ভাইসহ ফ্লোরিডায় স্থানান্তরিত হন। তবে তাঁর বাবা কখনোই ফ্লোরিডায় তাদের কাছে আসেনি। তাঁর বড় ভাই একজন খ্যাতিমান স্থপতি এবং মা শিক্ষক। ১৯৮৭ সালে ডিক্যামিলো ইউনিভার্সিটি অফ ফ্লোরিডা থেকে ইংরেজী বিষয়ে স্নাতক ডিগ্রী লাভ করেন। এরপরে তিনি বিভিন্ন প্রতিষ্ঠানে কর্মরত ছিলেন।


title: কেট ডিক্যামিলো

text: কেট ডিক্যামিলো ৩০ বছর বয়সে তিনি মিনিয়াপোলিসে স্থানান্তরিত হন এবং সেখানে একটি বইয়ের গুদামঘরে চাকরি শুরু করেন। এই চাকরিতে থেকেই মূলত তিনি শিশুদের জন্য লিখতে উদ্বুদ্ধ হন। এখানে কর্মরত থাকাকালেই তিনি তাঁর বিখ্যাত শিশু-গ্রন্থ বিকজ অফ উইন ডিক্সি রচনা করেন।


title: ২০০৮ গ্রীষ্মকালীন অলিম্পিকে মুষ্টিযুদ্ধ – ফ্লাইওয়েট

text: ২০০৮ গ্রীষ্মকালীন অলিম্পিকে ফ্লাইওয়েট প্রতিযোগিতা ছিল দ্বিতীয় সর্বনিম্ন ওজনের অপেশাদার মুষ্টিযুদ্ধের বিভাগ আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা ফ্লাইওয়েট শ্রেণীভুক্ত হত, যারা ৫১ কিলোগ্রাম (১১২.৪ পাউন্ড) থেকে কম ওজনের।


text: অলিম্পিকে মুষ্টিযুদ্ধের অন্যান্য বিভাগের মত, এটিও সরাসরি একক-অপনয়ন পদ্ধতিতে পরিচালিত হয়। সেমিফাইনালে পরাজিত দুই প্রতিযোগীর উভয়কেই ব্রোঞ্জ পদক প্রদান করা হয়, যাতে কোনো প্রতিযোগীকেই তার প্রথম পরাজয়ের পর আর লড়তে না হয়। এক একটি লড়াইয়ে মোট চারটি দুই মিনিটের রাউন্ড হয়, যেখানে প্রতি রাউন্ডের শেষে ১মিনিটের বিরতি থাকে। শুধুমাত্র দস্তানার সামনের সাদা অংশ দিয়ে মাথা বা শরীরের উপরিভাগে (কোমর থেকে উপরে) ঘুষি মারলেই তা পয়েন্টের জন্য গ্রাহ্য হবে। প্রতিটি লড়াইয়ে পাঁচ জন বিচারক থাকেন; তাঁদের মধ্যে অন্ততঃ তিনজনকে ঘুষি মারার এক সেকেন্ডের মধ্যে ইশারা করতে হবে ঐ ঘুষি স্কোর করার জন্য। লড়াইয়ের শেষে যে প্রতিযোগী সর্বাধিক বৈধ ঘুষি মেরেছে, সেই বিজয়ী ঘোষিত হয়।


title: ২০০৮ গ্রীষ্মকালীন অলিম্পিকে মুষ্টিযুদ্ধ – ব্যান্টমওয়েট

text: ২০০৮ গ্রীষ্মকালীন অলিম্পিকে ব্যান্টমওয়েট প্রতিযোগিতা ছিল তৃতীয় সর্বনিম্ন ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা ব্যান্টমওয়েট শ্রেণীভুক্ত হত, যারা ৫৪ কিলোগ্রাম (১১৯ পাউন্ড) থেকে কম ওজনের।


title: ২০০৮ গ্রীষ্মকালীন অলিম্পিকে মুষ্টিযুদ্ধ – ফেদারওয়েট

text: ২০০৮ গ্রীষ্মকালীন অলিম্পিকে ফেদারওয়েট প্রতিযোগিতা ছিল চতুর্থ সর্বনিম্ন ওজনের অপেশাদার মুষ্টিযুদ্ধের বিভাগ, আর তা অনুষ্ঠিত হয় ওয়ার্কার্স ইন্ডোর এরিনাতে। সেই সব মুষ্টিযোদ্ধা ব্যান্টমওয়েট শ্রেণীভুক্ত হত, যারা ৫৭ কিলোগ্রাম (১২৫.৭ পাউন্ড) থেকে কম ওজনের।


title: চাঁচল মহকুমা

text: চাঁচল মহকুমা পশ্চিমবঙ্গের মালদহ জেলার একটি মহকুমা। এই মহকুমা চাঁচল-১, চাঁচল-২, রতুয়া-১, রতুয়া-২, হরিশ্চন্দ্রপুর-১ ও হরিশ্চন্দ্রপুর-২ নামে ছয়টি ব্লক নিয়ে গঠিত। এই ছয়টি ব্লকে ৪৯টি গ্রাম পঞ্চায়েত রয়েছে। মহকুমার সদর চাঁচল।


title: চাঁচল মহকুমা

text: চাঁচল মহকুমার চাঁচল-১, চাঁচল-২, রতুয়া-১, রতুয়া-২, হরিশ্চন্দ্রপুর-১ ও হরিশ্চন্দ্রপুর-২ ব্লক ছয়টির অধীনে মোট ৪৯টি গ্রাম পঞ্চায়েত রয়েছে। এই ছয়টি ব্লকে কোনো শহরাঞ্চল নেই।


title: চাঁচল মহকুমা

text: চাঁচল-১ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: আলিহন্দা, চাঁচল, খরবা, মাকদামপুর, ভগবানপুর, কালীগ্রাম, মহানন্দাপুর ও মতিহারপুর। ব্লকটি খরবা থানার অধীনস্থ। ব্লকের সদর চাঁচল।


title: চাঁচল মহকুমা

text: চাঁচল-২ ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল: ভাকরি, ধানগাড়া-বিষাণপুর, গৌড়হন্দা, ক্ষেমপুর, চন্দ্রপাড়া, জালালপুর ও মালতীপুর। ব্লকটি খরবা থানার অধীনস্থ। ব্লকের সদর মালতীপুর।


title: চাঁচল মহকুমা

text: রতুয়া-১ ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল: বাহারাল, চাঁদমণি-২, মহানন্দাতলা, ভাদো, বিলাইমারি, দেবীপুর, রতুয়া, চাঁদমণি-১, কাহালা ও সামসি। ব্লকটি রতুয়া থানার অধীনস্থ। ব্লকের সদর রতুয়া।


title: চাঁচল মহকুমা

text: রতুয়া-২ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: আড়াইডাঙা, পরানপুর, পুখুরিয়া, শ্রীপুর-১, মহারাজপুর, পীরগঞ্জ, সম্বলপুর ও শ্রীপুর-২। ব্লকটি রতুয়া থানার অধীনস্থ। ব্লকের সদর পুখুরিয়া।


title: চাঁচল মহকুমা

text: হরিশ্চন্দ্রপুর-১ ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল: ভিঙ্গোল, হরিশ্চন্দ্রপুর, খুশিদহ, রশিদাবাদ, বারুই, মহেন্দ্রপুর ও তুলসীহট্ট। ব্লকটি হরিশ্চন্দ্রপুর থানার অধীনস্থ। ব্লকের সদর হরিশ্চন্দ্রপুর।


title: চাঁচল মহকুমা

text: হরিশ্চন্দ্রপুর-২ ব্লকের গ্রামীণ এলাকা নয়টি গ্রাম পঞ্চায়েত নিয়ে গঠিত। এগুলি হল: দৌলতপুর, মালিওর-১, সাদলিচক, দৌলতনগর, মালিওর-২, সুলতাননগর, ইসলামপুর, মাশালদহ ও ভালুকা। ব্লকটি হরিশ্চন্দ্রপুর থানার অধীনস্থ। ব্লকের সদর বড়দুয়ারি।


title: চাঁচল মহকুমা

text: সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে চাঁচল-১ ব্লক ও হরিশ্চন্দ্রপুর-১ ব্লকের বারুই, খুশিদহ, রশিদাবাদ ও তুলসীহট্ট গ্রাম পঞ্চায়েত নিয়ে চাঁচল বিধানসভা কেন্দ্র গঠিত হয়েছে। হরিশ্চন্দ্রপুর-১ ব্লকের অপর তিনটি গ্রাম পঞ্চায়েত ও হরিশ্চন্দ্রপুর-২ ব্লক নিয়ে হরিশ্চন্দ্রপুর বিধানসভা কেন্দ্র গঠিত হয়েছে। চাঁচল-২ ব্লক ও রতুয়া-২ ব্লকের মহারাজপুর, পীরগঞ্জ, শ্রীপুর-১, শ্রীপুর-২ ব্লক নিয়ে মালতীপুর বিধানসভা কেন্দ্র গঠিত হয়েছে। রতুয়া-২ ব্লকের অপর চারটি গ্রাম পঞ্চায়েত ও রতুয়া-১ ব্লক নিয়ে রতুয়া বিধানসভা কেন্দ্র গঠিত হয়েছে। এই চারটি বিধানসভা কেন্দ্রই মালদহ উত্তর লোকসভা কেন্দ্রের অন্তর্গত।


title: হোসেন শাহী রাজবংশ

text: হোসেন শাহী রাজবংশ ১৪৯৪ থেকে ১৫৩৮ খ্রিষ্টাব্দের মধ্যবর্তী সময়ে বাংলা শাসন করে। এই বংশের শ্রেষ্ঠ সুলতান ছিলেন আলাউদ্দিন হোসেন শাহ। তাঁর রাজত্বকালে বাংলায় এক সাংস্কৃতিক নবজাগরণ দেখা যায়। তিনি কামরূপ, কামতা ও উড়িষ্যার জাজনগর অধিকার করেছিলেন। তাঁর রাজ্য চট্টগ্রাম পর্যন্ত প্রসারিত ছিল। আলাউদ্দিন হুসেন শাহের রাজত্বকালেই চট্টগ্রামে পর্তুগিজ বণিকদের আনাগোনা শুরু হয়। বাবরের ভারত অভিযানকালে নাসিরউদ্দিন নুসরাত শাহ আফগান নেতাদের আশ্রয় দিয়েছিলেন। যদিও তিনি নিজে নিরপেক্ষ থাকেন। নুসরত শাহ বাবরের সঙ্গে চুক্তি করে বাংলাকে বাবরের অভিযানের হাত থেকে রক্ষা করেন। গিয়াসুদ্দিন মামুদ শাহ এই বংশের শেষ সুলতান যিনি গৌড় থেকে রাজ্যশাসন করতেন। উত্তর-পশ্চিম সীমান্ত অঞ্চলে তাঁকে আফগান শক্তির সঙ্গে যুদ্ধ করতে হয়। ১৫৩৮ সালে আফগানরা গৌড় অধিকার ও লুণ্ঠন করে। এরপর মুঘল আগ্রাসনের পূর্বে কয়েক দশক তাঁরা গৌড়েই বসবাস করেছিলেন।


title: লিবইয়া

text: লিবইয়া একটা নাম যা একইসাথে উত্তর আফ্রিকার একটা স্থান (প্রাচীন লিবইয়া) ও মিশরের রাজা ইপাফুসের কন্যার নামকে নির্দেশ করে যা প্রাচীন গ্রিক পুরাণ ও রোমান পুরাণের আছে।


title: লিবইয়া

text: গ্রিক পুরাণে লিবইয়া ইথিওপিয়া অথবা সাইথিয়ার মতো অন্যতম একটি পৌরণিক নিদর্শন সংবলিত একটি স্থান যাতে আছে পরিচিত হেলেনের গ্রিক জগৎ বা তাদের সদস্যরা। ব্যাক্তিগত পরিচিতির কথার বলতে গেলে লিবইয়া হচ্ছে মিশর ও মেমফিসের রাজা ইপাফুসের কন্যা, যিনি আবার জিউসের ছেলে। দেবতা পোসেইডন লিবইয়াকে ধর্ষণ করেন, ফলে জন্ম নেয় তার যমজ দুই ছেলে বেলুস ও আগেনর। কেউ কেউ তৃতীয় সন্তানের কথা উল্লেখ করেন যার নাম লেলেক্স। এ ধরনের বংশানুক্রম গ্রিক শ্রোতাদের কাছে ইঙ্গিতমূলক, যা জমির ক্ষেত্রে প্রযোজ্য; তবে সাধারণ আধুনিক পাঠকদের কাছে কিছুটা ব্যাখ্যা করা প্রয়োজন।


title: লিবইয়া

text: রোমান পুরাণে লিবইয়া হচ্ছে মিশরের রাজা ইপাফুস ও তার স্ত্রী কাসসিওপিয়ার কন্যা। তিনি নেপচুন নামের একজন বিদেশীকে বিয়ে করেন যার অনেক ক্ষমতা ও আসল নাম অজানা। তাদের ছেলের নাম আবুসির যিনি পরে ঊর্ধ্ব মিশরের একজন উৎপীড়কে পরিণত হন। তিনি প্রাচীন লিবইয়াকে শাসন করতেন ও তার নামে বর্তমান কালে আধুনিক দেশ লিবিয়ার নাম রাখা হয়েছে।


title: সুয়ানগি

text: সুয়ানগি হচ্ছে একধরনের পুরুষ ডাইনীবিদ্যা যা নিউ গিনির কিছু উপজাতির বিশ্বাস ব্যবস্থাতে আছে যেমন কম্বাই ও ইনানওয়াতান। সুয়ানগিরা তাদের শিকারের অভ্যন্তরীণ অঙ্গ ও রক্ত খায় ও তারপর ঘাস ও পাতা দিয়ে তাদের শরীরকে স্টাফ বানিয়ে রাখে। তারা আরও বিশ্বাস করে কোন ব্যক্তির আত্নাকে খাওয়ার ব্যাপারে। আক্রমণের পরে জীবস্মৃতকৃত শিকার বাসায় ফিরে যায় যেখানে তারা রহস্যজনকভাবে অসুস্থ হয়ে যায়। যদি কোন ব্যক্তি ঐ সুয়ানগির নাম বলতে পারে যার মাধ্যমে সে আক্রান্ত হয়েছিল, তবে তার পরিবার তাকে মেরে ফেলে ও খেয়ে ফেলে এই বিশ্বাসে যে এটা ব্যক্তির আত্নাকে মুক্ত করবে।


title: ড্রাগনফোর্স

text: ড্রাগনফোর্স একটি ইংলিশ পাওয়ার মেটাল ব্যান্ড যা ১৯৯৯ সালে লন্ডনে গঠিত হয়। তারা মূলত পরিচিত তাদের দ্রুতলয়ের গিটার একক, ফ্যান্টাসি ভিত্তিক গানের কথা ও ইলেকট্রনিক শব্দ ইত্যাদির জন্য যা তাদেরকে রেট্রো ভিডিও গেম প্রভাবিত শব্দ হিসেবে চিহ্নিত করে।


title: ড্রাগনফোর্স

text: ১৯৯৯ সালে ড্রাগনফোর্স ব্যান্ডটি গঠিত হয় ড্রাগন হার্ট নামে গিটারিস্ট হারমান লি ও সাম টটম্যানের মাধ্যমে। তারা গায়ক জ়েপি. থিয়ার্টের খোঁজ পায় একটি বিজ্ঞাপণের মাধ্যমে। শীঘ্রই ব্যান্ডে যোগ দেয় ড্রামার মাতিজ সেতিঙ্ক, বেজিস্ট স্টিভ স্কট ও কি-বোর্ডিস্ট স্টিভ উইলিয়ামসকে। ২০০২ সালে তারা আরেকটি একই নামের ব্যান্ডের খোঁজ পায় ও নাম পরিবর্তন করে রাখে ড্রাগনফোর্স।


title: ড্রাগনফোর্স

text: ড্রাগনহার্ট ব্যান্ডটি ২০০০ সালে একটি ডেমো বের করে। এটি ছিল একটি মুক্ত প্রকাশনা যা যথেস্ট ছিল তাদেরকে ইংল্যান্ডের একটি স্বাধীন জনপ্রিয় পাওয়ার মেটাল ব্যান্ডে পরিণত করতে। তাদের ভ্যালি অব দ্যা ড্যামন্ড গানটি এমপিথ্রি ডট কমে টানা ২ সপ্তাহ ১ নাম্বার অবস্থানে থাকে সবচেয়ে বেশি ডাউনলোডেড গান হিসেবে। ২০০৩ সালে ব্যান্ডটি নয়েজ রেকর্ডসের সাথে তাদের প্রথম পূণার্ঙ্গ দৈর্ঘ্যের অ্যালবাম ভ্যালি অব দ্যা ড্যামন্ড বের করার জন্য চুক্তি করে ও রেকর্ডিং-এর কাজ শুরু করে। তাদের ভ্যালি অব দ্যা ড্যামন্ড সফর ২০০৪ সালের শেষ পর্যন্ত স্থায়ী হয় যার শেষ হয় টোকিওতে। তাদের পরবর্তী অ্যালবাম সনিক ফায়ার স্টোর্ম আরও সফল হয়। এই অ্যালবামে ডেভ ম্যাকিনটোশ ড্রামে ও আড্রিয়ান ল্যাম্বার্ট বেজে অভিষিক্ত হয়।